
CONSTANTIN  CEL  MARE  ŞI  MERITELE  SALE 
PENTRU  CREŞTINISM. 


Acum  când  toată  lumea  creştină  se  îmbracă  în  vestminte  de 
sărbătoare,  spre  a  prăznuî  al  16-lea  centenar  de  când  s’a  dat  cre¬ 
ştinismului  libertate  în  statul  roman,  cuvine-se  a  ne  aduce  şi  noi 
aminte  de  acel  <  Mare»  împărat,  care  împreună  cu  cuvioasa  sa  mamă 
Elena,  s’a  ostenit  din  destul  pentru  a  da  bisericei  creştine  po¬ 
ziţia  ce-i  competeâ  pe  baza  originei  sale  divine. 

întreagă  lumea  creştină  serbează  în  anul  acesta  jubileul  de 
1600  ani  întru  amintirea  eliberării  bisericei  de  persecuţiunile  cele 
lungi  şi  sângeroase,  precum  şi  recunoaşterea  ei  oficială  din  partea 
imperiului  roman.  In  aceste  zile  de  plăcută  amintire,  fiecare  creştin 
trăieşte  şi  simţeşte  în  inima  sa  bucuria  mângâierii  şi  dispoziţia 
marţială,  care  a  entuziasmat  pe  înaintaşii  săi,  în  acele  ceasuri  de 
eliberare  şi  mântuire  din  mreaja  prigonirilor  greu  apăsătoare,  şi 
participă  la  cântarea  triumfală  a  tinerei  biserici,  care  obţinu  în 
fine  permisiunea  de  a  ieşi  din  catacombele  întunecoase,  Ia  lumina 
zilei  şi  de  a  predica  neoprită  în  oraşe  şi  sate  vestea  cea  bună  a  evan¬ 
gheliei.  La  amintirea  evenimentelor  celor  mari  ale  anului  313,  bu¬ 
zele  fiecăruia  din  noi  rostesc  cu  pietate  un  nume,  al  cărui  pur¬ 
tător  era  iniţiatorul  importantului  avânt  pe  care-I  luă  biserica,  nu¬ 
mele  împăratului  Flaviu  Valeriu  Constantin,  căruia  posteritatea  cu 
tot  dreptul  îi  zice :  <-  Cel  Mare».  Deaceea  aflu  important  pentru  ceti¬ 
torii  noştri  să  scriu  în  amintirea  acelui  împărat  paginile  următoare. 
Ele  au  scopul  de  a  indica  în  liniamente  generale,  pe  baza  docu¬ 
mentelor  existente,  însemnătatea  lai  Constantin  cel  Mare  pentru 
creştinism,  şi  totodată  şi  de  a  scoate  la  iveală  meritele  Ini  ca  eli¬ 
berator  şi  patron  al  bisericei  creştine. 

I. 

Constantin  cel  Mare  era  fiul  cesarului  Constanţiu  Chior  şi 
al  soţiei  saie  Elena.  Aceasta,  trăgându-şi  originea  dintr’o  familie 
de  jos,  trebui  să  se  depărteze  mai  târziu  dela  curtea  lui  Con¬ 
stanţiu,  făcând  loc  Teodorei,  o  fică  vitregă  a  împăratului  Maximian  ; 
Erculeu.  Constantin  însă,  fiind  pătruns  de  o  mare  pietate  faţă  de 
rnamă-sa,  dupăce  urcă  treptele  tronului  împărătesc,  o  chemă  în 
apropierea  sa.  Constanţiu  primise  titlul  de  «cezar»  dela  împă¬ 
ratul  Diocleţian  (284 — 305  ani). 

Pentru  uşurarea  administrării  vastului  imperiu  roman,  Dio¬ 
cleţian  îl  împărţi  în  patru  părţi,  peste  cari  aveâ  să  domnească  el  j 
împreună  cu  coregentul  său  Maximian  şi  având  de  ajutor  pe  cei 
doi  cezari :  Galeriu  şi  Constanţiu  Chior.  Diocleţian  stăpânea  preste 
Azia,  Tracia  şi  Egipet,  având  reşedinţa  în  Nicodemia;  cezarul  său 
Galeriu  obţinu  ţările  dunărene  cu  capitala  Sirmiu  în  Panonia. 
Maximian  luă  Italia  şi  Africa,  pe  când  cezarul  său  Constanţiu  pri- 
meşte  provinciile :  Spania  Galia  şi  Britania. 

La  începutul  domniei  sale  Diocleţian  nu  se  arătă  duşman  al  ■ 
bisericei  creştine,  iar  creştinii  se  bucurau  de  o  toleranţă  extinsă.  ; 
Ba  ei  primiră  şi  posturi  importante  la  curtea  împărătească  şi  în 
conducerea  statului.  Ca  oficeri  în  armată  încă  avanzară  mulţi  J 
creştini,  astfel  că  nu  eră  un  lucru  dejositor  a  se  declară  cineva 
de  servitor  al  religiunii  creştine.  Cu  încetul  începură  a  se  zidi  ; 
în  oraşele  şi  satele  mai  mari  biserici  şi  alte  instituţiuni  pentru  j 
cultul  creştin. 

Aurora  unui  timp  mai  favorabil  promiteâ  deci  să  apară  pe 
orizontul  bisericei.  Speranţa  acestei  aşteptări  a  înşelat  însă  amar 
biserica.  Şireteniile  cezarului  Galeriu  şi  ale  filozofilor  păgâni,  mai  j 
ales  ale  puternicilor  neoplatonici,  au  succes  să  zgudue  toată  în-  1 
crederea  împăratului  faţă  de  creştini,  înduplecându-I  la  o  reorga-  j 
nizare  a  statului  putred  pe  baza  unui  cult  regenerat  al  zeilor  pă¬ 
gâni.  Persecutarea  bisericei  fu  deci  reînoită  după  o  pauză  scurtă 
dar  plină  de  speranţă,  cu  o  vehemenţă  nemaipomenită. 

Ura  persecutătorilor  ajunse  mai  întâi  pe  aceia,  în  cari  îm¬ 
păratul  şi  imperiul  aveau  sprijinul  cel  mai  puternic,  pe  soldaţii 
creştini.  Pe  la  anul  298  fu  emis  un  edict,  care  silea  pe  toţi 
soldaţii  să  participe  la  jertfele  aduse  zeilor.  Cei  cari  se  opuneau 
la  aceasta  fură  excluşi  din  armată,  iar  o  mare  parte  din  ei  suferi 

moarte  martiri  că.  împăratul  asculta  tot  mai  mult  de  inimicii  bisericei. 
Semnul  pentru  persecuţiunea  generală  fu  dat  la  23  Februarie, 
anul  303,  prin  dărîmarea  templului  din  Nicodemia  —  un  edificiu 
de  artă  monumentală,  —  iar  în  ziua  următoare  apăru  un  edict 
care  decretă:  dărîmarea  tuturor  bisericilor  creştine,  arderea  scrie¬ 
rilor  şi  cărţilor  sfinte,  depunerea  creştinilor  din  posturile  avute, 
precum  şi  detragerea  tuturor  drepturilor  acordate  pe  seama  lor 
mai  înainte.  Urmează  apoi  alte  edicte  nouă,  dintre  cari  mai  în¬ 
fiorător  este  cel  edat  la  începutul  anului  304,  care  dispunea  ca 
toţi  ceice  nu  iau  parte  la  jertfele  idoleşti  să  fie  pedepsiţi  cu  moarte. 
Decretul  acesta  fu  strict  executat,  iar  biserica  eră  constrânsă  să 
vadă  moartea  fiilor  ei  în  urma  chinurilor  celor  mai  amare  din 
partea  călăilor.  Acest  timp  este  pentru  ea  începutul  erei  marti¬ 
rilor.  Faptul  că  Constanţiu  cel  binevoitor  faţă  de  creştini  porunci 
ca  numai  edictele  referitoare  la  dărîmarea  bisericilor  să  fie  exe¬ 
cutate  în  provinciile  sale,  eră  pentru  biserică  o  minimală  mân¬ 
gâiere. 

Persecuţiunea  lui  Diocleţian  a  pus  la  încercare  caracterele 
creştinilor  şi  a  avut  ca  urmare  curăţirea  bisecirii  de  slăbiciunile 
cu  cari  se  obicinuiseră  unii  creştini.  Eusebiu  de  Cesarea  zice  în 
aceasta  privinţă:  «Căci,  dupăce  Diocleţian  la  începutul  domniei 
sale  sistează  urmărirea  creştinilor,  pe  un  timp  de  30  de  ani,  ai 
noştri  căzură  într’o  moleşală  şi  într’un  somn  adânc,  ocupându-se 
într’olaltă  cu  certe  şi  cu  lucruri  mărunte  şi,  fiindcă  ei  nu  se  cu¬ 
getau  să  se  lapede  de  acestea  şi  să  se  împace  cu  Dumnezeu,  ci  cu¬ 
getau  mai  mult  cele  rele,  atunci  deodată  întunecă  Dumnezeu  splen¬ 
doarea  ficei  Sionului  şi  mărirea  lui  lsrail  căzu  din  cer  jos  pe  pă¬ 
mânt,  el  desfăcu  legătura  încheiată  cu  servii  săi». 

La  1  Maiu  a  anului  305  Diocleţian  —  fiind  sătul  de  perse¬ 
cutarea  creştinilor  —  depuse  demnitatea  împărătească,  silind  şi 
pe  Maximian  Ia  abzicere.  Deci  acum  Constanţiu  şi  Oaleriu  rămân 
singuri  domnitori :  acela  peste  partea  occidentală  a  imperiului,  iar 
acesta  peste  cea  orientală.  Lui  Galeriu  îi  succede  prin  intrigele 
sale  —  cu  ignorarea  lui  Constantin,  fiul  lui  Constanţiu  Chior  — 
să  pună  cezari  pe  Sever  şi  Maxim,  doi  duşmani  înfocaţi  ai  bise¬ 
ricei  creştine.  Curând  după  aceasta  Constantin  reuşi  să  se  refugieze 
dinaintea  lui  Galeriu  în  Britania,  unde  după  moartea  tatălui  său 
în  iuna  Iulie  306  fu  proclamat  din  partea  legiunilor  ca  urmaş  al 

aceluia.  Pretorianii  din  Roma  ridicară  împărat  pe  Maxenţiu,  iar 
Maximian,  tatăl  acestuia,  reluă  titlul  depus  mai  nainte  de  silă. 
Imperiu!  roman  avea  deci  trei  împăraţi  şi  trei  cezari  (coregenţi) 
deodată.  Încurcătura  deveni  şi  mai  mare,  când  Galeriu  tăcu  îm¬ 
părat  şi  pe  cezarul  Sever.  Scurt  timp  după  aceasta,  Sever  în  ex¬ 
pediţiile  contra  lui  Maxenţiu,  fiind  părăsit  de  trupele  sale,  muri 
la  Ravena,  iar  în  locul  lui  fu  pus  Liciniu.  Dupăce  Constantin  şi 
Maximiu  încă  îşi  dădură  titlul  de  <  August»  (împărat),  erau  acum  în 
total  şase  împăraţi.  In  anul  310  însă  bătrânul  Maximian  fu  prins 
în  Galia  sudica  şi  omorît  la  porunca  lui  Constantin,  iar  în  anul 
următor  muri  şi  Galeriu  de  o  boală  grea.  La  a.  312  Constantin 
bătu  pe  contrarul  său  Maxenţiu  ia  Turin  şi  la  podul  milvic,  aproape 
de  Roma,  aftându-şi  moartea  în  undele  rîului  Tibru  (28  Oct  ).  In 
urmă  Constantin,  la  începutul  anului  313,  încheie  alianţă  cu  Li¬ 
ciniu,  dându-i  în  căsătorie  pe  sora  sa  Constanţia.  Dupăce  în  iuna 
Aprilie  a  aceiuiaş  an  şi  Maxim  fu  învins  de  armata  lui  Liciniu, 
imperiul  roman  avea  Iar  doi  domnitori.  Nu  peste  mult  se  iscă 
între  ei  cearta,  care  dete  anză  la  lupte  amare  ce  se  finiră  la  anul 
323  cu  învingerea  totală  a  lui  Liciniu.  Dela  a.  323—337  ajunge 
Constantin  singur  domnitor  peste  întreg  imperiul  roman. 

După  abzicerea  lui  Diocleţian  persecutarea  creştinilor  n’a  în¬ 
cetat  în  tot  decursul  desbinărilor  politice,  anume  în  imperiul  roman 
de  ost,  peste  care  domniau  Galeriu  şi  Maximin,  cei  mai  vehe¬ 
menţi  contrari  ai  creştinilor.  Cu  totul  altcum  se  purta  Constantin, 
care  dela  începutul  domniei  sale  eră  un  admirator  al  creştinis¬ 
mului.  Pe  el  avem  să-l  privim  ca  autorul  intelectual  a!  acelui 
edict  de  toleranţă,  care  a  fost  edat  la  30  Aprilie  311  de  cătrâ 
Galeriu,  înaintea  morţii  sale,  in  conţelegere  cu  Constantin  şi  Li¬ 
ciniu.  Toate  silinţele  împăraţilor  de  a-i  face  pe  creştini  să  re¬ 
tracteze,  fură  zadarnice;  deaceea,  din  graţie  li  se  permite  rezi- 
direa  bisericilor  şi  libertatea  cultului.  Despre  reîntoarcerea  bu¬ 
nurilor  răpite  însă  nu  putea  fi  vorbă.  Durere  că  decretul  din 
cauza  furiei  persecuţiunilor  desvoltate  de  Maximin  şi  Maxenţiu 
în  ţările  de  sub  stăpânirea  lor,  —  nu  şi-a  ajuns  scopul,  astfel  că 
sângele  creştinilor  curgea  şi  mai  departe.  Persecutarea  încetează 
abia  la  finea  anului  312,  când  armata  iui  Maxenţiu  fu  spulberată 
de  Constantin  şi  la  începutul  anului  313  prin  publicarea  edictului 
de  toleranţă  edat  de  Constantin  în  conţelegere  cu  Liciniu  la  Milan. 

Acest  decret  recunoaşte  fiecărui  cetăţean  al  imperiului  roman 
deplină  libertate  religionară.  Cu  deosebire  pentru  creştini  se  dis¬ 
pune  ca  să  trăiască  în  deplină  libertate,  conform  religiunii  lor, 
afară  de  aceea,  creştinii  obţinură  toate  bunurile  confiscate  mai 
înainte.  Mai  departe  fură  recunoscuţi  ca  corporaţiune  şi  întru¬ 
nirile  lor  confirmate  ca  societăţi  permise  din  partea  statului.  Astfel 
bisericile  creştine  obţinură  dreptul  de  personalitate  juridică.  Edictul 
acesta  eră  totodată  «actul  instalării  politice  a  creştinismului».1  Prin 
e!  au  fost  desfiinţate  o  serie  de  legi  ale  statului,  cari  se  refereau 
la  cultul  păgân  şi  mai  ales  ia  cultul  pentru  împărat,  legi  a  căror 
violare  avea  ca  urmare  pedepsele  cele  mai  grele.  Astfel  aderen¬ 
ţilor  creştinismului  li-se  asigură  în  împeriul  roman  o  poziţie  re¬ 
cunoscută  în  toată  forma.  După  învingerea  lui  Maximin  (30  Apr. 
313)  decretul  obţinu  putere  şi  în  Orient  prin  Liciniu. 

Prin  edictul  religionar  din  Miian  s’a  apropiat  oara  aceea,  care 
timp  de  trei  secole  a  fost  dorită  de  mulţi  oameni  cu  sentimente 
nobile,  sosirea  căreia  însă  multora  li-se  păru  imposibilă.  Imperiul 
roman  eră  pentru  ei  întruparea  lui  Antihrist  şi  deaceea  orice 
pertractare  cu  el  o  ţineau  imposibilă.  Tertulian,  scriitor  apo¬ 
loget  din  veacul  al  doilea,  exclamă  plin  de  resignaţiune:  «îm¬ 
păraţii  încă  ar  fi  crezut  în  Hristos.  dacă  împăraţii  n’ar  fi  necesarii, 
lumii  sau  dacă  şi  creştinii  ar  fi  putut  ajunge  împăraţi».  (Apolog. 
21).  Dar  totuşi  iată  că  ceeace  eră  imposibilitate  devine  adevăr 
împlinit.  Imperatorul  roman  întinde  bisericii  mână  de  pace,  iar  ca  re¬ 
compensă  biserica  toarnă  nouă  putere  de  vieaţă  în  imperiul  să- 
catuit  de  forţe.  Precum  a  trebuit  să  stârnească  la  creştinii  cei 
până  atunci  atât  de  persecutaţi,  sentimente  de  nespusă  bucurie, 
însufleţire  plină  de  speranţă,  precum  şi  mulţămită  recunoscătoare 
faţă  de  autorul  lui,  tot  aşa  nu  putea  el  rămânea  fără  resenz  în 
lumea  păgână.  Păgânismul  vedea  deja  umbra  lumii  cei  împopu- 
late  cu  zeităţi  păgâne  dispărând  dinaintea  luminii  care  resăreâ  pre- 
tutindenea  pe  urma  creştinismului,  şi  toţi  cei  imparţiali  trebuiau 
sâ  recunoască  că  cursul  istoriei  universale  e  mânat  într’o  alvie  nouă. 

Unii  cercetători  istorici  ai  timpului  mai  nou,  ca  Buckhardt, 
Bri  eger,  Keim,  Marquardt,  Dahn,  Duruy  ş.  a.  au  încercat  —  în 
contrazicere  cu  interpretarea  generală  —  să  motiveze  edarea  edic¬ 
tului  de  Miian  simplu  numai  din  înţelepciunea  pur  politică  a  lui 

1  W.  Are n Ut :  Tiibinger  Teol.  Quartalschrift  XVI. 

Constantin,  voind  a-i  dispută  orice  convingere  personală  creştină, 
împăratul  —  după  aceştia  —  ar  fi  emis  acest  edict,  nu  din  mo¬ 
tive  religioase,  ci  simplaminte  din  prevederea  clară  a  învingerii 
finale  a  creştinismului  ca  religiune  universală  şi  a  inexorabilei  pră¬ 
buşiri  a  imperiului  păgân. 

Contra  unei  astfel  de  interpretări  a  dispoziţiei  sufleteşti  a 
împăratului  Constantin  vorbesc  cele  mai  puternice  dovezi.  Mai 
întâi  toată  anticitatea  creştină,  atât  contemporană  cât  şi  cea  po- 
sterioară,  atribue  decretul  unei  schimbări  radicale  a  sentimentelor 
religioase  a  lui  Constantin,  care  schimbare  e  în  legătură  cu  o  in- 
trevenire  divină.  Episcopul  Eusebiu  din  Cesarea  —  biograful  lui 
Constantin  —  ne  istoriseşte  în  scrierea  sa  despre  <  Vieaţa  lui  Con¬ 
stantin»  toate  precedenţele  cu  deamăruntuJ,  iar  spre  confirmarea 
expunerilor  sale  se  provoacă  la  întărirea  lor  prin  jurământ  din 
partea  împăratului.  Pe  când  acesta  se  pregătea  la  o  luptă  deci¬ 
sivă  contra  Iui  Maxenţiu  (a.  312)  şi  sufletul  îi  eră  plin  de  grijă 
pentru  rezultatul  răsboiului  cu  puternicul  duşman,  văzu  împreună 
cu  întreaga  sa  oaste,  în  după-ameaza  unei  zile,  pe  cerul  limpede 
deasupra  soarelui  o  cruce  de  foc  luminoasă,  cu  inscripţia  «tovtm 
rixa »:  prin  acest  semn  vei  învinge!  In  noaptea  următoare  i-se 
arătă  împăratului  în  vis  însuş  Hristos,  dându-i  sfatul  ca  să  facă 
un  semn  asemenea  celui  văzut  pe  cer,  care  să  fie  purtat  în  luptă 
ca  steag  al  armatei.  împăratul  chiemă  îndată  la  sine  pe  preoţii  cre¬ 
ştini,  întrebându-i  despre  însemnătatea  apariţiei.  Aceştia  clarifi- 
cându-1  asupra  celor  văzute,  împăratul  dori  să  fie  instruit  mai  de 
aproape  în  învăţăturile  religiunii  creştine.  Artişti  pricepuţi  con- 
struiră  apoi  —  după  descrierea  acurată  a  împăratului  —  icoana 
crucii  celei  apărute  pe  cer.  Această  icoană  reprezenta  monogramul 
lui  Is.  Hr.,  adecă  împreunarea  iniţialelor  numelui  Hristos,  care  în 
forma  literilor  greceşti  avea  înfăţişarea  unei  cruci.  Icoana 
aceasta  fiind  pusă  în  cadre  aurite  şi  împodobită  cu  pietrii 
scumpe,  fu  atârnată  de  o  lance  lungă,  în  vârful  căreia  fu 
fixată  o  cruce.  Steagul  întreg  a  fost  numit:  Labarum.  Cu  acest 
Labarum  plecă  oastea  lui  Constantin  din  Galia  peste  Alpi  spre 
Italia,  unde  aproape  de  Roma  izbi  armata  duşmanului  într’o  luptă 
sângeroasă,  astfel  că  soarele  zilei  de  28  Octomvrie  văzu  la  podul 
milvic  groaznica  decimare  a  puterilor  luptătoare  a  lui  Maxenţiu 
de  cătră  falnicul  steag  creştin;  semnul  biruinţii  creştine  a  fost 

purtat  de  acî  înainte  în  toate  răsboaiele.  Constantin  ţinea  învin- 
oerea  ca  nedespărţită  de  ace!  semn  şi  într’o  scrisoare  adresată 
cătră  regele  perzic  Sapur  recunoaşte  el  aceasta,  când  zice,  că  suc¬ 
cesele  luptelor  sale  are  a  le  mulţumi  Labarum-ului  celui  sfinţit. 
Cine  ar  trage  la  îndoială  istorisirea  lui  Eusebiu  despre  apariţia 
crucii  şi  în  părţile  ei  cele  principale,  nu  poate  face  aceasta  fără 
de  a  atribui  ori  istoricului  episcop  ori  împăratului  o  grosolană 
denaturare. 

Mărturia  istorică  e  prea  invederată  şi  clară.  De  altcum  ex¬ 
punerea  referitoare  la  viziunea  crucii  află  confirmare  nu  numai 
la  Eusebiu,  ci  şi  în  rapoartele  de  istorie  bisericească  ale  lui  Lactanţiu, 
precum  şi  a  unor  panegirici  păgâni,  cari  toate  formează  răsunetul 
convingerii  generale :  că  schimbarea,  petrecută  în  internul  lui  Con¬ 
stantin  înaintea  luptei  decisive,  putea  fi  înţeleasă  numai  din  o  di¬ 
rectă  intervenire  a  lui  Dumnezeu.  In  însuşi  decretul  din  Milan  Con¬ 
stantin  indică  compunerea  acestuia  ca  un  argument  de  recuno¬ 
ştinţă  a!  favorului  dumnezeesc  de  care  fu  el  împărtăşit  cu  ocaziunea 
unor  evenimente  atât  de  mari.  Dupăce  la  finea  anului  312  i-se 
ridică  împăratului  —  la  intrarea  sa  triumfală  în  Roma  —  o  co¬ 
lumnă  monumentală  cu  o  statuă,  porunci  el  ca  în  mâna  dreaptă 
să  i  se  pună  o  lance  în  forma  crucii,  indicând  prin  aceasta  cui 
atribue  el  onoarea  biruinţei,  iar  la  baza  monumentului  dispuse  să 
se  graveze  următoarea  inscripţie:  «Cu  acest  semn  aducător  de 
biruinţă  —  adevăratul  simbol  al  vitejiei  —  am  eliberat  eu  oraşul 
vostru  de  sub  jugul  tiranilor  şi  am  redat  senatului  şi  poporului 
roman  strălucirea  cea  veche  şi  onoarea  sa  de  mai  înainte».  Dar 
şi  întreagă  ţinuta  ulterioară  a  iui  Constantin,  educarea  fiilor  săi, 
ordinaţiunile  sale  izvorîte  din  spiritul  creştin,  dispoziţiunile  luate 
pe  seama  creştinilor  presupun  o  schimbare  a  sentimentelor  la  fo¬ 
stul  împărat  păgân,  a  cărei  cauză  putea  fi  numai  convingerea  re¬ 
ligioasă  despre  adeveritatea  creştinismului,  o  convingere,  care  prin 
totala  biruinţă  asupra  duşmanului  deveni  şi  mai  puternică,  aflân- 
du-şi  expresiunea  cea  mai  sublimă  în  actul  eliberării  dela  Milan. 
Explicarea  curat  naturală  a  pregătirei  steagului  cu  cruce  —  simplu 
numai  din  reson  de  stat  —  contrazice  în  fine  şi  legilor  unei  lo¬ 
gici  sănătoase.  Să  ni-1  închipuim  pe  împăratul  păgân  cu  partea 
cea  mai  mare  a  trupelor  păgâne  stând  în  faţa  unui  duşman  mult 
mai  puternic,  cu  trupe  absolut  păgâne,  şi  pe  lângă  acestea  să  ne 

aducem  aminte,  că  semnul  Iui  Hristos,  crucea,  era  pentru  majoritatea 
păgânilor  batjocură  şi  desonorare.  Şi  acum  să  fi  ţinut  împăratul 
din  motive  pur  naturale,  fără  oarecare  credinţă  religioasă,  la  aju¬ 
torul  Dumnezeului  celui  răstignit  al  creştinilor,  al  cărui  monogram 
fu  cusut  pe  steagul  săul  Noi  ne-am  află  aici  înaintea  unei  enigme 
psihologice,  a  cărei  deslegare  e  cu  mult  mai  grea  decât  primirea 
raportului  istoric  bine  documentat  despre  viziunea  crucii  şi  con¬ 
vertirea  lui  Constantin.  Şi  tot  aşa  de  puţin  ca  ţinuta  împăratului 
în  lupta  decisivă  cu  Maxenţiu  poate  fi  explicat  şi  edictul  de  Milan 
din  curată  diplomaţie  sau  politică  de  stat. 

Desigur,  nu  se  poate  negă  însă,  că  Constantin  în  primii 
ani  din  era  cea  nouă  se  află  încă  într’o  stare  de  fermentaţiune 
religioasă,  în  care  nu  putu  învinge  îndată  toate  părerile  păgâneştî. 
Aşa  concedeau  unele  decrete  împărăteşti  anumite  practici  super¬ 
stiţioase.  încă  pe  la  a,  320  de  ex.  fu  edat  un  edict  cătră  pre¬ 
fectul  Romei,  care  pentru  caz  de  trăsnet  în  palatul  împărătesc 
sau  în  vreun  edificiu  public,  dispune  ca  să  fie  întrebaţi  vrăjitorii, 
iar  despre  rezultat  să  fie  informat  şi  împăratul.  Mai  puţin  grele 
sunt  reproşurile  aduse  în  contra  cugetării  creştine  a  împăratului, 
cari  se  explică  din  faptul  câ  la  începutul  erei  creştine  unele  mo- 
nete  mai  purtau  încă  embleme  păgâne,  iar  împăratul  purtă  titlul 
păgân  de  Pontifex  Maximus.  Emblemele  păgâne  impregnate 
pe  monete  trebuie  să  le  considerăm  însă  ca  reminiscenţe  din  pă- 
gânism,  de  cari  împăratul  nu  eră  conştiu  —  şi  aceasta  cu  atât 
mai  puţin,  cu  cât  unele  din  ele,  ca  Victoria,  Concordia  ş.  a.  erau 
privite  de  un  simbol  —  sau  pe  cari  el  trebuia  să  ie  recunoască 
tacite  din  consideraţie  faţă  de  majoritatea  supuşilor  săi.  Ceeace 
priveşte  monetele  cari  reprezintă  soarele,  fără  îndoială  înţelesul 
lor  simbolic  este  acela,  că  ele  reprezintă  epoca  de  adevărată  lu¬ 
mină  începută  cu  Constantin.  Dealtcum  Constantin  înlocui  mai 
târziu  emblemele  vechi  prin  altele,  cari  nu  dădeau  scandelă  nici  cre¬ 
ştinilor  nici  păgânilor,  şi  curând  dispune  ca  monogramul  de  pe 
Labarum  să  fie  executat  şi  pe  monete.1  Titlul  «pontifex  maximus» 
cu  schimbarea  împrejurărilor  îşi  pierdu  total  înţelesul  său  de!a  în¬ 
ceput  şi  era  considerat  mai  mult  ca  un  titlu  politic,  cari  apoi  fu 
purtat  şi  de  alţi  împăraţi  creştini. 

1  Despre  monetele  Ini  Constantin  a  scris  Eclchel,  Cohen  şi  Gamieis  în  cartea: 
«Storia  ctell’arte  cristiana'.. 

După  un  abuz  cam  răspândit  în  timpul  acela,  Constantin  amână 
botezul  până  spre  capătul  vieţii  sale  —  după  cum  spunea  el  — 
din  motivul  de  a  putea  primi  taina  renaşterii  în  apa  Iordanului. 
Ştirea  despre  botezul  iui  Constantin  în  Roma  prin  papa  Sil¬ 
vestru,  cam  pela  anul  317,  este  o  legendă,  după  cum  recunosc 
mulţi  scriitori  apuseni.  Fapt  e  că  el  primi  botezul  dela  episcopul 
Eusebiu  din  Nicomedia,  la  Dumineca  Rosaliilor  din  anul  337,  în 
Ancyrona,  un  suburbiu  al  Nicomediei. 

Marele  fapt  al  eliberării  bisericii  cu  urmările  sale  fericite,  fu 
înc’odată  repeţit  după  învingerea  rivalului  său  Liciniu.  Sub  domnia 
acestuia  se  aprinse  în  imperiul  roman  de  ost  vechea  ură  a  pă- 
gânismului,  care  ardea  sub  spuză,  dând  anză  la  nouă  persecuţiuni 
sângeroase.  Constantin  însă  deveni  şi  în  Orient  protectorul  cre¬ 
ştinismului  persecutat.  închisorile  de  nou  se  deschid,  cei  exilaţi 
se  întorc  din  exil,  comunităţile  şi  creştinii  despoiaţi  de  bisericile 
şi  averile  lor  sunt  rehabilitaţi  în  drepturile  avute,  cei  exchişi  din 
armată  îşi  pot  iar  ocupă  rangul  avut,  guvernatorii  primesc  po¬ 
runca  strictă  de  a  luă  în  apărare  pe  creştini.  Bucuria  creştinilor 
faţă  de  legile  cele  nouă  eră  egală  cu  aceea  din  anul  313  care  fă¬ 
cuse  să  tresalte  inimile  tuturor  credincioşilor  din  imperiu,  «Cu 
cântări  festive  şi  cu  imnuri  lăuda  fiecare  în  oraşe  şi  sate  mai 
întâiu  pe  Atotputernicul  Dumnezeu,  apoi  pe  cucernicul  împărat 
şi  pe  prea  iubiţii  săi  fii»  (Eusebiu). 

II. 

Biserica  avea  de  a  mulţumi  lui  Constantin  nu  numai  recu¬ 
noaşterea  sa  oficială  din  partea  statului  roman,  ci  şi  scutul  oferit 
pentru  împlinirea  misiunii  sale.  Constantin  deveni  patronul  şi 
protectorul  ei  lumesc.  Cu  cât  mai  mult  cunoştea  împăratul  învă¬ 
ţăturile  creştine  şi  binefacerile  cari  le  oferea  biserica  pe  seama 
oinenimii,  cu  atât  mai  mult  o  sprijinea  el.  Mai  ales  dupăce  ajunge 
singur  stăpânitor  al  imperiului  (a.  323),  se  năzuia  din  toate  pu¬ 
terile  de  a  reformă  şi  a  adapă  în  ideile  creştine  nu  numai  vieaţa 
civilă,  ci  şi  întreagă  vieaţa  spirituală.  Pentruca  sprijinul  şi  scutul 
oferit  să  poată  fi  mai  efectiv,  Constantin  înzestră  dispoziţiunile 
sale  cu  putere  legală  şi  pentru  executarea  lor  îngrijeâ  însuşi  cu 
cea  mai  mare  scrupulozitate  şi  atenţiune. 

Cea  dîntâiu  grijă  a  lui  eră  înzestrarea  bisericii  —  ca  o  iiisti- 
tuţiune  desinestătătoare,  —  din  partea  statului  cu  astfel  de 

drepturi,  cari  îi  asigurau  independenţa  externă  şi  libertatea  acţiunii 
la  exerciarea  marilor  ei  probleme  în  interesul  fericirii  pă¬ 
mânteşti  şi  celei  vecinice  a  omenimii.  Pentru  aceasta  îndată 
la  începutul  erei  celei  nouă  ofere  el  imunitate  preoţilor,  ab- 
solvându-i  dela  sarcinile  publice,  extinse  apoi  acest  favor  şi 
asupra  clericilor  inferiori,  pentruca  ei  să  se  poată  dedică  carierii 
lor  fără  pedecă,  din  ceeace  pentru  stat  izvorau  foloase  nepre¬ 
ţuite.  Mai  târziu  apoi  şterse  darea  impusă  pentru  averile  bise¬ 
riceşti,  iar  pe  seama  bisericei  şi  a  clerului  stabileşte  o  cvotă  din 
venitele  statului.  Mai  departe  recunoscu  el  pe  seama  bisericii 
dreptul  de  a  primi  «legate»,  un  favor  care  după  dreptul  roman 
nu-i  competeâ  bisericei  ca  unei  personalităţi  juridice,  ci  trebui  să-i 
fie  cedat  printr’un  act  de  lege  special  (a.  321).  Aceste  dispozi- 
ţiurii  aveau  de  scop  înainte  de  toate,  ca  să  asigure  vieaţa  mate¬ 
rială  a  clerului.  Prin  legea  dela  anul  333  permise  Constantin 
episcopilor  o  jurisdicţiune  asupra  afacerilor  civile  ( audientia  episco- 
palis),  aşa  că  oamenii  puteau  să-şi  aducă  procesele  şi  înaintea  episco¬ 
pilor,1  hotărînd  totodată  ca  judecata  adusă  de  aceştia  să  fie  obli¬ 
gatoare,  iar  apelaţiunea  la  împăratul  n’are  loc.  Legea  aceasta  eră 
identică  cu  obiceiul  introdus  de  Sf.  Apostol  Pavel,  după  care 
creştinii  nu  aduceau  cauzele  lor  înaintea  forului  judecătoresc  al 
păgânilor.  Printr’ânsa  biserica  avu  un  nou  câştig,  adecă  recunoa¬ 
şterea  legală  a  oficiului  episcopesc  şi  a  puterii  sale  spirituale  din 
partea  statului.  Starea  creştinească  a  virginităţii  fu  onorată  prin 
o  lege  specială,  care  desrâdicâ  legea  «Lex  luiiaet  Papia  Poppaea,» 
căci  aceasta,  în  interesul  susţinerii  statului,  respingea  în  multe  pri¬ 
vinţe  capabiiitatea  de  câştig  a  persoanelor  necăsătorite  şi  a  celor 
fără  copii  (a.  320.)  Vaza  bisericii  încă  fu  ridicată  foarte  mult  în 
ochii  publicului  mare  prin  recunoaşterea  dreptului  de  azil  cel 
atât  de  simpatic  poporului.  Libertatea  de  care  se  bucură  biserica 
sub  scutul  împăratului,  creşterea  singuraticelor  comunităţi  creştine 
în  centrele  politice,  precum  şi  înmulţirea  creştinilor  în  localităţile 
mai  mici,  avură  de  urmare  o  desvoltare  mai  extinsă  a  treptei  ie¬ 
rarhice  a  episcopatului;  anume  episcopii  oraşelor  provinciale  mai 
mici  intrară  în  legătură  rnai  strânsă  cu  episcopul  din  capitală 
(oraşul  mamă),  cir  mitropolitul,  şi  astfel  îşi  luă  începutul  institu- 
ţiunea  mitropoliilor  şi  din  aceasta  al  patriarhatelor,  care  avea  scopul 


1  Eus.  Popovici:  Ist.  bisericească,  voi.  I. 

de  a  mări  unitatea  organizării  şi  administraţiunii  bisericeşti,  care 
însă  abia  în  periodul  următor  (al  II.)  ajunge  la  deplina  ei  desvoltare. 

Etica  şi  cultura  creştină  află  intrare  în  vieaţa  poporului  roman 
cu  atât  mai  repede,  cu  cât  şi  ele  stăteau  sub  scutul  legislaţiunii 
împărăteşti.  Dumineca,  sărbată  până  acum  excluziv  în  liniştea  ca¬ 
tacombelor,  în  capelele  şi  locuinţele  creştinilor,  prin  decret  îm¬ 
părătesc  obţine  de  aci  înainte  pentru  întreagă  vieaţa  cetăţenească 
stima  şi  sărbătorirea  unei  zile  religioase  de  răpaos  (321).  Pro¬ 
cesele  înaintea  judecătoriei  şi  tot  lucrul  în  atelierele  de  meserie 
trebuiră  să  înceteze;  soldaţilor  li-se  dete  posibilitatea  de  a  par¬ 
ticipă  neîmpedecaţi  la  serviciul  divin  de  Dumineca;  guvernorii  pri¬ 
miră  îndrumare  ca  ziua  Domnului  şi  sărbătorile  martirilor  să  fie 
petrecute  în  provinciile  lor  într’un  mod  corespunzător.  Curăţenia 
şi  nedesfacerea  căsătoriei  deasemenea  fîi  sancţionată  din  partea 
împăratului  prin  ordinaţiuni.  Seducerea  unei  fecioare,  precum  şi 
participarea  la  aceasta  o  ameninţă  el  cu  grele  pedepse  (320); 
opri  concubinatul  (326);  pe  femeia  liberă,  care  trăia  împreună  cu 
sclavul  ei  o  ameninţă  cu  pedeapsă  de  moarte  (326);  desfacerea  căsă¬ 
toriei  o  pedepsea  foarte  aspru  (331).  Puterea  părintească,  care  dis¬ 
punea  mai  înainte  asupra  sorţii  şi  vieţii  noilor  născuţi,  fu  lipsită 
de  dreptul  de  a  vinde  sau  omorî  pe  copii  (315,  322),  iar  pentruca 
importanţa  acestor  dispoziţiuni  să  fie  mai  evidentă,  împăratul  po¬ 
runci  ca  legea  în  toate  oraşele  imperiului  să  fie  afişată  pe  table 
de  metal  sau  pe  pânză.  Eliberarea  sclavilor  creştini  fu  uşurată 
foarte  mult  prin  decrete  împărăteşti.  Enunţiaţiunea  eliberării  fă¬ 
cute  în  prezenţa  episcopului  avea  aceeaş  putere  legală  ca  şi  dreptul 
de  cetăţean  roman  împărtăşit  după  formalitatea  obicinuită;  dacă 
un  cleric  voia  să  deie  libertate  sclavului  său,  putea  face  aceasta 
prin  sentinţă  proprie,  fără  ca  sentinţa  de  eliberare  să  aibă  lipsă 
de  a  fi  solemn  anunţată  «în  faţa  bisericii»  (321).  Dupăcum  deo¬ 
parte  spiritul  creştin  a  înduplecat  pe  împăratul  Constantin  ca  să 
înăsprească  uneori  în  interesul  moralităţii  creştine  legislaţiunea  cea 
veche,  pe  de  altă  parte  tot  acelaş  spirit  l-a  îndemnat  să  mode¬ 
reze  legea  penală  de  mai  înainte  şi  prin  această  moderaţiune  să 
promoveze  intrarea  spiritului  creştin  în  legislaţiune.  Din  venera- 
ţiune  faţă  de  moartea  Mântuitorului  pe  cruce,  delătură  el  această 
groaznică  pedeapsă.  Un  ordin  din  an.  315  opri  înfierarea  crimi¬ 
nalilor  pe  frunte,  pentruca  «faţa  cea  făcută  după  chipul  frumseţii 

dumnezeeşti  să  nu  fie  diformată.» 1  Prin  o  lege  restrânse  la  anul  319 
dreptul  torturării  sclavilor  şi  ulterior  accentuează  de  nou  pedep¬ 
sirea  tratării  neumane.  Anul  325  aduse  cu  sine  schimbarea  condam¬ 
nării,  cei  atât  de  contrazicătoare  spiritului  creştinismului,  a  luptei 
gladiatorilor,  prin  condamnare  la  lucru  în  minele  statului. 

La  răspândirea  creştinismului  încă  luă  Constantin  parte  cu 
mult  zei.  După  învingerea  lui  Liciniu  compuse  pentru  locuitorii  între¬ 
gului  imperiu  un  tratat  despre  fiinţa  serviciului  zeilor  şi  invită  pe  toţi 
supuşii  săi  să  se  întoarcă  la  credinţa  creştină  şi  să  intre  în  «casa  cea 
împodobită  a  dreptăţii».  La  cererea  regelui  din  Iberia  trimise  ace¬ 
stuia  un  episcop  ca  predicator  al  credinţei  creştine.  In  Persia,  unde 
creştinii  suferiau  multe  persecuţiuni,  scrise  regelui  Sapur,  rugându-1 
să  intervină  în  interesul  creştinilor.  Pericolele  cari  ameninţau  re- 
ligiunea  creştină  din  partea  Judaismului  le  delătură,  uşurând  tre¬ 
cerea  dela  iudaism  la  creştinism  prin  mai  multe  legi  (315,  335  şi 
336),  din  contră,  căderea  dela  creştinism  la  iudaism  o  puse  sub  pe¬ 
deapsă  şi  tot  aşa  opri  el  prin  mai  multe  ordinaţiuni  (335,  336, 
339)  cumpărarea  de  sclavi  creştini  şi  circumciderea  lor.  Credin¬ 
cios  principiului  de  libertate  a  religiunii  pentru  toţi  supuşii  săi, 
deşi  arătă  Constantin  faţă  de  singuraticii  păgâni  o  indulgenţă 
extinsă,  totuşi  unele  din  ordinaţiunile  deja  amintite,  precum  şi 
altele,  tăiau  aşa  de  adânc  în  măduva  întregei  vieţi  a  cetăţenilor 
păgâni,  încât  intenţiunea  iui  de  a  clădi  pe  ruinele  vechiului  stat 
păgân  altul  nou  şi  creştin,  nici  unui  observator  atent  nu-i  scăpă 
din  vedere.  Păgânismul  fii  lovit  în  desvoltarea  şi  în  însăşi  exi¬ 
stenţa  sa,  mai  ales  prin  decretele  împărăteşti  despre  jertfe;  pen- 
trucă  trebuie  să  cugetăm  că  acestea  formau  simburele  religiunii 
de  mai  înainte  a  statului  roman.  Pela  anul  319  delătură  Con¬ 
stantin  mai  întâi  prin  o  poruncă  generală,  la  care  se  provocă  mai 
târziu  fiul  său  Constanţiu  (an.  341),  jertfele  private  ale  păgânilor. 
După  anul  324  apăru  un  decret,  care  oprea  «Divinaţie»,  adecă 
întrebarea  semnelor  prin  oficianţii  statului,  care  avea  mare 
influinţă  asupra  vieţii  de  stat  a  păgânilor;  în  fine  funcţionarii  pri¬ 
miră  porunca  de  a  se  reţinea  dela  orice  jertfe  pentru  stat.  Păgâ- 
nismu!  fu  prin  aceasta  definitiv  alungat  din  poziţia  puternică  ca 
religiune  de  stat.  Altă  pierdere  căşună  împăratul  păgânismului 
prin  aceea  că  desfiinţa  locurile  destinate  pentru  cultul  imorali- 

1  Cod.  Theod. 

taţii,  ordonă  demolarea  templelor  defectuoase,  precum  şi  închi¬ 
derea  altora  din  ele,  averile  le  predete  fiscului  şi  o  mulţime  de 
statue  de  metal  de  ale  zeilor  fură  topite. 

Ca  un  mijloc  important  pentru  răspândirea  creştinismului  so¬ 
cotea  marele  împărat  zidirea  de  biserici  poiiipoase,  cari  aveau  să 
servească  ca  decor  pe  seama  religiunii.  După  reîntoarcerea  dela 
I.  sinod  ecumenic,  interesul  lui  pentru  edificarea  de  biserici  de¬ 
veni  atât  de  pronunţat,  încât  rugă  pe  maică-sa  Elena  ca  să  cer¬ 
ceteze  locurile  sfinte  pentruca  să  caute  acolo  crucea  pe  care  a 
fost  răstignit  Mântuitorul,  Cuvioasa  împărăteasă  împlini  voia  fiului 
său  şi  aflând  crucea,  zidi  o  biserică  pe  locul  aflării  ei.1  împăratul 
însă  nu  se  mulţămeâ  cu  atâta,  ci  el  însuşi  da  indigitâri  cu  pri¬ 
vire  la  planurile  de  zidire,  la  stil,  mărime  şi  materiai;  îndemnă  pe 
episcopi  la  repararea  bisericilor  necorăspunzătoare  sau  la  zidirea 
altora  nouă,  iar  cu  privire  la  acoperirea  speselor  ie  asigură  aju¬ 
torul  guvernatorilor  şi  prefecţilor.  In  fine  purtă  personal  grijă 
pentru  corespunzătoarea  înzestrare  a  bisericilor  şi  pentru  procu¬ 
rarea  utenziliilor  dela  serviciul  divin. 

Dintre  bisericile  ridicate  de  Constantin,  cari  sunt  renumite 
prin  frumseţea  lor,  amintim  :  în  Ierusalim  pe  cea  zidită  pe  mun¬ 
tele  Măslinilor,  pe  locul  înălţării  Mântuitorului  Ia  cer,  cea  dela  pe¬ 
ştera  Viflaimului,  renumitul  templu  din  Antiohia,  biserica  din  Ni- 
comedia,  care  fu  ridicată  de  împăratul  după  învingerea  Iui  Liciniu 
în  onoarea  Mântuitorului.  In  Constatitinopoi  zidi  ca  monument 
de  mulţămită  biserica  sfinţilor  apostoli,  care  fu  aleasă  ca  viitor 
ioc  de  răpaos  al  osemintelor  pământeşti  ale  împăratului,  şi  mai 
înainte  de  toate  biserica  Crucii  sau  a  sfintei  învieri  ridicată  dea¬ 
supra  sfântului  mormânt  în  Ierusalim,  amintită  mai  sus.  Despre 
împrejurările  între  cari  fu  zidita  această  biserică,  istoria  ne  spune 
că  împăratul  angajă  pe  episcopul  Macarie  de  a  ridică  o  biserică 
care  să  întreacă  în  frumseţe  tot  ce-au  văzut  ochii  omeneşti  până 
atunci.  Guvernatorii  Orientului  au  trebuit  să  contribue  pentru 
împodobirea  templului  cu  ceeace  provinciile  lor  aveau  mai  preţios. 
Biserica  se  fini  la  anu!  335.  La  invitarea  împăratului  mulţime  de 
episcopi  luară  parte  în  13  Septemvrie  la  sfinţirea  solemnă  a  mă- 
iestoasei  clădiri.  In  ziua  următoare  fu  arătată  sfânta  Cruce  spre 
închinare  de  pe  amvonul  bisericii,  ca  să  poată  fi  văzută  de  toţi. 

1  T.  Tarnavschi:  «Liturgica  bis.  ortod». 

Precum  în  vieaţă  publică,  tot  aşa  şi  în  vieaţa  privată  era 
călăuzit  Constantin  de  ideile  creştinismului,  cari  ofereau  mul¬ 
tora  exemple  de  imitat.  La  curtea  împărătească  din  Constanti- 
nopoi  se  putea  îndată  cunoaşte  caracterul  creştin  al  domnitorului 
din  picturile  tipice  dela  intrarea  palatului  si  din  interiorul  odăilor. 
La  ore  anumite  din  zi  se  săvârşea  aici  serviciul  divin,  Ia  care  şi 
împăratul  participă  împreună  cu  toţi  cei  dela  curtea  sa.  împăratul 
însă  în  momentul  când  se  aducea  sfânta  jertfă  —  la  care  el  ca 
catehumen  nu  putea  luă  parte  —  se  retrăgea  în  odăile  sale  la 
rugăciune  privată.  în  răsboiul  purtat  contra  lui  Liciniu  avea  cu 
sine  un  cort  în  forma  crucei,  care-i  servea  ca  loc  de  rugăciune 
şi  de  post.  Un  cort  de  rugăciune  cu  mult  mai  mare  lăsă  el  să 
i-se  pregătească  pentru  expediţia  ce  avea  să  o  întreprindă  contra 
Perşilor  (336),  numind  pentru  serviciul  aceluia  câţiva  preoţi  şi 
episcopi.  Educaţia  fiilor  săi  o  făcu  în  conformitate  cu  credinţa 
creştină.  Personalul  dela  curtea  acestora  fu  recrutat  încă  din  cre¬ 
ştini,  după  cum  făcu  el  aceasta  şi  Ia  curtea  sa,  unde  deja  de 
când  ajunse  singur  domnitor,  numise  la  posturile  cele  mai  ono¬ 
rifice  numai  creştini. 

în  internul  vieţii  sufleteşti  a  lui  Constantin  o  privire  mai 
adâncă  ne  ofer  epistolele  şi  ordinaţiunile  sale,  cari  delătură  orice 
îndoială  cu  privire  la  sinceritatea  sentimentelor  sale  sufleteşti. 
Cu  dreptul  pot  fi  ele  numite  «testimonii  autentice  ale  punctului 
său  de  vedere  religios»  1. 

Ideile  sale  religioase  —  în  resumat  —  sunt  următoarele : 

Constantin  cunoaşte  numai  un  Dumnezeu  şi  condamnă  cu 
toată  tăria  credinţa  în  mai  mulţi  dumnezei.  Dumnezeu  este  crea¬ 
torul  şi  susţinătorul  lumii ;  ca  un  tată  bun  conduce  El  toate  prin 
provedinţa  Sa,  ne  scapă  din  pericole.  El  este  fiinţa  cea  mai  înaltă 
având  toată  puterea  şi  sfinţenia.  în  una  din  rugăciunile  sale  chiamă 
el  pe  Dumnezeu  ca  pe  singurul  împărat,  ajutător  şi  împârţitorul 
biruinţelor  şi  a  tot  binelui.  Omul  trebuie  să  ajungă  Ia  cunoştinţa 
adevărată  a  acestui  Dumnezeu,  arătându-i  credinţă  sigură  şi  multă 
supunere.  De  El  să  se  teamă,  de  El  să  asculte,  să-i  fie  mulţă- 
mitor,  ducând  un  trai  curat  şi  sfânt.  Foarte  adesea  se  ocupa  Con¬ 
stantin  cu  gândul  ca  Dumnezeu  va  face  părtaşi  încă  în  vieaţa 
pământească,  dar  cu  deosebire  în  cea  viitoare,  pe  cei  buni  de 
fericire,  iar  pe  cei  răi  de  pedeapsă.  Creştinismul  era  pentru  el 

1  Heikel. 

credinţa  cea  mântuitoare,  o  lege  sfântă,  dumnezeiască,  vene¬ 
rabilă,  un  sfânt  serviciu  divin,  o  cunoaştere  luminătoare,  calea 
cea  dreaptă,  lumina  şi  adevărul.  Păgânismul,  din  contră,  era  o 
doctrină  fără  de  Dumnezeu,  o  rătăcire  ruşinoasă,  templu  al  min¬ 
ciunii,  un  întunerec  adânc.  Iisus  Hristos  este  Fiul  lui  Dumnezeu, 
trimis  dela  Tatăl  spre  a  redă  omenimii  decăzute  şi  rătăcite  lu¬ 
mina  cea  adevărată.  Mântuitorul  care  ne-a  răscumpărat  prin  sfin¬ 
tele  sale  patimi  —  un  misteriu  necuprins  de  mintea  omenească 
—  şi  aducătorul  nemuririi.  Respectul  arătat  de  Constantin  pentru 
biserică  e  atât  de  mare,  că  orice  desbinare  sau  separare  într’ânsa 
îi  erâ  nesuferită.  In  episcopi  vedea  pe  adevăraţii  reprezentanţi  ai 
lui  Hristos;  judecata  adusă  de  ei  trebue  preţuită  tot  atât  ca  şi 
când  însuş  Domnul  ar  stă  prezent  la  ea. 1  Pe  sine  se  consideră 
ca  instrument  ales  de  Dumnezeu  pentru  răspândirea  adevăratei 
religiuni  pe  suprafaţa  întregului  pământ. 

în  greutăţile  interne ,  pe  cari  biserica  avea  să  le  supoarte  în 
lupta  cu  schisma  şi  erezia  timpului  aceluia,  împăratul  erâ  tot¬ 
deauna  pe  partea  bisericii.  Pentru  delăturarea  desbinării  provo¬ 
cate  de  donatişti  în  Africa,  convocă  la  anul  313  un  sinod  în 
Roma,  iar  în  anul  următor  altul  la  Arles.  La  anul  325  participă 
la  sinodul  I.  ecumenic  în  oraşul  Nicea,  care  condamnă  învăţă¬ 
tura  greşită  a  lui  Ariu,  iar  judecata  asupra  acestuia  fu  publicată 
de  însuş  împăratul.  La  anul  326  exchide  pe  toţi  ereticii  şi  schis¬ 
maticii  dela  privilegiile,  cari  le  oferea  pe  seama  aderenţilor  re- 
ligiunei  creştine. 

Cătră  finea  vieţii  sale,  Constantin  sub  influinţa  surorii  sale 
Constanţia  —  fiind  sedus  de  arieni,  uneori  favoriza  învăţătura 
cea  greşită.  Să  ne  cugetăm  însă  că  el  n’a  primit  o  educaţie  filo¬ 
zofică  şi  teologică.  în  certele  religioase  vedea  mai  mult  nişte 
contraziceri  personale  decât  diferenţe  religioase  de  o  deosebită 
importanţă,  din  care  cauză  nu  cugetă  Ia  consecvenţele  dispozi- 
ţiunilor  sale.  La  acestea  mai  contribuia  intrigile  şi  şiretenia  arie¬ 
nilor,  cari  jucau  rol  important  în  cercul  curţii  împărăteşti.  Cu 
toate  acestea  nici  un  istoriograf  contemporan  nu  l-a  învinuit  de 
arianism.  Faptul  că  Constantin  a  primit  botezul  dela  Eusebiu, 
un  conducător  al  partidului  arian,  nu  poate  servi  de  argument 
că  el  ar  fi  murit  ca  arian.  Acel  fapt  îşi  află  explicarea  într’aceea  că 
împăratul  (nu  departe  de  Nicomedia),  îşi  încheia  vieaţa  în  die- 

1  Epistola  lui  Constantin  în  Corpus  script.  eccl. 

ceza  iui  Eusebiu,  iar  episcopii!  acesta  îşi  ştia  ascunde  cugetele 
sale  înaintea  altora.  In  tot  cazul  o  cădere  a  împăratului  în  erezie 
n’ar  fi  fost  refăcută  din  partea  bisericii  adevărate. 

Despre  ultimele  momente  din  vieaţa  împăratului,  Eusebiu  de 
Cesarea  ne  istoriseşte  următoarele:  Dupăce  în  zilele  lui  Mai  a 
anului  337  Constantin-cel-Mare  îmbrăcă  haina  albă  a  botezului,  o 
purtă  până  la  moarte,  desconsiderând  purpura  împărătească;  iar 
dupăce  muri  fu  adus  la  Constantinopol,  unde,  ca  şi  când  împă¬ 
ratul  ar  fi  încă  în  vieaţă,  toţi  curtenii,  generalii  şi  dignitarii  sta¬ 
tului  fură  admişi  la  audienţă.  La  oara  anumită  intrară  toţi  în 
sala  tronului,  unde  corpul  neînsufleţit  al  împăratului  odihnea  pe 
patul  de  paradă,  spre  a-i  prezentă  cu  toţii  onorurile  şi  spre  a 
îngenunchiâ  pentru  el.  Onorul  acesta  se  continuă  până  la  sosirea 
lui  Constanţiu  -  fiul  celui  mort  —  în  Constantinopol,  spre  a  putea 
participă  şi  el  !a  înmormântare. 

Dacă  considerăm  toate  binefacerile  acestui  împărat  pentru 
creştinism,  vom  înţelege  foarte  uşor  că  onorurile  acestea  erau 
binemeritate. 

Figura  iui  măreaţă  se  înalţă  falnic  la  una  din  răspântiile  cele 
mai  importante  în  istoria  bisericească  şi  la  hotarele  alor  două 
epoce  diferite,  iar  secolele  următoare  privesc  spre  el  cu  admiraţie. 
Biserica  ortodoxă  i-a  încununat  capul  cu  aureola  de  sfânt.  Fără 
îndoială  Constantin,  împreună  cu  mamă-sa  Elena,  au  !a  răspân¬ 
direa  creştinismului  un  merit  egal  cu  al  apostolilor,  din  care 
cauză  se  şi  numesc:  «împăraţii  cei  intocma  cu  Apostolii >.  Deşi 
biserica  apuseană  recunoaşte  această  cinste  numai  împărătesei 
Elena,  totuş  deosebita  importanţă  a  acestui  împărat  o  recunoaşte 
şi  ea,  mai  ales  acum  prin  serbările  aranjate  îri  onoarea  lui,  nu 
numai  ia  Roma,  ci  şi  în  alte  părţi. 

Meritele  Sui  rămân  netăgăduite  pentru  toate  timpurile,  ca 
unul  care  ca  primul  pe  tronul  împăraţilor  romani  a  oferit  bise- 
ricei  creştine  recunoaşterea  oficială  din  partea  statului,  iar  ia  ră¬ 
spândirea  şi  desvoltarea  ei  a  luat  totdeauna  parte  activă.  Con- 
stantin-cel-Mare  stă  cu  dreptul  nu  numai  în  raport  cu  timpul,  ci 
şi  pentru  însemnătatea  lui  totdeauna  în  fruntea  domnitorilor 
creştini !  Dr.  loan  belea , 


’  Bibliografic ;  Scrierile  folosite  sunt;  operiîe  scriitorilor  bisericeşti  Fusebin  din 
Ccşarca,  J.actanfiu;  apoi  din  timpul  mai  nour  Alfred  Feder  si  <Die  Konstantinischen 
Fesier  de  Or.  Ernst  Tomck. 

CHESTIUNI  VITALE. 

vin. 

Marea  desordine. 

Pământul  eră  conrupt  înaintea  lui  Dum¬ 
nezeu  şi  plin  de  violenţă.  Geneza. 

Trebuinţa  care  rezumă  şi  cuprinde  în 
sine  toate  trebuinţele  noastre  e  o  reformă  mo¬ 
rală  a  întregei  societăţi.  Ch.  Secretan. 

Nu  vi  s’a  întâmplat  câteodată  să  muşcaţi  dintr’un  fruct,  a 
cărui  aparenţă  frumoasă  vă  atrăsese  privirile  la  început  şi  să  des¬ 
coperiţi  apoi  în  el  un  vierme  eare-1  rodea  pe  dedesupt?  Sau 
să  vă  plimbaţi  vreodată  printr’o  pădure,  într’o  frumoasă  zi  de 
primăvară  şi  întâlnind  la  capătul  potecii  un  frumos  stufiş  cu  flori, 
nu-i  aşa  că  de  multeori  eraţi  gata  să  culegeţi  un  buchet,  când, 
deodată  aţi  scos  un  stirgăt  de  groază  văzând  că  un  şarpe  stă  în¬ 
colăcit  în  jurul  unui  arbust  din  mijlocul  stufişului.  In  faţa  apei 
albastre  a  unei  mări  întinse  nu  v’a  scăzut  admiraţia  la  gândul 
că  mii  de  victime  îşi  vor  fi  găsit  moartea  în  aceste  valuri  în¬ 
cântătoare?  Oare  ce  sar  întâmplă  să  vă  urcaţi  pe  un  munte  înalt 
mergând  din  farmec  în  farmec,  pe  măsură  ce  vă  apropiaţi  de 
vârf  şi  tocmai  sus  când  aveţi  în  faţă  desfăşurarea  celui  mai 
frumos  spectacol,  o  mare  tristeţa  v’a  cuprins  sufletul  gândindu-vă 
la  suferinţele  nenumărate  cari  chinuesc  de  mult.  cari  turbură  şi 
astăzi  chiar  în  momentul  de  faţă  poate  pe  oamenii  răspândiţi 
pretutindeni  în  această  natură  încântătoare?  Când  te  uiţi  de  de¬ 
parte,  dela  înălţime  spectacolul  pare  încântător:  apropie-te  de  el 
şi  priveşte-1  mai  deaproape  şi  iluziile  vor  cădea,  iar  farmecul  va 
dispărea  şi  el. 

Trebue  să  mărturisim  sincer  că  lumea  merge  rău  şi  încă  foarte 
rău.  Nu-i  nevoie  să  fii  observator  fin  ca  să  vezi  acest  lucru.  Fie¬ 
care  fiinţă  omenească  care  se  naşte  pe  planeta  noastră  vede, 
afară  numai  dacă  e  oarbă,  că  a  întrat,  vrând  nevrând  într’o  lume 
de  desordine. 

Important  e  să  ştim  de  unde  vine  răul.  Mulţi  îl  pun  pe  seama 
lui  Dumnezeu.  Alţii,  văzându-1  aşa  de  adânc,  conclud  că  Dum¬ 
nezeu  nu  eartă:  dacă  ar  există,  zic  ei,  n’ar  fi  putut  consimţi  la 
o  asemenea  desordine  afară  numai  dacă  nu  e  un  Dumnezeu  crud 
care  se  bucură  de  suferinţa  făpturilor  sale.  Schopenhauer  a  ex¬ 
primat  această  plângere  universală,  într’o  frază  cinică  zicând: 
«Dacă  lumea  aceasta  a  făcut-o  Dumnezeu  eu  n’aş  vrea  să  fiu 
Dumnezeu:  mizeria  lumii  mi-ar  sfâşia  inima  >  — -  O!  ce  excelentă 
sensibilitate  are  milosul  nostru  filozof.  Păcat  că  n’avem  nevoie 

să-l  vedem  că  i-e  ruşine  să  afirme  existenţa  unui  Dumnezeu. 
Vieaţa  lui  egoistă  şi  morală  e  deajuns  ca  să  se  poată  dispensă 
de  această  ruşine. 

De  fapt  e  uşor  să  arunci  acuzări  contra  lui  Dumnezeu.  Nu 
te  costă  nimic.  Ba  dimpotrivă  e  cel  mai  bun  mijloc  de  a  nu  te 
acuză  pe  tine  însuţi.  Admit  şi  eu  foarte  bine  că  desordinea  dom¬ 
neşte  pe  pământ.  Cred  însă  că  pricina  ei  trebue  căutată  aiurea  nu 
în  Dumnezeu.  Găsirea  sau  cel  puţin  întrevederea  acestei  pricini 
e  drumul  cel  mai  sigur  spre  a  descoperi  leacul  indispensabil. 
Tabloul  pe  care  îl  veţi  citi,  va  părea,  poate,  cam  negru  unora 
dintre  cetitori,  li  rog  însă  să  mă  urmeze  până  la  sfârşit.  Subiectul 
merită  munca  aceasta.  Medicul  trebue  să  sondeze  rana  cât  mai 
adânc  posibil,  înainte  de  a  încercă  s’o  vindece. 

Spre  a  aveâ  oarecare  ordine  în  cercetarea  noastră,  vom  exa¬ 
mina  succesiv  diferitele  sfere  ale  existenţii  pământeşti,  care  sunt  tot 
atâtea  cercuri  concentrice,  şi  ca  să  începem  mai  de  departe  vom  spune 
câteva  cuvinte  despre  natură.  Un  mare  filozof  german  a  zis :  -  Natura 
cu  farmecul  ei  melancolic  seamănă  cu  o  mireasă  căreia  tocmai 
când  eră  gătită  pentru  cununie  i-a  murit  chiar  în  ziua  nunţii  soţul  cu 
care  vrea  să  se  unească  pentru  totdeauna,  şi  ea  stă  cu  coroana 
de  flori  pe  cap  şi  în  costum  de  mireasă  dar  cu  ochii  plini  de 
lacrimi».  Limbaj  poetic  desigur,  dar  destul  de  expresiv  spre  a  ne 
face  să  vedem  ce  mare  întindere  are  răul  pe  care-1  întâlnim 
în  natură. 

A!  e  frumoasă  desigur,  ba  încă  foarte  frumoasă  natura;  şi 
e  şi  mai  admirabilă  când  ne  apucăm  să  studiem  legile,  care  o 
stăpânesc.  Dar  asta  nu  ne  împedecă  de  a  ne  află  continuu  în 
faţa  unor  fenomene  care  ne  miră  şi  ne  turbură.  Ici  grindina  ni¬ 
miceşte  în  câteva  momente  nădejdile  ţăranului  muncitor.  Colo 
o  inundare,  sau  vre-o  alavanşe  puternică  îi  distruge  fără  milă 
recolta  sau  casa;  dincolo  o  secetă  prelungită,  un  soare  arzător 
îi  transformă  livezile  în  deşert.  Furtuni,  cicloni,  tunete,  cutremure 
de  pământ,  erupţiuni  vulcanice :  Câte  mijloace  de  distrugere  1  Câte 
instrumente  de  moarte  pururea  gata  să  nimicească  tot  ce  viiază 
pe  pământ. 

Ni^se  va  spune  că  lucrul  acesta  e  foarte  natural,  că,  din 
punctul  de  vedere  din  care  privim,  nu  avem  de  ce  să  ne  mirăm. 
Ceeace  e  bun  pentru  unul  poate  fi  rău  pentru  altul.  Doar  lumea 
fizică  subsistă  prin  jocul  forţelor  naturale.  Nu  trebue  să  vezi 
pretutindeni  numai  cauze  şi  efecte  ci  mai  degrabă  o  succesiune 
de  fenomene,  mai  mult  sau  mai  puţin  independente  unele  de 
altele  şi  necesare  existenţei  planetei  noastre:  grindina  căzând  pe 
un  câmp  nu  implică  numai  decât  o  intenţie  rea  din  partea  ni¬ 
mănui.  Desordinea  nu  se  vede  decât  dacă  priveşti  din  punctul 

de  vedere  mărginit,  al  omului.  Cine  ştie  dacă  aceea  ce  numim 
accident,  sau  desordine,  nu  e  mai  bine  o  dovadă  de  ordine,  o 
binefacere,  pe  care  omul  o  va  recunoaşte  când  desvoltarea  şti¬ 
inţei  îi  va  permite? 

Se  prea  poate:  dar  atunci  dece  raţiunea  mea  protestează 
împotriva  unor  astfel  de  fapte?  Dece  întrevede  o  natură,  unde  nu 
s’ar  produce  asemenea  accidente,  unde  totul  s’ar  înlănţui  în  chip 
normal  într’o  superbă  armonie,  unde  forţele  naturale  s’ar  află 
într’un  echilibru  desăvârşit  în  loc  să  se  lupte  unele  cu  altele? 
Poate  că  omul  e  chemat  să  aducă  natura  în  starea  normală  făcând 
ca  spiritul  să  stăpânească  asupra  materiei  şi  ajutându-i  să  pă¬ 
trundă  materia  spre  a  o  transforma  ?  Ar  dispărea  atunci  desor- 
dinea?  Mă  îndoiesc.  Mă  întreb  chiar  dacă  desordinea  n’ar  fi  şi 
mai  mare  sau  şi  mai  misterioasă. 

Această  impresiune  devine  şi  mai  adâncă  dacă  dela  natură 
trecem  la  societatea  omenească.  Desordinea  întrevăzută  adineaori 
se  schimbă  atunci  într’o  realitate  şi  încă  în  cea  mai  crudă  dintre 
realităţi. 

Cu  toate  aparenţele  contrare  pe  care  le  vedem  uneori,  totuş 
neamul  omenesc  de  veacuri  trăeşte  în  haos.  Nici  un  popor  n’a 
scăpat  vreodată  de  această  stare  de  lucruri,  nici  Egiptenii  cu 
vechea  lor  civilizaţie,  nici  Grecii  cu  cultura  lor  artistică,  nici  Ro¬ 
manii  cu  legislaţia  lor.  Tot  aşa  e  şi  astăzi,  dacă  străbatem  tot 
pământul.  In  toate  latitudinile,  la  toate  altitudinile,  se  reproduce 
acelaş  fenomen,  grozav  de  constatat. 

Ca  să  ne  facem  o  idee  de  mărimea  răului,  n’avem  decât  să 
ne  reprezentăm  suma  suferinţelor  îndurate  în  momentul  de  faţă 
de  cele  1500  miliarde  de  oameni,  care  acopere  globul  nostru, 
înmulţiţi  această  sumă  cu  numărul  orelor  unei  zile,  apoi  cu  nu¬ 
mărul  zilelor  unui  an.  înmulţiţi  produsul  rezultat  de  aci  cu  nu¬ 
mărul  veacurilor  şi  anilor  trecuţi  dela  originea  omului  şi  veţi  ajunge 
la  o  cifră  monstruoasă.  Încercaţi,  prin  o  sforţare  a  imaginaţiei, 
să  vă  faceţi  o  idee  despre  sgomotul  pricinuit  de  gemetele,  stri¬ 
gătele  de  durere  şi  desnădejde,  cari  se  înalţă  zilnic  din  mijlocul 
omenirii:  nu  ne  ameţeşte  oare  numai  gândul  acesta? 

Şi  totuş  azi  ne  aflăm  într’o  perioadă  relativ  liniştită.  Ce  ar 
fi  dacă  ne-am  află  în  timp  de  răsboiu  sau  de  calamitate  publică  ?J 

Răsboaiele  Europei  şi  Americii  de  acum  30  de  ani  au  costat 
se  zice  75  miliarde  lei  şi  2Va  milioane  de  vieţi  omeneşti!  Ia 
închipuiţi-vă  suma  durerilor  pricinuite  de  ele,  dureri  care  presupun 
cifre  grozave  ?  Şi  vai !  răsboaie  grozave  au  fost  în  toate  epocile 
Şi  la  toate  popoarele !  Gândiţi-vă  de  altă  parte  la  mizeriile  aduse 

1  Aceste  rânduri  au  fost  scrise  acum  câţiva  ani.  Când  eră  o.  epocă  de  pace  ge¬ 
nerală.  Nu  tot  astfel  s’ar  putea  spune  şi  azi. 

de  sclăvie,  care  a  durat  timp  de  atâtea  veacuri  pe  pământ  şi 
care  domneşte  prea  adesea  şi  astăzi  chiar  în  ţările  civilizate. 
Gândiţi-va  la  maltratările  pe  care  a  trebuit  să  le  îndure  femeia 
din  partea  stăpânului  ei,  la  maltratările  pe  care  le  îndură  şi  azi, 
pretutindeni,  graţie  unor  legi  absolut  nedrepte,  invenţiuni  ale 
sexului  puternic,  după  care,  morala  şi  drepturile  femeei  nu  pot 
fi  aceleaşi  ca  ale  bărbatului. 

Din  orice  parte  am  privi,  constatăm  adânca  desordine  în 
care  se  sbate  societatea  noastră :  progresele  măreţe  realizate  deja 
n’au  schimbat  îndeajuns  această  stare,  rănile  sociale  există  încă 
dureroase  şi  crude,  şi  azi  oamenii  sunt  prea  despărţiţi  unii  de 
alţii  prin  prejudiţii  absurde.  Sunt  foarte  numeroşi  aceia  cari  mor 
în  timp  ce  alţii  trăesc  în  plăceri  ca  nişte  egoişti  şi  adevăraţi  pa¬ 
raziţi  ai  societăţii  contimporane.  S’au  făcut  ce-i  drept,  minunate 
sforţări  spre  a  împedecâ  răul  acesta,  dar  nu  e  destul  după  cât 
mi  se  pare,  niciodată  chestiunea  socială  n’a  atins  un  grad  de  in¬ 
tensitate  asemenea  celui  de  astăzi. 

In  veacul  trecut  j.  J.  Rousseau  a  pretins  că  tot  răul  vine 
dela  societate,  nu  dela  om  care,  în  esenţă  e  bun.  Ar  fi  deajuns 
după  acest  ilustru  scriitor,  să  despărţim  pe  oameni  unii  de  alţii 
şi  să-i  aducem  Ia  starea  sălbatică  de  altădată  şi  vom  vedea  cum 
ordinea  va  luă  locul  desordinii  ca  prin  minune.  Această  teză  sus¬ 
ţinută  în  chip  foarte  elocvent,  a  avut  un  succes  imens.  Cea  mai 
mare  parte  din  socialişti  se  sprijinesc  pe  ea  când  e  vorba  să  atace 
societatea  modernă.  Cu  toate  acestea  ea  nu  e  mai  puţin  falsă.  Vieaţa 
în  societate  poate  —  e  drept  —  să  mărească  şi  mai  mult  răul,  întin- 
zând  focul  cotirupţiei  şi  aglomeraţia  pe  care  o  găsim  în  oraşele  mari 
aduce  cu  ea  foarte  multe  inconveniente.  Insă  cunoştinţele  pe  care 
le  avem  astăzi  despre  triburile  sălbatice  arată  că  omul  incult, 
e  tot  aşa  de  rău,  dacă  nu  şi  mai  rău  ca  cel  civilizat.  De  alt¬ 
minteri  ce  e  societatea,  decât  totalitatea  indivizilor?  Şi  dacă  to¬ 
talitatea  e  rea  nu  e  o  probă  evidentă  că  şi  indivizii  sunt  tot 
aşa?  Insă  noi  vom  vedea  că  desordinea  există  atât  în  om  ca  in¬ 
divid,  cât  şi  în  omenire  în  genere. 

Cât  priveşte  fiinţa  noastră  fizică,  boalele  care  ne  ameninţă 
cu  cortegiul  lor  de  suferinţe,  stau  ca  o  legiune  .în  jurul  nostru 
pentru  toate  vârstele,  pentru  toate  condiţiunile  sociale  şi  pentru 
toate  gusturile.  Fiecare  organ  al  corpului  omenesc  pare  într’a- 
devăr  destinat  să  ajungă  un  izvor  de  suferinţe.  Astfel  încât  putem 
zice,  că  e  imposibil  să  calculăm  numărul  afecţiunilor,  Ia  care  e 
expus  fiecare.  Pretutindeni  azi  se  descopăr  microbi  vătămători 
şi  dacă  descoperirile  pot  continuă,  vieaţa  va  deveni  imposibilă 
din  cauza  lor.  Aceste  boale  de  cele  mai  multeori  sunt  ereditare 
şî  contagioase,  necesitând  despărţirea  fiinţelor  care  se  iubiau,  şi 

pregătind  astfel  marea  despărţire  finală.  Sunt  crude,  uneori  prea 
crude,  ruşinoase  chiar.  Aproape  că  nu  îndrăznim  să  mai  vorbim 
de  ele.  Un  nimic  poate  aduce  dureri  foarte  mari.  Astfel,  durerile 
de  dinţi  provin  adesea  din  cauza  unui  vierme  aproape  imperceptibil. 

Chirurgia  a  făcut  minuni,  şi  totuş  ne  putem  întrebă  dacă  nu 
face  câteodată  mai  mult  rău  decât  bine,  prelungind  multe  vieţi 
mizerabile:  desordinea  e  aşa  de  adâncă  încât  omul  face  pe  a- 
proapele  său  să  sufere,  tocmai  vrând  să-l  uşureze  şi  să-i  înlăture 
nenorocirile.  Dacă  moartea  ar  putea  veni  puţin  mai  repede  boala 
ar  fi  mai  puţin  crudă.  Dar  vai !  decâteori  nu  pare  ea  că  lasă  pe 
cutare  bolnav,  sau  pe  cutare  bătrân,  care  o  cheamă  în  gura  mare 
în  timp  ce  ia  pe  neaşteptate  fiinţe  mult  iubite,  care  aveau  de 
îndeplinit  o  carieră  pe  cât  de  frumoasă  pe  atât  de  folositoare. 

Mi-aduc  aminte  de  o  biată  feme  hidropică,  care  nu  putea  nici 
să  se  culce,  nici  să  se  scoale.  Patru  ani  a  stat  aşa,  aşteptând 
din  zi  în  zi  o  moarte,  pentru  care  eră  pregătită  de  mult  timp. 
Un  bătrân  bolnav  de  şira  spinării  văzând  că  nu  mai  vine  moartea 
strigă  cu  desnădejde:  «O!  Domnule,  e  grozav!  Cred  că  Dum¬ 
nezeu  a  uitat  să  mă  ia!  Un  altul,  de  aceeaş  vârstă  temându-se 
că  şi  el  va  ajunge  tot  aşa,  rugă  pe  Dumnezeu  să  1  ia  dintr’odată^. 

Exagerez  veţi  zice.  Răul  nu  e  aşa  de  mare,  din  fericire, 
boala  nu  e  starea  normală  a  corpului  nostru.  Acesta  e  un  or¬ 
ganism  admirabil,  care  trăeşte  de  obiceiu  într’o  ordine  desăvâr¬ 
şită.  Boalele,  suferinţele  au  un  scop  foarte  folositor,  căci  ne  a- 
jută  să  ieşim  din  desordine.  E  drept  că  în  suferinţă  e  un  scop 
pedagogic  de  cea  mai  mare  importanţă.  Corpul  e  un  capod’o- 
peră,  nimeni  nu  tăgădueşte.  Insă  frumuseţea  lui  nu  confirmă,  oare 
ceeace  ziceam  adineaori?  Cu  cât  corpul  e  mai  minunat,  cu  atât 
e  mai  penibil,  când  ne  gândim  la  nenumăratele  puteri  ucigătoare 
care-1  ameninţă  pe  neaşteptate.  Cei  cari  scapă  de  boală,  sunt 
doar  o  mică  minoritate.  De  ce  dar  să  suferim  atât  de  mult  p  ntru 
ajungerea  idealului,  la  care  suntem  chemaţi?  E  sigur  oare  că 
singura  cale  normală  spre  a  ajunge  la  perfecţiune  e  suferinţa? 
In  acest  caz,  mai  face  oare  să  trăeşti  ?  Nu  e  atunci  foarte  ade¬ 
vărată  deviza  pusă  deasupra  porţii  unui  vechiu  castel:  «Naşei, 
pati,  mori:  A  te  naşte,  a  suferi,  a  muri»? 

Corpul  omului  se  află  deci  într’o  adâncă  desordine.  Tot  aşa 
e  şi  cu  mintea  lui,  dacă  nu  mai  mult,  căci  pe  măsură  ce  ne 
apropiem  de  om  şi  de  fiinţa  lui  interioară,  desordinea  creşte.  Răul 
intelectual  e  eroarea.  E  imposibil  să  numeri  greşelile  nu  zic  ale 
omenirii  sau  ale  unui  popor,  ci  ale  fiecărui  individ  în  parte.  Sis¬ 
temele  filozofice  par  a  se  contrazice  unele  pe  altele,  pe  măsură 
ce  apar.  Noile  descoperiri  ale  ştiinţei  duc  spiritele  creatoare  la 
formularea  de  ipoteze  cari  pentru  un  moment  satisfac  raţiunea. 

Toţi  se  aruncă  cu  lăcomie  asupra  ideei  celei  nouă,  ca  asupra 
unei  prăzi  şi  foarte  repede  se  ridică  contrazicători  spre  a  dis¬ 
truge  ideea  emisă.  Argumente  puternice  sunt  puse  înainte,  şi  după 
un  timp  anumit  e  părăsită  în  totul,  sau  trece  ca  imposibilă  de 
susţinut.  Acelaş  fenomen  s’a  produs  la  fiecare  descoperire  nouă. 
Cum  să  nu  fie  desorientate  atunci  spiritele  de  astăzi? 

Nu  e  asta  una  din  cauzele  scepticismului  tinerimii  contem¬ 
porane,  care  în  faţa  tuturor  ipotezelor  contradictorii,  nu  ştie  ce 
să  mai  creadă?  E  drept  că  acestea  lasă  în  urma  lor  un  număr 
oarecare  de  adevăruri,  care  sunt  câştigate  pentru  totdeauna  pentru 
spiritul  omenesc,  după  cum  mareele  retrăgându-se  lasă  în  urma 
lor  cochilii  pe  prundiş:  prin  aceste  depuneri  succesive,  coasta  se 
formează  din  ce  în  ce  mai  mult  şi  continentele  apar  treptat. 

Am  progresat  foarte  mult  în  cercul  cunoştinţelor.  Ultimul 
elev  din  şcoalele  noastre  ştie  mai  mult  astăzi  despre  natură,  ca 
un  savant  din  anticitate  cu  tot  geniul  lui  extraordinar.  Dar  cât  de 
încet  şi  imperceptibil  e  acest  progres!  şi  cu  câte  sudori  şi  sfor¬ 
ţări  se  realizează.  Da,  vreau  să  cred  şi  eu  că  omenirea  înain¬ 
tează,  dar  pe  dibuite  şi  în  aceste  dibuiri,  câte  erori  sunt  săvâr¬ 
şite  cu  cea  mai  bună  credinţă  a  Iumei!  Nu  constă  oare  educa- 
ţiunea  mai  ales  în  rectificarea  continuă  a  prejudiţiiior.  a  noţiunilor 
false,  pe  care  copilul  pare  că  le-a  adus  cu  el  născându-se?  Şi 
asta  nu  numai  cu  privire  la  chestiunile  secundare,  ci  uneori  cu 
privire  la  cele  mai  importante. 

Să  nu  ni-se  spună  că  pentru  desvoltarea  spiritului  omenesc 
trebue  luptă,  că  aceasta  din  urmă  trebue  să  facă  sforţări  enorme 
pentru  cucerirea  adevărului,  că  dacă  nu  s’ar  face  aceste  sforţări 
omul  ar  rămânea  staţionar  şi  chiar  ar  pierde  şi  puţinul  pe  care-1 
are.  Nu,  căci  toate  astea  nu  ne  explică  de  ce  lupta  e  aşa  de  du¬ 
reroasă,  de  ce  cucerirea  adevărului  te  face  să  suferi  atât  de  mult, 
de  ce  drumul  străbătut  e  acoperit  de  atâtea  lacrimi,  de  atâta 
sânge,  de  ce  adevărul  de  astăzi  riscă  să  devie  minciună  mâine, 
de  ce  chiar  acest  adevăr  pare  că  diferă  dela  o  ţară  la  alta,  cum 
spune  destul  de  ironic  Pascal:  «Urcă-te  cu  trei  grade  spre  pol 
şi  întreaga  jurisprudenţă  se  răstoarnă.  Un  meridian  decide  asupra 
adevărului.  Dreptatea  e  mărginită  doar  de  un  ţărm.  Adevăr  din¬ 
coace  de  Pirenei,  eroare  dincolo». 

Tabloul  pe  care  l-am  prezentat  va  fi  părut  poate  prea  în¬ 
tunecat  multor  cetitori.  Mi-ar  fi  fost  însă  uşor  să-l  fac  şi  mai 
sinistru. 

Pentru  un  moment  să  căutăm  una  din  cauzele  desordinei. 

Eivdent  că  e  imposibil  să  pătrundem  până  în  adâncul  acestei 
probleme  care  va  rămânea  de  sigur  insolubilă,  cât  timp  vom  fi 
încă  în  economia  actuală.  Cunoaştem  prea  puţine  date  ale  pro- 

blemei,  ca  s’o  putem  deslegâ,  Trebue  să  mărturisim  dela  început 
din  parte-ne,  că  nu  cunoaştem  decât  o  părticică  de  adevăr.  O 
fi  poate  mai  bine  aşa?  Oricum  ar  fi,  eu  am  convingerea  intimă 
că,  pricina  adâncă  a  răului  de  pe  pământ  trebue  căutată  numai 
în  adâncul  inimii  omului.  Dacă  există  desigur  alte  cauze,  care 
ne  scapă,  niciuna  nu  e  aşa  de  importantă  ca  aceasta. 

Orice  om  care  se  examinează  sincer,  constată  în  adâncul 
fiinţei  sale  un  focar  al  râului  care  nu  e  altul  decât  inima  egoistă 
şi  voinţa  lui  greşită.  Aceasta  din  urmă  nu  mai  vrea  binele,  sau, 
dacă-l  vrea,  n’are  puterea  de  a-1  săvârşi.  O  cârmă  greşită  sau  stri¬ 
cată  nu  mai  poate  conduce  o  corabie,  cu  toate  sforţările  pilo¬ 
tului,  umflarea  pânzelor  sau  presiunea  vaporilor.  Astfel,  organismul 
omenesc  deviază,  îzbindu-se  din  stâncă  în  stâncă,  târît  din  că¬ 
dere  în  cădere,  din  greşală  în  greşală,  fiindcă  voinţa  e  stricată. 

Aci  e  focarul  principal  de  infecţiune,  care  contaminează 
totul  în  jurul  său.  Răul  este  în  interior  înainte  de  a  fi  în  ex¬ 
terior.  Omul  strică  aceea  ce  atinge.  El  însuş  e  factorul  principal 
al  desordinei. 

Oricine  se  observă  puţin,  mărturiseşte  cu  umilinţă  acest  lucru. 
In  istorie  oamenii  care  s’au  cunoscut  mai  bine  au  fost  de  acord 
asupra  acestui  punct.  Aristot  care  a  trăit  cu  4  secole  înaintea 
lui  Isus  Hristos,  zicea:  <Ce  e  omul?  Imaginea  neputinţei,  jocul 
vicisitudinilor,  leagănul  poftei  şi  al  suferinţei,  un  compus  din 
flegmă  şi  fiere  . 

Cam  în  aceeaş  epocă,  Platon  se  exprimă  astfel:  Doi  cai 
sunt  înhămaţi  la  carul  sufletului:  unul  din  ei  e  frumos  şi  bine 

făcut.  Coloarea  părului  e  albă,  ochi  negri  şi  n’are  nevoie  de 

biciu.  Celalalt  e  râu  făcut  şi  îndărătnic,  ochii  îi  sunt  roşi,  iar  părul 
cenuşiu». 

După  cum  rodia  cuprinde  în  ea  totdeauna  un  sâmbure 
putred,  zicea  un  filozof  grec,  tot  aşa  orice  om  are  cel  puţin  o 
înclinare  rea,  nimeni  nu  e  fără  păcat». 

Eu  am,  desigur  două  suflete,  zicea  Xenofon.  Dacă  a-şi  avea 
numai  unul,  nar  fi  tot  el  şi  bun  şi  rău,  n’ar  iubi  el  şi  binele  şi 

răul  şi  n’ar  putea  să  voiască  şi  să  nu  voiască  acelaş  lucru.  Când 

sufletul  cel  bun  e  deasupra,  facem  binele.  In  caz  contrar,  facem  răul  ■>. 

Istoricul  Thucydide  zicea  la  rândul  său:  Toţi  oamenii  pâcă- 
tuesc  în  public  şi  în  secret.  Poftele  rele  orbesc  inteligenţa  care 
se  lasă  amăgită  de  nădejdea  câştigului  şi  omul  comite  astfel  pă¬ 
catul». 

Cunoaşteţi  cuvintele  Apostolului  Pavel,  unul  din  bărbaţii  cei 
mai  sfinţi  ai  istoriei:  «Nu  ştiu  ce  fac.  Nu  fac  ceeace  vreau,  ci 
fac  ceeace  nu  vreau.  Nu  mai  sunt  eu  care  fac  răul,  ci  păcatul 

care  e  în  mine:  Nu  fac  binele  pe  care-I  vreau,  ci  fac  răul  pe 
care  nu-1  vreau 

Aceasta  e  starea  omului  natural.  Inima  lui  în  prada  diferi¬ 
telor  forţe  contrare,  se  aseamănă  cu  un  câmp  de  bătae,  în  care 
domneşte  răsboiul  în  permanenţă,  afară  numai,  desigur,  dacă  des¬ 
curajat,  nu  renunţă  la  luptă  şi  se  lasă  târît  la  o  parte.  Această 
stare  pare  a-i  fi  inăscută.  Intră  în  ea  odată  cu  naşterea.  Dela 
cel  dintâi  suspin  se  zăreşte  prins  într'un  angrenaj  grozav,  pe  care 
nu  întârzie  de  a-1  observă.  Şi  totuş,  lucru  curios  şi  uşor  de  con¬ 
statat,  el  îşi  simte  responsabilitatea.  Când  e  sincer  ştie  foarte 
bine  că  şi  el  poartă  o  parte  din  vinovăţie.  Răul  nu  s’a  făcut 
singur  şi  omul  a  contribuit  cu  mult  la  săvârşirea  lui.  Cu  cât  va 
învinge  păcatul  mai  mult  cu  atât  va  fi  mai  convins  de  gândul 
acesta,  căci  vede  din  ce  în  ce  mai  limpede  adevărul. 

Teoriile  lui  Lombroso,  care  justifică  pe  criminal  şi-l  declară 
bolnav  şi  inocent  sub  pretext  că  crima  e  rezultatul  formei  cutiei 
craniene  a  urechilor  lungi  şi  a  degetelor  prea  scurte,  din  fericire 
n’au  putut  fi  admise.  Conştiinţa  publică  protestează  afirmând  că 
omul  e  vinovat  când  face  răul,  cu  toată  influenţa  eredităţii  şi  a 
mediului. 

Omenirea,  fără  să-şi  dea  totdeauna  bine  seamă,  simte  că 
asupra  ei  apasă  un  act  de  condamnare:  de  aci  grozăvia  religiu- 
nilor  naturale  cu  sacrificiile  sângeroase  aduse  divinităţii,  de  aci 
nenumăratele  acţiuni  pe  cari  caută  să  le  săvârşească  inima  omului 
natural  spre  a-şi  procură  pacea,  de  aci  succesul  predicatorilor 
severi  din  toate  timpurile,  de  talia  lui  Ioati  Botezătorul,  care  în- 
drăsnesc  să  înfiereze  răul  ori  unde  îl  întâlnesc. 

Inima  omului  —  iată  izvorul  celor  mai  multe  suferinţe  pe 
care  le  îndurăm.  Odată  regenerată  inima  aceasta,  multe  rele  ar 
dispărea  şi  altele  s’ar  micşoră.  Se  poate  afirmă  fără  exagerare 
că  opt  zecimi  din  relele  omenirii  se  datoresc  direct  sau  indirect 
omului.  Un  exemplu  va  face  ca  să  se  înţeleagă  şi  mai  bine  ceeace 
vreau  să  spun.  Aleg  unul  din  păcatele  cele  mai  răspândite,  flagelul 
naţiunilor  civilizate,  care  riscă  să  le  înghită,  ca  un  nou  potop 
sau  cel  puţin  să-le  facă  să  se  întoarcă  cu  paşi  repezi  spre  barbarie. 
Vreau  să  vorbesc  despre  alcoolism.  Alcoolismul  e  şi  un  păcat  tipic 
totdeodată,  care  ne  poate  arătă  evoluţia  păcatului  în  general,  prin 
efectele  vizibile  pe  care  le  produce:  e  ca  un  păcat  văzut  la  mi¬ 
croscop.  Vom  vedea  că  în  desvoltarea  Iui  are  urmări  în  toate 
sferele  semnalate  adineaori. 

Să  luăm  un  tinăr  căsătorit,  cinstit  şi  muncitor,  care  într’o  zi 
ieşind  din  atelier  e  invitat  de  camerazii  săi  să  bea  cu  ei  un  păhar 
de  pelin.  Lucrătorul  care  nu  ia  un  păhar  de  pelin  nu  merită  nu- 

mele  de  om.  Face  fazoane,  primeşte  apoi,  apropie  paharul  de 
buze,  abia-şi  poate  ţinea  o  strâmbătură,  atât  e  de  amar  lichidul, 
se  opreşte  îndată  şi  se  stăpâneşte  arătând  că  e  adevărat  om. 
Vai!  el  pierde  o  parte  din  valoarea  adevăratului  om.  Voinţa  lui 
a  primit  o  lovitură,  care-i  va  luă  ceva  din  puterea  lui.  A  doua 
cădere  se  prezintă,  voinţa  îi  opune  din  ce  în  ce  mai  puţină  re¬ 
zistenţă,  pânăce  ajunge  sclavă  şi  sub  înfluenţa  puternică  a  pof¬ 
telor  se  slăbeşte.  Intejigenţa  capătă  şi  ea  o  lovitură  puternică 
şi  ideile  se  întunecă,  li  e  atins  apoi  corpul ;  diferite  boale  se  nasc 
simultan  sau  unele  după  altele,  sistemul  nervos,  stomacul,  plămânii, 
inima,  toate  sunt  atăcate  rând  pe  rând.  Răul  însinuându-se  încet, 
încet,  e  cu  atât  mai  de  temut,  aducând  cu  el  un  cortegiu  întreg 
de  rele,  pentru  care  omul  nu  eră  de  loc  destinat. 

Raporturile  cu  femeia  sufăr  o  adâncă  transformare.  N’o  mai 
iubeşte  ca  altădată,  a  găsit-o  schimbată  şi  nu-şi  închipue  că  el 
s’a  schimbat.  O  dojeneşte,  găseşte  casa  rău  întreţinută,  căminul 
plictisitor,  simte  antipatie,  apoi  desgust  pentru  aceea,  pe  care  o 
iubiâ.  Ea  îl  împiedecă  de  a-si  desfăşură  pasiunea.  El  nu  se  teme 
de  a-i  aruncă  felurite  înjurături  şi  îndată  înjurăturile  fac  loc  lo¬ 
viturilor  şi  maltratărilor.  El  numai  are  conştiinţă  de  cruzimile, 
pe  care  le  săvârşeşte  căci  nu  se  mai  îngrijeşte  decât  de  sticla  cu 
băutură  şi  nu  găseşte  fericirea  decât  fiind  cu  păharul  în  mână. 

Copiii  la  rândul  lor,  devin  victime  ale  pasiunilor  tatălui.  Aud 
vorbe,  văd  acte  cari  îi  umplu  de  groază  şi  pe  care  nu  le  vor  putea 
uită  niciodată,  primele  impresiuni  fiind  totdeauna  cele  mai  adânci. 
Când  întră  beţivul,  toţi  aleargă  tremurând,  să  se  ascundă  sub 
pat  sau  după  dulap,  şi  de  aci  asistă  la  scene  scandaloase.  Ceeaee 
şi  mai  grozav,  e  că  vor  fi  contractat  probabil  vre-o  boală 
provenită  din  excesele  tatălui  lor.  Cine  ştie?  poate  că  într’o  zi 
ei  vor  fi  cuprinşi  de  aceeaş  pasiune  şi  târîţi  spre  mormânt  în  mij¬ 
locul  celor  mai  grozave  suferinţe.  Sunt  diferiţi  beţivi,  cum  sunt 
Şi  feluriţi  savanţi. 

Beţivul  cufundându-se  din  ce  în  ce  mai  mult  în  păcat,  îşi 
pierde  locul.  In  căminul  lui  e  deplină  mizerie,  nu  mai  are  nici 
lemne  pentru  încălzit,  nici  pâine  ca  să  mănânce.  Micuţii  înghe¬ 
ţaţi  cer  în  gura  mare  mâncare,  mor  de  foame,  şi  mama  nu  ştie 
ce  să  facă  spre  a-i  linişti.  Tatăl  începe  să  fure  şi  banii  furaţi  nu-i 
poate  aduce  acasă  căci  trebue  să-i  bea.  Intr’o  zi  la  cârciumă,  se 
ia  la  ceartă  cu  un  tovarăş,  tâmpit  ca  şi  el  de  alcool,  şi-i  dă  o 
lovitură  mortală,  iată  acum  o  întreagă  familie  în  doliu.  O  vă¬ 
duvă  şi  o  droaie  de  copii  rămân  pe  drumuri.  Vinovatul  e  băgat 
Ia  închisoare,  însă  închisoarea  nu  durează  căci  în  ţările  noastre  civili¬ 
zate  legea  autorizează  omorul  cu  condiţie  ca  ucigaşul  să  fi  avut  grije 

să  se  îmbate  înainte.1  insă  această  şedere  scurtă  în  închisoare  e 
deajuns  spre  a-!  face  să  se  coboare  şi  mai  mult  printr’o  promis¬ 
cuitate  primejdioasă.  Daca  se  întâmplă  să  scape  de  aici  îşi  reia 
vieaţa  desfrânată  până  ce  termină  în  floarea  vârstei  la  spital  sau 
aiurea  pe  cheltuiala  ta  iubite  cetitor  dacă  ai  privilejul  de  a  fi 
un  lucrător  cinstit,  care  îşi  câştigă  cu  curai  pânea  de  toate  zilele. 

Astfel,  dar,  numai  acest  păcat  ai  beţiei  e  deajuns  spre  a  ne 
face  o  idee  de  relele  pe  care  le  aduce  individului  şi  societăţii.  M’aş 
mira,  dacă  un  asemenea  om  nu  va  fi  mărit  şi  desordmea  naturii. 
Ştim  într’adevăr  cât  de  rău  tratează  pe  bietele  animale  aceşti 
sclavi  ai  alcoolului.  Am  văzut  vaci  trase  de  coadă  de  aceşti  be¬ 
ţivi  !  Brute  să  fie  şi  tot  ar  avea  momente  lucide,  în  care  ar 

vedea  că  vacile  nu  mai  pot  trage  când  se  opresc.  Am  auzit 

ore  întregi  boi  mugind  de  frig,  în  zăpadă  înaintea  cârciumilor,  pe 
când  acel  pe  care-1  numim  cu  titlul  de  om  eră  înlăuntru  cu  sticla 
plină  dinainte  uitând  de  vite  şi  de  tot. 

Cercurile  concentrice  de  care  vorbiam  adineaori  vor  fi  primit 
şi  ele  o  contraloviturâ  din  cauza  acestei  greşeli,  care  părea  fără 
gravitate.  Aceasta  seamănă  cu  un  cuiu  care  cade  în  apă  produ¬ 
când  în  jurul  lui  o  succesiune  de  unde  din  ce  în  ce  mai  de¬ 
părtate.  Nimeni  nu  poate  spune  unde  se  va  opri  mişcarea.  Şi 
nu  un  om,  doi,  ci  douăzeci,  o  sută  poate,  vor  suferi  urmările  a- 
cestui  prim  pelin  băut  în  glumă.  înmulţiţi  această  succesiune  de 
rele  şi  persoane  suferinde  cu  numărul  băuturilor  din  ţara  noa¬ 
stră  şi  din  Europa  şi  vă  veţi  putea  uşor  închipui  ce  mari  des- 

ordini  sunt  pricinuite  numai  de  alcoolism.  Exagerez  veţi  zice: 
Nu  toate  cazurile  sunt  aşa  de  grave.  Se  poate,  deşi  cunosc  ca¬ 
zuri  şi  mai  rele:  In  schimb,  însă  numărul  lor  nu  e  oare  aproape 
nelimitat? 

Fiecare  păcat  poate  să  aducă  cu  sine  urmări  tot  aşa  de 
grave,  căci  toate  păcatele  se  aseamănă  în  evoluţiunea  lor.  E  de 
mirare  ca  într’o  ţară  unde  se  păcătueşte  în  fiecare  zi  şi  după 
mii  de  ani  un  miliard  şi  jumătate  de  oameni  cad  în  starea  pe 
care  o  constatăm?  Trebue  să  spunem,  e  drept,  că  şi  binele  se 
poate  propagă  cu  o  repeziciune  uimitoare  şi  poate  avea  urmări 
măreţe.  Dacă  acest  beţiv  se  opreşte  la  mijlocul  prăpastie!  şi  ia 
un  angajament  de  abstinenţă,  numai  această  semnătură  dată  sub 
privirea  iui  Dumnezeu,  poate  opri  ca  prin  minune  cortejul  ne¬ 
sfârşit  de  rele  pe  viitor.  Câte  suferinţe  ar  fi  evitate,  câte  binefaceri 
s’ar  produce  prin  simpla  semnătură  a  beţivului!  Nu  numai  el  şi 

'  Legile  vechi  erau  mult  mai  drepte,  ele  pedepseau  pe  un  asemenea  om  de  două 
ori,  mai  întâi  pentru  beţie  şi  apoi  pentru  crimă.  Nu  se  va  ajunge  ia  oprirea  alcoolis¬ 
mului  decât,  atunci,  când  individul  beat  va  fi  bătut  în  public  împreună  cu  mizerabilul  care 
ti  va  fi  dat  ultimul  pahar.  Mizerabilul  acesta  poate  avea  reputaţie  de  cârciumar  toarte 
bun  care-şi  plăteşte  regulat  patenta  către  stat,  căci  c!  tot  ucigaş  rămâne. 

familia  lui  va  simţi  efectele  binefăcătoare,  ci  şi  societatea  şi  chiar 
natura  însăşi.  Astfel  fiecare  victorie  câştigată  asupra  păcatului 
poate  avea  urmări  de  care  nu  ne  putem  da  bine  seama. 

Presupuneţi  deci  că  într’o  zi  se  naşte  pe  pământ  un  om  şi 
trăeşte  fără  să  comită  vre-un  păcat.  Menţinându-se  continuu  în 
ordine,  e  uşor  de  văzut  ce  bine  va  face  omenirii  câte  desordini 
va  înlătură  numai  prin  faptul  vieţii  sale  perfecte.  Acest  om  a 
existat,  a  venit  pe  pământ  de  19  veacuri  şi  a  făcut  cele  mai 
minunate  schimbări.  El  transformă  treptat,  treptat,  întreaga  supra¬ 
faţă  a  globului  făcând  ca  ordinea  să  înlocuească  încet,  încet,  des- 
ordinea.  Acest  om  e  lisus  Hristos.  Ca  şi  piatra  căzută  în  apă, 
el  produce  în  jurul  său  unde  şi  valuri  din  ce  în  ce  mai  intinse 
care  se  propagă  din  veac  în  veac,  valuri  de  iubire,  valuri  de  vi- 
eaţă,  de  sfinţenie  şi  de  fericire. 

Oricine  vei  fi  tu  iubite  cetitor,  care  te  plângi  de  marea  des- 
ordine,  dacă  vrei  s’o  vezi  înlăturată,  începe  prin  a  ieşi  tu  însuţi 
din  ea,  luând  ca  stăpân  pe  unicul  om  care  a  trăit  în  ordine  şi 
care  singur  poate  fi  capabil  să  te  transforme  îri  adâncul  fiinţei 

tale,  prin  spiritul  său.  ri.  T  r 

1  1  Dim.  1.  Lornilescu. 


BOGOMIL1SMUL  SI  ROMÂNII. 

j 

Originea  slavică.  Ipoteza  unui  bogomilism  românesc. 

Frământările  de  natură  religioasă,  oricare  ar  fi  fondul  lor 
doctrinar,  prezintă  totdeauna  şi  oarecare  interes  cultural. 

Astfel  am  ajuns,  ca  la  noi  la  Români,  sub  raportul  istoric- 
cultural  să  se  vorbească  de  o  influinţă  a  bogomilismului. 

O  privire  mai  deaproape  asupra  «ipotezei»  bogomilistice  la 
Români  nu  poate  fi  de  loc  de  prisos,  dată  fiind  împrejurarea,  că 
motivele,  pe  cari  e  întemeiată  aceasta  ipoteză,  nu  sunt  tocmai 
intangibile. 

Să  vedem  pe  scurt,  mai  întâi :  care  este  originea  bogomilis¬ 
mului  şi,  apoi,  în  ce  constă  ipoteza  despre  o  influinţă  a  bogo¬ 
milismului  la  Români. 

% 

Bogomilismul  este  o  erezie  a  evului  mediu.  Privită  erezia 
din  punctul  de  vedere  doctrinar,  este  evidentă  legătura  ei  cu 
trezia  pauliciană,  ivită  în  veacul  VII  în  Armenia. 

Paulicianismul  fu  prigonit  şi  de  ai  săi  deacasă,  de  catolicosul 
(=  patriarh)  Nerses  III,  dela  început  şi  gonit  din  ţară.1  Mai  apoi 
începură  şi  persecuţiile  împăraţilor  bizantini,  cari  aveau  sub  stă- 

1  Encyclopedie  f.  protest.  Theologie  I.  676. 

pânirea  lor  o  parte  din  Armenia  şi  erau  jaluzi  de  ortodoxia  impe-  \ 
riului  lor.  Astfel  fură  paulicienii  persecutaţi  de  împăratul  Leo  (veac.  J 
IX)  şi  mai  ales  paulicienii  din  Armenia-grecească  de  cătră  irnp.  \ 
Teodora'  din  veacul  IX. 

Armenii,  dela  o  vreme,  în  urma  persecuţiilor,  se  resfiră  în 
toate  părţile,  cu  multă  uşurinţă,  fiind  ajutaţi  şi  de  favorabila  si- 
tuaţie  geografică  a  Armeniei,  care  eră  şi  este  centrul  lumei  vechi.2  ; 
Ei  duc  cu  sine  nu  numai  sămânţa  ereziei  pauliciane,  ci  şi  un  j 
puternic  spirit  de  propagandă  religioasă.  Astfel  e  de  înţeles,  că,  f 
în  butul  prigonirilor  de  cătră  Constantinopol,  încă  în  veacul  IX 
se  pregătesc  a  trimite  predicatori  sub  zidurile  Constautinopolului  ’ 
chiar  în  Bulgaria,  când  ţara  aceasta  eră  să  se  încreştineze.3  Ştirea  i 
aceasta  ni  s’a  păstrat  prin  călugărul  Petrus  Siculus,  pe  care-1  tri-  | 
mise  împăratul  bizantin  Vasiliu  în  legaţie  la  Armeni ;  deci  e  o 
mărturie  bine  informată  şi  deamnă  de  crezământ. 

Propaganda  paulicienilor  e  favorizată  de  unele  împrejurări 
politice.  Deja  împ.  Constantin  Copronim  (în  veacul  VIII)  coloni¬ 
zase  în  Thracia,  mai  ales  în  jurul  oraşului  Philippopolis,  mai  multe 
mii  de  familii  armene,  la  frontiera  de  cătră  bulgari  a  imperiului.4 
In  veacul  X  situaţia  elementului  paulician  din  Balcani  deveni  şi 
mai  favorabilă.  Imp.  loan  Tzimiskes  din  Constantinopol,  strâmtorat 
de  Bulgari,  întăreşte  oraşul  Philippopolis  cu  o  nouă  colonie  de 
Armeni  paulicieni,  iar  în  schimbul  serviciului  de  arme,  prestat  im¬ 
periului,  le  garantează  deplină  libertate  religioasă.5 

O  situaţie,  devenită  atât  de  favorabilă,  ca  ceea  a  paulicienilor 
din  Philippopolis  şi  în  general  din  Thracia,  nu  putea  rămânea 
fără  de  urmări. 

Cea  mai  apropiată  urmare  fu,  că  erezia  se  lăţi,  trecând  din 
Thracia  în  Macedonia  şi  în  Bulgaria.3 

Propaganda  pauliciană  trebuia  să  fie  cu  atât  mai  efectivă, 
cu  cât,  de  o  parte,  paulicianismul  se  reculesese  bine  în  veacul  X 
la  sine  acasă,  în  Armenia,  unde  mai  nainte  fusese  persecutat;7 
de  altă  parte,  elementul  armean,  cel  mai  treaz  între  popoarele  din 
Asia-mică,  —  ajuns  expatriat  prin  persecuţii,  —  s’a  afirmat  şi  ca 
comercianţi, 3  în  vremece  e  bine  ştiut,  că  legăturile  comerciale 
din  trecut  au  fost  un  puternic  factor  de  propagare  a  ideilor  re-  1 
ligioase. 

Unde  nu  ajutau  mijloacele  pacinice:  comerciul  şi  propriu- 
zisa  propagandă  religioasă,  dacă  paulicianii  se  ţineau  tari,  aplicau 


1  Encicl.  cit.  XI.  344.  -  O.  c.  1.  663.  4  llilferding  A:  A  szerbek  es  boig.  tort.  217. 
Enc.  fur  protest.  Theoi.  XI.  345.  1  lirecek:  A  bolgărok  torîenete.  163.  M’atn  folosit 
de  traducerea  maghiară  a  opului,  neavâud  la  mână  opul  în  1.  germană.  ?  Hiiterding: 
o.  c.  219  şi  lirecek:  o.  c.  164.  ”  lirecek:  o.  c.  164.  7  Hiiterding:  o.  c.  210.  s  Brock- 
haus-Lexikon :  Armeniei'. 

mijloace  silnice.  Astfel  terorizară  ei  în  mod  formal  biserica  orto¬ 
doxă  din  întreagă  provinţa  Philippopolului.1 

Cu  drept  cuvânt  putem  vorbi  deci  despre  un  paulicianism 
Dropriu  zis  în  peninsula  Balcanică  până  în  veacul  X.  Acest  pau- 
icianism  a  pregătit,  până  după  jumătatea  primă  a  veacului  X, 
din  destul  terenul  pentru  formarea  bogomilisniului  înrudit  cu 
paulicianismul. 

Bogomilismul  în  sine  este  o  reformă  a  paulicianismului.  Re¬ 
formatorul  Bogomil  (=  Teofil),  dela  care  erezia  în  nouă  fază  şi -a 
luat  numele,  a  fost  un  preot  bulgar,  care  a  trăit  în  jumătatea 
primă  a  domniei  ţarului  Petru  (927 — 968). 3  Originea  bogomilis- 
mului  este  pusă  şi  mai  deaproape  în  legătură  cu  vrana  din  mă¬ 
năstirile  greco-slave  din  Bulgaria  ’  aşadar  între  slavi.  Putem  deci 
afirmă  cu  drept  cuvânt,  că  erezia  bogomilică  are  şi  un  caracter 
naţional  buigaro-slavic ,  întocmai  dupăcum  paulicianismul  eră  o 
erezie  a  poporului  armean. 

Bogomilismul,  în  veacul  X  eră  în  Bulgaria  foarte  înrădăcinat, 
însuşi  ţarul  Samuil  (976 — 1014)  stătea  mai  mult  sub  influinţa 
aceluia,  decât  contra  lui.4  Ba  se  susţine  chiar5  că  şi  fiul  şi  nora 
ţarului  Samuil  aparţineau  bogomilismului. 

Din  Bulgaria,  erezia  bogomilică  se  revărsă  şi  mai  spre  sud, 
de  dădu  naştere  la  un  bogomilism  grecesc ,  deosebitor  încâtva  de 
cel  bulgăresc.8  Bogomilismul  a  străbătut  în  veacul  XIV  până  şi 
în  mănăstirea  Athos,  fiind  importat  prin  o  femeie,7  dupăcum  fu¬ 
sese  acela  importat  în  Franţa  prin  o  altă  femeie  care  sedusese 
pe  mulţi  canonici  din  Orleans.14 

Bogomilismul  se  lăţi  de  timpuriu  şi  în  Serbia,  dar  acolo  fîi 
desfiinţat  de  Dinastia  Nemanidă5  care  a  dat  şi  domnitor  sfânt. 

Din  Serbia  trecu  bogomilismul  în  Zachlum  (Herţegovina  de 
azi),  unde  fu  primit  bine,  iar  de  aici  în  Bosnia,  Sirmiu  şi  Sla¬ 
vonia,  unde  ajunge  în  veacul  XIII,10  anumit  în  Slavonia  pe  urma 
persecuţiilor  îndreptate  contra  Iui  încă  în  Bosnia.11  Din  partea 
regatului  şi  bisericii  ungureşti,  care  tindea  a  se  îngrădi  contra  lui. 

In  Bosnia,  îndeosebi,  îi  este  foarte  favorabilă  bogomilismului, 
pentru  toleranţa,  cu  care  erau  siliţi  să-l  trateze  Banii  (reprezen¬ 
tanţii)  regilor  ungari,13  din  prudenţă  politică  pentru  deosebita  con¬ 
sideraţie  de  care  se  bucură  aceasta  erezie  la  nobilimea  indigenă 
bosniacă.13 

1  Hilferding  A.:  o.  c.  210  (după  Ana  Cotrinena).  -  Iirecek:  o.  c.  164.  3  Enc.  î. 
protest.  Theol.  VII.  616.  *  Hilferding:  o.  c.  230.  :  Asboth  I:  Bosznia  es  Herczegovina 
l.  32.  ■’  Iirecek:  o.  c.  167.  1  Iirecek:  o.  c.  292.  B  P.  Fritz:  Ketzer-Lexikon  (Wurzburg. 
1S2S)  II,  i.  pag.  50,  Articolul:  ^Albigenser». 8  Iirecek:  o.  c.  200—1.  10  Iirecek:  o.  c.  201. 
"  Ba  1  ies :  A  rom.  katb,  egvhâz  tartinele  Magyarorszăgban.  II.  378.  12  Magyar  Nemz. 
Idrt.  li.  343.  ’3  Iirecek:  o.  c.  201. 

Deşi  persecutat  de  papi  şi  de  unguri,  cari  reprezentau  un 
interes  comun:  de  a  asigură  o  supremaţie  maghiară  în  Balcani 
şi  prin  aceasta  de  a  lăţi  Biserica  Romei,1  bogomilii  din  Bosnia 
ajung  la  preponderanţă,2  S’ar  putea  zice  şi  aceea,  că  bogomilii 
sunt  ceice  înfiinţează  statul  bosniac,  care  cu  ei  se  şi  surpă.  Bo- 
gomilismu!  în  Bosnia,  de  fapt  se  şi  numea  religie  bosniacă,3  şi 
ca  atare  avea  şi  numirea  specială  de  babun,4  întocmai  dupăcum 
la  Bulgari  i  se  zicea  bogomilism.  Astfel  erezia  de  sub  întrebare, 
în  Bosnia  ajunge  a  fi  chiar  religie  naţională,  iar  bogomilismul 
bosniac  se  numeşte  pe  sine  « biserică  bosniacă.)1' 

Cu  aceasta  avem  apoi  o  dovadă  neîndoioasă  despre  aceea, 
cum  se  mlădia  bogomilismul  după  ţări  şi  popoarăp  chiar  şi  atunci 
când  e  vorba  de  popoare  apropiate  între  olaltă  nu  numai  geo- 
graficeşte,  ci  şi  ca  origine  şi  tradiţii  comune,  care  este  cazul 
slavilor  dela  sud. 

Mai  sus  de  Croaţia  şi  Slavonia,  bogomilismul  nu  putu  stră¬ 
bate  în  spre  regatul  ungar,  pentrucă  regalitatea  ungară  şi  biserica 
ungurească  îi  ţineau  în  comun  calea.  Regii  şi  puterea  de  stat  a 
regatului  ungar,  sub  Arpadieni  mai  ales,  stăteau  la  dispoziţia  sco¬ 
purilor  papale,  cărora  le  erau  subordonaţi 7  şi  când  era  vorbă  de 
combaterea  bogomilismului  ce  gravita  şi  spre  regatul  ungar.  Dar 
mai  eră  la  mijloc  şi  râvna  arhiepiscopiei  latine  din  Calocea,  că¬ 
reia  i  se  promisese  jurisdicţia  peste  Bosnia,  dacă  o  va  curăţî  de 
patareni  (--bogomili).8  De  aci  se  explică  şi  cele  câteva  expediţii 
aranjate  în  Bosnia,  din  partea  arhiepiscopului  latin  din  Calocea. 
Iar  între  mijloacele  de  apărare  a  regatului  şi  bisericii  ungureşti  de 
influinţa  ereticilor  bogomili  trebue  să  punem  şi  înfiinţarea,  în 
veacul  XIII,  al  or  2  episcopii  latine,  una  chiar  în  Bosnia,  alta  în 
Sirmiu,  în  cest  din  urmă  loc  cu  o  îndoită  tendenţă  de  apărare 
contra  bogomililor  bosnieci9  dar  şi  contra  domniei  bizantinilor 
(  grecilor  ),  care  dela  1162  tncoaci  e  în  permanenţă  în  Sirmiu.'0 

înfrânt  în  Sârbia,  bogomilismul  bulgar  —  aşa  se  vede 
gravita  spre  nord  cu  un  încunjur,  peste  Bosnia;  mai  bine  zis: 
încoaci  gravita  bogomilismul  bosniac,  peste  Sirmiu,  a  căruia  pro- 
vinţă  avea  o  importanţă  comercială  şi  strategică,  şi  eră  totodată 
trecătoarea  cruciaţilor  şi  pelerinilor.11  Punctul  acesta  important 
deci  trebuia,  ca  biserica  ungurească,  care  tocmai  în  veacul  XIII 
ajunsese  la  o  desvoltare  deplină,  să-l  ferească,  deopotrivă,  de 
cătră  patareni»  (—  bogomili)  şi  bizantini,  asigurânduşi-1  prin  în¬ 
fiinţarea  episcopiei  latine  din  Sirmiu.12 

1  Magy.  Nemz,  T.  II.  342.  2  Iirecek :  o.  c.  172.  3  Asboth  1.:  o.  c.  I.  29.  1  lirecek: 
a.  c.  165.  5  Asboth  I. :  o.  c.  II.  204,  6  lirecek:  o.  c.  165.  7  Magy.  Nemz.  Tort.  Ii.  345. 
s  îlalics:  o.  c.  11.  1  pag.  376.  s  Kerekgyărto  A:  A  miveltseg  fejlodcse  Magyarorszăgon. 
pag.  513.  73  M.  Nemz.  Tort.  II.  308.  11  M.  Nemz.  T.  1!  303.  ’’  M.  Nemz.  T.  II.  617. 

Din  asemenea  pricini,  bogomilismul  trebui  să-şi  facă  drum 
—  mai  întâi  din  Bulgaria,  patria  sa  originală  —  spre  miazănoapte- 
răsărit  la  Slavi  îndeosebi  la  Ruşi,  la  cari  a  aflat  echou  în  veacul 
XI  în  doctrinele  monahului  Adrian  şi  în  ale  lui  Dumitru,1  avându-şi 
continuarea  şi  în  alte  forme  în  eresuri  de  prin  veacul  XIV.2  De¬ 
odată  cu  trecerea  sa  spre  Ruşi,  bogomilismul  şi-a  luat  calea  şi 
pe  din  jos  de  regatul  ungar,  spre  apus,  unde  îi  eră  drumul  mai 
deschis  şi  terenul  mai  prielnic  din  pricina  binecunoscutei  laxităţi 
în  dogmă  şi  morală. 

Astfel  ajunge  bogomilismul  să  fie  plantat  deja  de  timpuriu 
în  Italia,  prin  comercianţii  slavi,8  cunoscut  fiind  sub  numirea  de 
patareni;  în  Germania  {şi  în  Italia)  sub  numirea  de  cathari  (curaţi); 
în  Franţa  —  albigenzi.4 

Fespre  o  venire  a  bogomilismului  la  Români  nu  avem  urme 
pozitive.5  Cu  aceasta  împrejurare  cvadrează  de  minune  faptul,  că 
nu  se  ştie  nici  de  vr’o  numire  a  sa  proprie,  pe  care  s’o  fi  avut 
bogomilismul  românesc,  aşa  dupăcum  ştim  deja  că  eră  un  bogo- 
inilism  bulgar,  altul  grecesc,  altul  bosniac,  al  patrulea  italian,  al 
cincilea  francez  etc.  Noţiunea  de  «legea  sfântului  Pavel»,  pe  care 
unii  o  apropie  de  bogomilism,  are  —  cum  vom  vedea  altădată  — 
de  tot  alt  înţeles  . . . 

Bogomililor  li-se  atribue  şi  un  rol  cultural.  Astfel  se  susţine 
că  ei  au  tradus  din  greceşte  multe  cărţi  folositoare,0  iar  în  apus 
tot  ei  să  fi  fost  traducătorii  Sfintei  Scripturi,  de  pe  greceşte  în 
limba  vie  a  popoarălor  romanice.7 

Când  astfel  este  pusă  teza  despre  bogomilism,  învăţaţii  noştri 
încă  au  putut  ajunge  uşor  la  concluzia,  că  bogomilismul,  care  a 
ajuns  până  în  depărtatul  apus,  nu  a  putut  fi  străin  nici  de  po¬ 
porul  nostru  şi,  prin  urmare,  la  începuturile  noastre  culturale  ro¬ 
mâneşti  va  fi  avut  şi  el  oarecare  merit  dupăcum  i  se  atribue  la 
slavi  şi  la  popoarele  romanice  din  apus. 

Cei  dintâi  învăţat  român,  care  a  pus  temelia  ipotezei  despre 
un  bogomilism  la  români  şi  despre  o  influinţă  favorabilă  a  acestuia 
asupra  limbii  şi  culturii  româneşti,  a  fost  B.  P.  Haşdeu,  prin  scrierea 
sa:  Cuvinte  din  bătrâni. 

Dânsul  ne  spune,  că  bogomilismul  e  aproape  egalminte  în¬ 
cuibat  în  Bulgaria  şi  România,8  ba  afirmă  chiar  şi  aceea,  că  eresul 

1  Episcopul  Melchisedek :  Lipovenismul  şi  ereticii  ruseşti,  pag.  265.  8  Episeopu! 
Melchisedek,  a.  p.  268—270.  3  Enciclopedia  citată.  VII.  617.  1  lirecek:  o.  c.  109.  5  Epis¬ 
copul  Melchisedee  (o.  c.  p.  267,  în  notă)  tocmai  se  miră,  că  in  România,  vecina  Bul¬ 
gariei  cu  care  avuse  cele  mai  strânse  legături  politice  şi  religioase,  *nu  se  vede  nici 
cea  mai  mică  urmă  de  existenţa  acestui  eres>-.  Eppul  M.  are  (1.  c.)  şi  motive  spre 
aceasta.  “  Episcop  Nicanor  Ruzitschitsch :  Das  Kirchl.  relig.  Leben  beiden  Serben  53. 
lirecek:  o.  c.  201;  Enc.  f.  prot.  Theol.  V'li,  619.  ?  Cuv.  din  bâtr.  II.  560. 

acesta  —  «născut  în  Perzia,  renăscut  în  Bulgaria»  a  «crescut poate 
chiar  în  România »1  şi  că  la  răspândirea  bogomilismului  în  Europa 
în  veacurile  XII— XIII  «vor  fi  luat  Românii  o  parte  aproape  egală 
cu  bulgarii  »-  Explicarea  acestei  intensive  încuibări  e  a  se  cercă 
în  împrejurarea,  că  « dela  950  până  ta  1650,  în  curs  de  6  secoli 
a  putut  să  exercite  (bogoniilismul)  o  influinţă  oarecare,  mai  mare 
sau  mai  mică,  fax  totdeauna  directă  asupra  învecinaţilor  Români. 
Dacă  aceasta  nu  s’a  resimţit  la  noi  într’un  mod  sgomotos,  cauza 
principală  este  cunoscuta  toleranţă  a  clerului  român...  şi  ignoranţa 
dogmatologică  a  acestuia...»8 

Deşi,  după  H.,  influinţă  bogomilismului  la  Români  datează 
deja  din  veacul  X,  —  ba  şi  mai  mult:  deşi  Românii  până  în  veacul 
XVI,  aveau  aceeaşi  pretensiune,  pe  care  o  aveau  deja  ereticii 
armeni  dinainte  de  veacul  X,  de  a  fi  închinătorii  celui  mai  liberal 
apostol,  care  a  fost  sfântul  Pavel:4  totuşi  d’abiâ  «în  cursul  vea¬ 
cului  XVI  s’au  tradus  o  mulţime  de  scrieri  bogomilice»,5  va  să 
zică  într’un  timp,  când  bogomilismul  nu  mai  există  în  formă  or¬ 
ganizată,  recunoscută  de  istorie. 

O  seamă  din  aceste  scrieri  sunt  culese  de  popa  Grigorie 
dela  Măhaci  şi  sunt  din  cele  mai  vechi  începuturi  de  limbă  ro¬ 
mânească  ce  ni-au  rămas.  Toate  bucăţile  din  «Texturi  bogomi¬ 
lice*  afară  numai  doară  de  o  parte  a  Nrului  IV  şi  unele  bucăţi 
din  Texturi  măhăcene  »  —  zice  Haşdeu0  —  au  fost  oarecând 
cărţi  poporane  religioase  favorite  ale  sectei  bogomililor . . .»  De 
aci  apoi  scoate  concluzia,  că  nici  traducătorii,  nici  colectorul, 
nici  preotul  dela  Măhaci,  nici  unul  din  ei  nu-şi  închipuia,  de  sigur, 
că  răspândeşte  cu  totadinsul  printre  ai  săi  afurisitul  eres  al  Iui 
Bogomil.»7 

în  sprijinul  afirmării  Sale  relative  Ia  productele  literare  mă- 
hăcene,  Haşdeu  se  provoacă  şi  la  erudiţi  străini,  cari  au  aceeaşi 
opiniune  despre  bogomili  ca  Iăţitori  ai  cărţilor  religioase  similare 
celor  dela  Măhaciul  românesc.  Astfel  ajunge  de  mărturie  istoricul 
rus  Golubinschi  şi  alţi  istorici  slavi.  Cu  deosebire  însă  se  razimă 
Haşdeu  pe  mărturia  unui  sbornic  din  veacul  XVI,  aflător  în  bi¬ 
blioteca  sinodală  din  Moscva,  in  care  sunt  înşirate  cu  numele 
«Cărţi  de  ale  Vechiului  şi  Noului  Testament,  pe  cari  ortodocşii 
nu  trebue  să  le  cetească.»8  Intre  aceste  cărţi  se  află  în  măsură 
covârşitoare  scrieri  apocrife  creştine,  unele  mult  mai  vechi  decât 
chiar  paulicianismul  premergător  bogomilismului.  Dintre  cărţile 
oprite,  Haşdeu  scoate  la  iveală  două,  «Umblarea  Maicii  Domnului 
pe  la  munci  şi  Rugăciuni  de  friguri  şi  de  buba  cea  rea.» 


1  O.  c.  II.  248.  1  O.  c.  II.  249. :l  O.  c.  II.  259.  4  O.  c.  II.  251.  5  O.  c.  11.  259.  «  O. 
c.  I.  pag.  XLIV.  '  O.  c.  II.  260.  *  O.  c.  255-6. 

Deoarece  lista  amintită  a  cărţilor,  bisericeşte  oprite  în  Rusia, 
spune  că  «făptuitorii  cărţilor  eretice  au  fost  în  ţara  bulgărească 
popa  leremia  şi  popa  Bogomil . . .  şi  alţii  mulţi...-  şi  deoarece 
amintitele  două  scrieri  le  regăseşte  Haşdeu  în  Codicele  Sturdzan 
—  i  s’a  părut  cu  atât  mai  uşor  de  scos  din  acest  vechiu  monu¬ 
ment  literar  al  nostru  concluzia  despre  existenţa  unui  foarte  pro¬ 
nunţat  curent  bogomilic  printre  Români. 

Dar  Haşdeu  pare  a  se  întemeia,  între  altele,  şi  pe  motive 
de  doctrină  religioasă  cuprinsă  în  codicele  sturdzan,  doctrină  pe 
care  o  crede  a  stă  în  consonanţă  tocmai  cu  bogomilismul,  mai 
mult  decât  cu  doctrina  bisericii  orientale. 

Astfel,  între  altele,  ajunge  să  fie  invocat,  în  mod  indirect, 
în  sprijinul  acestei  ipoteze,  însuşi  arhanghelul  Mihail,  ca  unul  ce 
eră  iubitul  sectei  bogomilice,^1  favoritul  sectei,2  faţă  de  care 
«bogomilii  aveau  o  deosebită  veneraţiune,  >3  pentrucă,  după  pă¬ 
rerea  bogomililor,  el  s’a  întrupat  sub  numele  de  Crist1  şi  pen¬ 
trucă  însoţeşte  pe  Maica-Sfântă  în  drumul  ei  prin  Iad. 

Tot  asemenea  s’a  invocat  în  sprijinul  ipotezei  şi  aceea  îm¬ 
prejurare,  că  în  general  în  literatura  apocrifă  a  bogomililor1'  se 
cuprinde  «antagonismul»  —  depus  şi  în  productul  literar  dela 
Măhaci  —  între  suflet  şi  corp,  sau  lupta  între  bine  şi  rău,  sau 
contrastul  între  paradis  şi  infern,  mai  în  sfârşit  ceva  în  spiritul 
doctrinei  dualiste.  6  Astfel  H.  e  cât  p’aci  să  ni-o  spună  şi  aceea 
fără  nici  un  încunjur  despre  «ideile  dualistice:  (cari  erau  temelia 
dogmatică  a  bogomililor),  că  se  vor  fi  introdus  la  Români  în 
cursul  evului  mediu.7 

Bogomilii,  întocmai  ca  fraţii  la  Albigenzii,  ca  şi  Vaidetizii, 
ca  şi  Flagelaţii,  ca  şi  celelalte  secte  eretice  din  veacul  de  mijloc 
aveau  o  literatură  poporană  a  lor ;  o  literatură  poporană  în  toată 
mterea  cuvântului:  cântece,  poveşti,  descântece,  cimilituri  etc. ; 
jarte  zemislite  chiar  între  sectari,  generalminte  oameni  din  popor, 
ipsiţi  de  orice  cultură;  parte,  adoptate  de  cătră  dânşii  dela  or- 
todoxi,  întrucât  cele  împrumutate  se  potriveau  cu  propria  lor  doc¬ 
trină,  şi,  prin  urmare,  serviau  a  o  întări  mai  bine  în  memoria  adep¬ 
ţilor  sau  a  o  răspândi  printre  gloate.  Pe  lângă  această  literatură 
poporană  direct  eretică,  mai  există  o  alta,  aşazicând  indirectă  năs¬ 
cută  şi  crescută  cu  bună  credinţă  în  sinul  poporaţiunei  ortodoxe, 
dar  avându-şi  ascunsă  rădăcina  în  vre-o  ideie  condamnată  de  bi¬ 
serică,  în  vr’un  apocrif  tendenţios,  în  vre-o  emanaţiune  de  aceea 

’  O.  c.  II.  254.  -  O.  c.  II.  308.  a  O.  c.  II.  278.  *  O.  c.  II.  253.  5  O.  c.  II.  254.  “  O. 
c.  II.  254.  Pentru  a  înţelege  şi  mai  bine,  adauge m  :  după  B.  P.  H.  (o.  c.  pag.  560) 
bogomilismul  este  o  sectă  produsă  din  combinarea  pauiidanismului,  cu  manicheismul 
care  a  fost  o  sectă  de  un  dualism  foarte  pronunţat.  7  O.  c.  II.  252. 

ce  pe  drept  ori  pe  nedrept  —  era  considerat  ca  erezie.  A 
distinge  în  literatura  poporală  a  unei  naţiuni  elementul  eretic  di¬ 
rect  de  cel  indirect,  ba  chiar  elementul  eretic  în  genere,  este  cu 
atât  mai  greu,  cu  cât  sectele  eterogene  din  evul  mediu  erau  po¬ 
porane  în  totalitatea  !or>.1 

Astfel  erezia  bogomilică  a  slavilor  este  preconizată  ca  un 
factor  cultural  din  cei  mai  de  samă  ai  evului  mediu,  şi  încă  cu 
porniri  culturale  poporane  sau  naţionale,  stăpân  pe  o  literatură  a 
sa  proprie,  în  care  însă  elementul  eretic  nu  prea  poate  să  fie  di¬ 
stins  de  cătră  cel  ortodox  sau  nefalşificat. 

Pe  lângă  o  astfel  de  concepţie  despre  bogomilism  mai  tre¬ 
buia  închipuită  numai  o  mică  întâlnire  doctrinară,  chiar  şi  numai 
în  unele  puncte,  a  bogomilismului  slavic  cu  unele  concepţii  reli- 
gioase-moraie  depuse  în  colecţia  lui  popa  Origorie  dela  Măhaciu, 
pentru  a  se  ajunge  la  ideia  unui  bogomilism  românesc ,  sau  cel 
puţin  a  unei  influinţe  bogomilice  venită  la  noi  dela  vecinii  slavi, 
sudici  cu  cari  am  avut  în  trecut  şi  unele  legături  ierarhice. 

Astfel  a  ajuns  eruditul  B.  P.  Haşdeu  la  ideia  infiuinţei  bo¬ 
gomilice  ia  Români. 

La  concluzia  despre  un  bogomilism  românesc  a  putut  ajunge 
Haşdeu  cu  atât  mai  vârtos,  cu  cât,  deoparte,  pretinde  a  şti  despre 
o  propaganda  pauliciană  printre  Români,  anterioară -  bogomilis¬ 
mului  propriu  zis,  iar  de  altă  parte,  ţine  a  fi  convins,  că  una 
din  cele  mai  frumoase  balade  poporane  ale  României  a  străbătut 
la  Români  tocmai  din  Perzia  (!),  pe  calea  bogomilismului».  (!)•' 

Dela  B.  P.  Haşdeu  încoaci  nimeni  nu  a  analizat  mai  deaproape 
chestiunea  bogomilismului  român  şi  nici  temeiurile  invocate  în 
sprijinul  acestei  ipoteze,  ci  toţi  au  primit  de-a’ntregul  concluziile 
acestuia,  răzimaţi  pe  autoritatea  personală  şi  a  erudiţiei  lui  vaste; 

aşa  d.  ex.  Dr.  M.  Gaster  in  a  sa  '  Literatura  populară  română » 
(1883),  prof.  Dr.  I.  G.  Sbiera  în  lucrările  sale,  mai  cu  samă  în 
cea  din  urmă:  <  Contribuţiuni  la  istoria  Românilor  >  (1900);  şi  alţii. 

Cest  din  urmă,  în  aceasta  lucrare  a  sa  reazumează  dovezile 
şi  coneinziunile  lui  B.  P.  Haşdeu,  şi  mai  adauge  şi  dela  sine  ceva 
nou,  nu  numai  ca  temeiuri,  ci  şi  ca  concluzii  privitoare  Ia  bogomi- 
lismul  românesc.  Dânsul  zice:4  cuincă  secta  paulicienilor*  a  fost 
odinioară  foarte  răspândită  pe  teritorul  Daciei  Traiane  se  poate 
cunoaşte  de  acolo,  că  şi  la  Românii  din  părţile  aceste  se  găsesc 
urme  precum  şi  o  venerare  deosebită  a  apostolului  Pavel,  aşa  şi 
de  învăţăturile  lor.  Asta  ni-o  spune  sasul  Giorgiu  Reicherstorf6 

1  o.  c.  II.  500 — 1.  2  O.  c.  ii.  251  şi  753.  3  O.  c.  11.  257  şi  564.  1  Dr.  I.  G.  Sbiera: 
o.  c.  pag.  346-  7.  h  Dr.  1.  G.  Sbiera  zice  consecvent  pan  licit' ni  în  loc  de  bogomili. 
"  Reicherstorf:  Chronograiia  Mokluviae.  Vindobonae  1541:  Gens  ista  mokiavica  Sancti 
Panii,  ut  ipsi  volunt  reîigionem  haelenus  iam  înde  ad  mi  tio  non  sine  summa  veneratione 
el  pietate  colini.  Pupiu  Marian  :  Tesaur  de  monumente  istorice,  t.  3.  Bucureşti  1564,  pag.  137. 

care  a  fost  de  două  ori  în  Moldova  ca  trimis  al  regelui  Unga¬ 
riei,  Ferdinand  (1526  —  1564),  că  Românii  din  Moldova  se  cred 
a  fi  păstrat  neatinse  învăţăturile  apostolului  Pavel. 

«Toi  aceasta  o  afirmă  şi  arhiepiscopul  Ioan  din  Oradea  mare 
(Joarmes  arhiepiscopus  Lundensis)  într’o  scrisoare  adresată  în  6 
Septemvrie  1536  regelui  ungar  Ferdinand,  că  Domnul  Moldovei, 
Petru  Rareş  (1527 — 1538  şi  1541  -1546)  este  creştin  de  legea 
grecească  sau  a  sftului  Pavel.1 

Un  istoric  transilvănean  ne  asigură,  că  încă  pe  la  an.  1699 
existau  în  Ardeal  Români  cari  ţineau  pe  apostolul  Pavel  mai  pre 
sus  de  toţi  sfinţii.2 

«Saşii  din  Ardeal  au  un  proverb,  care  încă  atestă  deosebita 
venerare  ce  o  aveau  Românii  pentru  apostolul  Pavel.  Când  vor 
să  arete,  că  cineva  a  rămas  în  nenorocire  fără  nici  un  ajutor  din 
partea  cuiva,  zic  despre  el,  că  l-au  părăsit  ca  sfântul  Pavel  pe  Ro¬ 
mâni  —  Man  hat  ihn  verlassen  wie  Sanct  Paul  die  Bloch». 

Se  ştie,  că  pauli  ci  anii  sau  catarii  şi  patarenii,  precum  se 
numiau  ei  în  Italia,  sau  albigenzii  şi  valdenziî  din  Francia,  se  ti- 
tulau  între  sine  cu  -boni  homines,  buoni  uomini,  bons  hommes». 
Aceasta  agrăire  cu  «oameni  buni»  există  şi  la  Români  până  azi 
şi  se  întrebuinţează  ca  formulă  consacrată  când  se  adresează  ci¬ 
neva  cu  vorba  cătră  mulţime  şi  mai  ales  cătră  pătura  necultă  a 
poporului. 

«Asemenea  se  ştie  că  paulicianii  şi  bogomilii  urau  cetirea  şi 
cântarea  multă  în  biserică  şi  o  numiau  vorbă  multă  şi  lungă 
(mnogoglagolaine).  De  acî  se  vede  că  a  rămas  în  popor  ca  pro¬ 
verb:  vorba  muită  (sau  vorba  lungă)  sărăcia  omului .. 

Poate  tot  de  pe  timpurile  acestea  a  rămas  şi  proverbul:  banul 
e  ochiul  dracului,  fiindcă  paulicianii  considerau  averea  ca  rugină 
a  sufletului.8 

Cătră  cunoscutele  temeiuri  ale  unui  bogomilism  printre  Ro¬ 
mâni  au  mai  adaus  şi  alţii.  Nu  am  pretenţia  să  fixez  toate  con¬ 
tribuţiile  de  acest  fel.  Nu  pot  însă  trece  cu  vederea  următoarele 
temeiuri  aduse  ulterior  acestei  ipoteze. 

Dl  G.  Coşbuc4  e  de  părerea,  că  vorba :  «Pe  de-asupra  cu 
fuiorul  popii»  e  de  origine  curat  bogomilică. 

Dl  Virgil  Oniţiup  încă  pretinde  să  fi  aflat  un  nou  argument 
pentru  fiinţa  bogomilismului  printre  Români  în  istoria  negrului  de 

1  Christianus  est,  sed  fidei  graecae  sive  sandi  Pauli:  în  Monurnenta  Hungariae 
historica  Dipiomataria,  t.  i.  Rest,  1857  pag.  36S.  Arhiva  soc.  ştienţifice  şi  lit.  de  A.  D. 
Xenopol,  au.  IX.  pag.  119.  -  Iliia:  Ortus  et  progressns  variarmn  en  Dacia  gentium  et 
religionum,  Claudiopoli,  1764  pag.  15,  >  lirecek:  o.  c..  181  (în  1.  germană).  4  Versuri  şi 
proză  (în  <  Bibi.  Noastră  dela  Caransebeş.  Nr.  3 — 4)  pag.  65  sqq.  f  «Din  cele  trecute 
vremi» :  Însemnări .  .  pag.  18. 

sub  unghii ,  reprodusă  din  «înmormântarea  la  Români»  (pag.  48  j 
sqq.)  de  S.  FI.  Marian.  j 

Dl  N.  lorga  deasemenea  e  de  acord  cu  B.  P.  Haşdeu  când  I 
cele  mai  de  samă  şi  vechi  începuturi  cunoscute  ale  scrisului  ro-  | 
mânesc  le  aduce  în  legătură  cu  bogomilismu!  slavic.  Dl  lorga  mai  I 
adauge  o  împrejurare,  care  să  fi  fost  favorabilă  propagării  bo-  | 
gomilismului  printre  Români:  lipsa  de  păstorire  sufletească  la  Ro-  J 
mâni.1  Deaceea  tot  numai  bogomililor  le  atribue  meritul  de  a  fi  j 
lăţit  între  Români  legendele  sfintei  Dumineci,  a  sfintei  Vineri,  în  .j 
cari  se  oglindesc  superstiţiile  pe  cari  le  răspândiseră  de  mult  timp,  | 
printre  Români,  preoţii  bulgari.2  f 

Haşdeu  şi  dl  lorga,  aceste  două  mari  autorităţi  în  istorio-  ţ 
grafia  Românilor  sunt,  prin  autoritatea  şi  erudiţia  lor,  stâlpii  de  1 
căpetenie  ai  ipotezei  bogomilismului  românesc.  f 

Sezonul  principal,  pentru  care  aceştia  —  şi  după  dânşii  toţi  j 
ceialalţi  —  au  pus  şi  pun  începuturile  de  cultivare  a  scrisului  ro-  I 
mânesc  în  legătură  cu  bogomilismul,  poate  fi  numai  strălucita  | 
aureolă  culturală,  atât  de  măgulitoare  pentru  vremurile  noastre  j 
de  naţionalism,  pe  care  a  împletit-o  pentru  întâiaoarâ  în  istoria  | 
noastră  B.  P.  Haşdeu  în  jurul  numitei  erezii  slavice.  Dânsul  zice  jj 
că  bogomilismul  încă  avea  aceea  «una  din  trăsurile  comune  cele  j 
mai  caracteristice  ale  ereziei  medievale»,  adecă  «tocmai  cultul  pentru  ] 
limba  nerneşteşugită  a  poporului ,  în  locul  căreia  biserica  întrebuinţa  j 
o  limbă  neînţeleasă,  străină  sau  cel  puţin  obsolită».  Din  aceasta  j 
cauză  «poporul,  fie  cât  de  ortodox,  era  totdeauna  cu  mult  mai  J 
aproape  de  ereticii  din  sinul  său,  decât  de  clasa  cultă  şi  mai  ales  -  | 
de  cler».3  \ 

Dela  aceasta  construire  a  ipotezei  despre  influinţa  bogomi-  J 
lismului  slavic  la  Români  nu  este  decât  numai  un  singur  şi  mic  pas  | 
până  la  concluzia  extremistă,  reprezentată  de  dl  Dr.  1.  G.  Sbiera,  = 
mai  cu  samă  în  cele  2  scrieri  amintite  ale  sale:  «Codicele  Vo- 
roneţean»  şi  «Contribuţiuni  la  istoria  Românilor».  1 

Dl  Sbiera  susţine  expres,  ca  bogomilismul  a  reprezentat  la  j 
Români  o  tendenţă  naţionalistă ,  a  preparat  şi  susţinut  mişcarea  na -  j 
ţionalistă;  a  promovat  la  Români  traducerile  sfinte —  îndeosebi  i 
că  codicele  Voroneţean  încă  este  opera  « paulicienilor >  români 5 
cum  le  zice  bogomililor  pretinşi  români. 

După  alţii,  bogomilismul  a  trecut  până  în  cele  mai  intime 
părţi  ale  vieţii  sufleteşti  la  poporul  nostru.6 

Dl  N.  Sulică,  mergând  pe  urma  lui  B.  P.  Haşdeu  (o.  c.  II.  252), 
ajunge  Ia  concluzia,  că  vechile  comune  româneşti  din  Transilvania 

1  N.  lorga;  Ist.  lit.  relig.  19.  2  N.  lorga  Ist.  bis  rom.  1.  75—6.  3  B.  P.  Haşdeu; 
o.  c.  11.  500.  4  Dr.  I.  O  Sbiera:  Contribuţiuni...  pag.  406,  407,  587  ete.  5  Idem;  Co¬ 
dicele  Voroneţean  348.  0  Vezi:  Notiţa  Formula  jurandi  valacika»,  de  profesorul  N. 
Sulică,  în  Anuarul  XXXVIII  a!  gimnaziului  din  Braşov  (pag.  5-14). 

cari  au  numele  de  Sân — Paul,  încă  se  vor  fi  reducând  după  ori¬ 
ginea  lor  la  «comunităţi  bisericeşti  bogomilice  din  veacurile  tre¬ 
cute  sau  stau  cel  puţin  în  legătură  cu  cultul  excesiv  al  apostolului 
Pavel  între  Români.»  Va  să  zică  bogomilismul  românesc  încă  să 
fi  fost  organizat,  aproape  aşa,  cum  eră  în  Balcani. 

După  numitul  bogomilismul  întrase  şi  în  «biserica  oficială». 
De  acolo  însă  a  fost  izgoni»,  «deodată  cu  traducerea  în  româ¬ 
neşte  a  cărţilor  bisericeşti  şi  cu  ridicarea  nivelului  cultural  al 
preoţimei  române»  Dispărând  «doctrinele  bogomilice  din  biserica 
oficioasă,  din  altar  şi  de  pe  amvon»,  ele  şi-au  făcut  drum  nn 
sufletul  atât  de  conservativ  al  poporului  nostru  mai  ales  în  ches¬ 
tiuni  de  credinţă,»  aşa  că  «urmele  propagandei  eretice  a  secta¬ 
rilor  bogomili  au  rămas  adânc  săpate  multă  vreme  după  aceea 
şi  se  văd  până  în  ziua  de  azi.»a 

«Adorarea  excesivă  a  Sfinţilor,  ba  chiar  crearea  de  nouă 
feţe  sfinţite,  ca  canonizarea  zilelor  săptămânei  {mai  ales  sfânta 
Mercuri,  Vineri  şi  Duminecă)  în  vederea  înlesnirii  mântuirii  su¬ 
fleteşti  observarea  riguroasă  a  posturilor  peste  an  şi  mai  ales  postul 
de  Lunia,  Mercurea  şi  Vinerea  peste  săptămână,  predilecţiunea 
pentru  mâncări  vegetariane  de  post  şi  mai  ales  aversiunea  faţă 
de  carnea  de  vită,  admiraţiunea  extatică  faţă  de  vieaţa  ascetică, 
mai  ales  predilecţiunea,  cu  care  se  cetesc  vieţile  sfinţilor  etc. 
etc.  sunt  toate  reminiscenţe  încă  vii  ale  stăpânirii  seculare  de  o- 
dinioară  a  bogomilismului  în  straturile  de  rând  ale  poporului 
nostru.  Doctrina  dualistă  a  ispitei,  a  luptei  între  principiul  răului 
şi  al  binelui,  a  străbătut  şi  în  literatura  estetică  a  poporului  no¬ 
stru,  dând  naştere  între  altele  cunoscutului  dialog  sentimental 
dintre  cuc  şi  turturică  cu  mulţimea  sa  de  variante  şi  de  versiuni 
(Haşdeu.  o.  c.  11.  497,  199.),  iar  legende  bogomilice,  ca  legenda 
Duminecii  sau  Epistolia  Domnului,  călătoria  Maicii  Domnului  la 
Iad  etc.  etc.,  servesc  până  în  ziua  de  astăzi  nu  numai  ca  o  lec¬ 
tură  predilectă  a  poporului  nostru,  ci  chiar  ca  taiisman  sfânt  de 
noroc  şi  fericire.3 

«Doctrinele  posomorite  bogomilice  au  îmbrăcat  sufletul  senin 
al  poporului  nostru  într’un  întunecat  văl  de  bigotism  şi  deşerte 
superstiţii,  predispunându-1  pentru  acel  resignat  fatalism,  care  a- 
limentat  şi  fortificat  şi  de  suferinţele  istorice  ale  neamului  nostru 
se  manifestă  încă  şi  astăzi  într’un  fel  de  nepăsătoare  apatie.»4 

«Sute  de  ani  a  înlănţuit  bogomilismul  sentimentul  şi  ima¬ 
ginaţia  poporului  român,  iar  urmele  i-se  resimt  încă  şi  astăzi  în 
aplicaţiunea  destul  de  învederată  a  Românului  spre  credinţe  de¬ 
şarte,  de  caracter  pronunţat  bogomilic.»5 

’  N.  Salică':  1.  c.  pag.  7.  3  N.  Sulică:  1.  c.  pag.  8.  3  N.  Sulică:  1.  c.  pag.  8.  4  1. 
c-  pag.  6.  3  1.  c.  pag.  6. 

La  baza  procesului  de  o  infiltrare  atât  de  mare  a  bogomilis- 
mului  în  sufletul  poporului  românesc  şi  la  trăinicia  ereziilor  bo¬ 
gomilice  la  Români  se  «presupune  o  intensivă  propagandă  în 
graiul  viu  românesc  ai  credincioşilor  români,  iar  aceasta  propa¬ 
gandă  bogomilică  încă  a  contribuit  pe  calea  aceasta,  în  parte  fie 
cât  de  minimală,  la  prepararea  terenului  pentru  introducerea  în 
mare  de  mai  târziu  a  limbei  române  în  biserica  noastră  strămo¬ 
şească.»1 

Pe  lângă  motivele,  reproduse  în  parte  de  autorul  nostru, 
despre  existenţa  bogomilismului  la  Români,  susnumitul  autor  mai 
pretinde  a  fi  găsit  două  dovezi  nouă.  O  dovadă  2  este  rezultatul 
la  care  a  ajuns,  comparând  cele  mai  vechi  specimeni  româneşti 
conservate  din  Tată!  nostru,»3  cu  limba  scrierilor  bisericeşti 
contimporane,  când  a  remarcat,  ca  ceva  semnificativ  ireproşa¬ 
bila  corectitate  ca  limbă  a  acelor  specimene,  în  opoziţie  cu  limba 
artificială  şi  neromânească  a  vechilor  scrieri  române  bisericeşti.4 

Ceealaltâ  dovadă  noua  a  aceluiaşi  este  aşa  numita  «For¬ 
mula  Jurandi  Valacika»,  găsită  într’un  compendiu  manuscript  de 
drept, 5  care  e  compusă  in  spiritul  cel  mai  pronunţat  al  bogomi¬ 
lismului  vulgarizat  !a  Români 6  şi  e  de  cuprinsul  următor.7  «Aşa 
să  te  ajute  Dumnezeu  Tatăl,  Fiul,  Duhul  sfânt,  un  Dumnezeu 
adevărat,  sfânta  Maria,  patru  posturi  într’un  an,  trei  zile  în  săp¬ 
tămână,  crucea  şi  biserica,  pita  şi  sarea,  cuminecătura  dela  moarte, 
sfânta  rugă,  ispăsenia  sufletului,  toţi  doisprezece  (apostolii),  Ilie 
şi  Pavel  apostoli,  afurisenia  sufletului  şi  pe  asta  şi  pe  altă  lume, 
blagoslovenia  sufletului,  afurisit  să  fii  tu,  de  nu-i  spune  cu  toată 
dereptatea  sufletului  pe  ce  te  voi  întrebă  ce  ştii,  ce  ai  auzit,  dela 
cine  ai  auzit  ce-ai  văzut,  nu  ini  i  spune  cu  toată  dereptatea  sufletului, 
aşa  să  te  ajute  Dumnezeu  şi  sfinţii  toţi  alui  Dumnezeu.»8 

Am  reprodus  aceasta  «formulă»  pentrucă  ea,  cum  o  spune 
şi  autorul  nostru,9  e  un  preţios  monument  sacral  al  literatura 
noastre  din  trecut,  căci  aruncă  o  caracteristică  lumină  asupra 
vieţii  sufleteşti  a  bătrânilor  noştri  de  acum  150 — 200  ani,  nu  îm¬ 
părtăşim  însă  şi  aceea  părere  a  dânsului,  că  grijile  mântuirii  su¬ 
fleteşti»,  cari  transpiră  din  această  formulă,  sunt  «griji  excesive 
inspirate  mai  mult  de  întunerecul  ereziilor  bogomilice,  decât  de 
doctrina  liniştitoare  tradiţională  a  bisericii  creştine.»1" 


:1 


i 


'«I 


\ 


1  1.  c.  pag.  9.  2  Noi  n'arn  avui  prilejul  s’o  cunoaştem  până  acum.  •  Rugăciunea 
de  preferinţă  a  bogoniililor.  4  L.  c.  pag.  9.  5  L.  c.  pag.  0.  11  L.  c.  pag.  1'.  ’  O  tran¬ 
scriem  în  graiul  curent,  fără  de  particularităţile  ortografice  maghiare,  încari  e  scrisă. 
s  L.  c.  pag.  11.  Autorul  nostru  pretinde,  că  aceasta  'formulă»  e  dovadă  şi  despre  aceea, 
că  -doctrinele  bogomilice  ...  au  străbătut  în  ţările  de  dincoaci  de  Carpaţi  până  şi  îna¬ 
intea  tribunalului  civil»,  L.  c.  pag.  9.  0  L.  c.  pag.  14.  15  L.  c.  pag.  14.  —  Tot  acolo  ni-se 
spune,  că  «formula»  provocată  a  fost  scrisă  acum  15G  ani  (adecă  pe  la  jumătatea  vea¬ 
cului  XVIII  în  părţile  Feldioarei  româneşti  din  comitatul  Sulnoc-Dobâca. 

In  scurt:  ereziei  naţionale  a  slavilor  Balcanici  din  evul 
mediu  i-se  atribue  un  caracter  şi  o  pornire  naţională  atât  de 
avântate,  încât  ar  tace  cinste  şi  vremilor  noastre,  cari  tocmai  ele 
îşi  reclamă  naţionalismul  ca  product  al  veacului  XVIII  şi  rnai 
ales  al  XIX, 

îndeosebi,  încât  ne  priveşte  pe  noi  pe  Românii,  erezia  a ■ 
ceasta  e  ridicată  în  slavă,  ca  un  factor  de  faţă,  dacă  nu  tocmai 
de  iniţiativă  pentru  scrisul  românesc  în  începuturile  sale. 

Dacă  ipoteza  aceasta  va  avea  noroc  de  o  asemenea  des- 
voltare  grăbită  ca  până  aci,  va  trebui  s’o  preconizăm  ca  singura 
soluţie  mântuitoare  in  vremurile  rele,  ce  se  apropie,  pentru  bi¬ 
serica  românească  socotită  până  aci  ea  ca  ocrotitoare  a  neamului 
românesc  şi  va  trebui  să  ne  închinăm  lui  Bogomil. 

Aşa  cum  ni  se  prezintă  ipoteza  bogomilismului  român  nu  este 
destul  de  întemeiată.  Ea  e  o  clădire  artificială,  în  multe  părţi 
fantastică,  iar  în  altele  e  construită  din  materialul  prea  puţin  solid 
care  nu  ar  putea  să  supoarte  o  analiză  istorică  comparativă, 
tocmai  din  punctul  de  vedere  doctrinar,  pe  care  aşa  pare  că  mai 
ales  se  razimă  mai  mult  decât  pe  dovedirea  istorică  a  oarecăror 
evenimente  reale,  cari  să  fi  produs  fluctuaţia  bogomilismului 
slavilor  până  la  Români. 

istoria  noastră  culturală  şi  religioasă  a  rămas  până  acum  da¬ 
toare  tocmai  cu  răspunsurile  ia  asemenea  întrebări  privitoare  la  funda¬ 
mentarea  istorică  a  chestiei.  In  schimb  însă  ni-a  dat  o  mare  formă 
de  conjecturi  în  fine  judiţioase  dar  tot  p’atâta  de  îndrăzneţe. 

Afirmaţiuriea  aceasta  se  poate  dovedi,  fără  multă  greutate, 
dacă  am  căută  istoriceşte  după  originea  şi  fiinţa  unui  bogomilism 
românesc,  care  e  afirmat  cu  atâta  predilecţie,  şi  dacă  actualele  pre¬ 
tinse  dovezi  ale  bogomilismului  printre  Români  le-ani  analiză  pe 
cale  istorico-critică  din  punctul  de  vedere  dogmatic  şi  literar. 

Şi  până  atunci  însă  remarcăm,  fie  şi  numai  în  treacăt,  o  îm¬ 
prejurare,  ponderoasă  pentru  punctul  nostru  de  mânecare,  că:  în 
seşi  monumentele  literare,  prin  cari  a  ţinut  eruditul  B.  P.  Haşdeu 
să  dovedească  existenţa  bogomilismului  printre  Români,  sunt,  în 
parte,  producte  literare  anterioare  bogomilismului  slavic ,  chiar  şi 
paalicianisniului  armean'  şi  că  acele  monumente  se  reduc  la  vechea 
literatură  aprocrifă ,  primită  în  sens  creştin,  şi  cum  s’a  arătat,  în 
timpul  din  urmă,2  la  unele  apocrife  creştine  posterioare. 

G.  C. 


1  lirecek:  o.  c.  414. 

*  D.  Rousso:  Studii  bizantino-române.  Bucureşti  1907. 

DESPRE  BISERICA  LUI  IISUS  HRISTOS. 

I. 

Diferitele  credinţe. 

Cuprinşii!:  Autoritatea  Bisericii  după  ultramontani,  —  Biserica  Franciei,  —  Bisericile 
răsăritene.  —  Bisericile  Angliei  şi  Svediei  şi  Protestanţii. 

Unul  din  cele  mai  însemnate  subiecte,  ce  poate  să  le  trateze 
un  teolog,  este  fără  îndoială  cel  despre  Biserică,  despre  natura 
şi  despre  organizaţia  ei.  La  începutul  lucrărilor  noastre,  am  făcut 
făgăduinţa,  că  vom  da  o  deosebită  îngrijire  acestei  lucrări;  începem 
astăzi  să  ne  împlinim  promisiunea. 

Nu  voim,  în  această  lucrare  dintâi,  altceva,  decât  să  studiem 
Bisericajri  lumina  cărţilor  Sfinte  ale  Noului-Testament.  să  adunăm 
culTvlavie  învăţăturile  dumnezeeşti  şTsă  le  înfăţişem  în  maiestoasa 
lor  simplicitate.  N’avem  intenţiunea  nici  să  exagerăm,  nici  să  îm¬ 
puţinăm  doctrina,  ce-o  cuprind  ele.  Lăsăm  în  sama  altora  trista 
misiune  d’a  încovoia  cuvântul  divin  după  exigenţele  unor  anumite 
prejudecăţi.  Respectul,  ce  purtăm  acestui  cuvânt,  care  este  ade¬ 
vărul,  este  mult  prea  adânc,  decât  ca  unicul  scop  ce-1  urmărim, 
să  nu  fie  acela,  de  a-1  primi  curat  şi  simplu,  de  a-i  lăsă  să  ne 
spună,  ceeace  conţine,  fără  să  ne  preocupăm  de  părerile  nume¬ 
roase,  al  căror  obiect  a  fost  cestiunea  despre  Biserică  în  trecut. 

In  o  altă  lucrare  vom  studia  aceeaşi  întrebare  la  lumina^ 
istorieL  ceeace  ne  va  oferi  prilejul  să  expunem  mai  multe  puncte 
de  doctrină  şi  de  disciplină,  într’o  întindere  mai  mare. 

Mai  întâi  de  toate,  vom  face,  în  trăsături  mari,  schiţarea  opi- 
niunilor  diverse,  admise  în  zilele  noastre  cu  privire  la  chestiunea 
fundamentală  despre  existenţa  autorităţii  în  Biserică.  Aceste  pre¬ 
liminare  sunt  de  lipsă  pentru  a  pune  întrebarea  în  mod  clar. 

După  anumiţi  teologi  catolici,  numiţi  în  Francia  cu  numele 
de  ultramontani,  Biserica  lui  Iisus  Hristos  este  o  monarhie,  care 
îmbrăţişează  lumea  întreagă.  Episcopul  Romei  purtând  titlul  de 
papă,  este  suveranul  absolut  al  ei,  suveranitatea  lui  este  din  drept 
divin ,  şi  se  derivă  dela  sfântul  Petru,  care  să  fi  fost  investit  cu 
ea  de  cătră  Iisus  Hristos,  şi  care  ar  fi  transmis-o  episcopilor  Romei, 
următorilor  săi.  După  aceasta  părere,  episcopii  sunt  supuşi  Papei, 
ale  căruia  decrete  ei  sunt  datori  să  le  proclame,  şi  ale  căruia  po¬ 
runci  să  Ie  execute,  ca  şi  când  ar  emană  dela  însuşi  Dumnezeu. 
Episcopii,  şefi  inferiori  ai  Bisericii,  sunt  aşadară  locţiitori  (vicarii) 
papei  pentru  lucrurile  spirituale.  Numai  cât  Iisus  Hristos  n’a  voit 
ca  Biserica  lui  să  fie  numai  o  societate  duhovnicească.  Ei  a  înte¬ 
meiat-o  pentru  a  conduce  lumea  exterioară,  tot  aşa  cum  Dum¬ 
nezeu  a  creat  sufletul  omenesc  pentru  a  îndreptă  mişcările  cor¬ 
pului.  Papa,  în  calitatea  lui  de  monarh  absolut  al  Bisericii,  are 

dreptul  să  supravegheze  şi  să  guverneze  lucrurile  temporale.  îm¬ 
păraţii,  regii,  toţi  ceice  sunt  înzestraţi  cu  autoritatea  civilă  şi  po¬ 
litică,  sunt  vicarii  lui  în  ce  priveşte  lucrurile  vremelnice,  după 
cum  episcopii  sunt  pentru  lucrurile  spirituale.  In  chipul  acesta, 
lumea  întreagă  nu  formează  decât  o  monarhie  mare,  cârmuită  de 
papa  în  numele  lui  Dumnezeu;  Biserica  este  o  monarhie  teo¬ 
cratică  absolută;  papa,  depozitarul  autorităţii  lui  Dumnezeu  şi  al 
infalibilităţii  sale,  posede  adevărul  şi  dreptul ;  el  are,  prin  urmare, 
să  îndatoreze  pe  toţii  oamenii  să  se  supuie  legilor  sale,  şi  să  pe¬ 
depsească,  chiar  cu  cea  din  urmă  pedeapsă,  pe  ceice  ar  refuză  a-i 
recunoaşte  autoritatea  absolută. 

Legile  bisericeşti  şi  civile  nu’s  făcute  pentru  el;  dimpotrivă, 
el  e,  care  dă  legilor  valoarea  lor.  Oricare  domnitor,  ca  şi  orice 
episcop,  e  obligat  cu  stricteţe  să  dispună  executarea  lor,  în  nu¬ 
mele  lui,  pe  toate  căile  spirituale  şi  exterioare. 

Conform  cu  opiniunea  ultramontană,  episcopii,  cu  toate  că 
investiţi  cu  o  putere  simplaminte  delegată,  au  totuşi  o  misiune 
şi  un  caracter  dumtiezesc,  dar’  numai  în  acel  înţeles,  că  aşezarea 
lor  se  trage  dela  lisus  Hristos;  căci,  cât  priveşte  exercitarea  pu¬ 
terii  lor,  e  în  mod  desăvârşit  supusă  autorităţii  absolute  şi  uni¬ 
versale  a  papei. 

Opiniunea  ultramontană  aparţine  unei  fracţiuni  a  Bisericii 
catolice  romane;  ea  este  favorizată  astăzi  foarte  deschis  (pe  faţă) 
din  partea  curţii  din  Roma,  care  caută  a  o  propagă  în  toată 
Biserica. 

Cu  toate  acestea,  în  sânul  Bisericii  latine,  opiniunea  ultra¬ 
montană  a  întâlnit  numeroase  împotriviri.  Biserica  Franciei,  sau 
Biserica  gallicană,  a  protestat  întotdeauna  în  contra  absolutismului 
pontificial.  Cu  toatecă  recunoscând  pe  papa  de  întâiul  episcop 
al  Biserici,  şi  cu  toatecă  îi  atribuie  prerogative  superioare  celor 
ale  celorlalţi  membrii  ai  episcopatului,  ea  n’a  voit  nici  odată  să 
admită  pentru  el  mai  mult,  decât  o  putere  spirituală,  limitată  de 
legi  sau  canoane,  şi  subordonată  autorităţii  episcopatului.  Potrivit 
învăţăturii  Bisericii  gallicane,  lisus  Hristos  n’a  pus  în  papalitate 
autoritatea  spirituală,  pe  care  el  a  aşezat-o  în  Biserica  sa ;  aceasta 
autoritate  o  are  (reşede)  corpul  episcopal ;  că  episcopii  sunt  adu¬ 
naţi  în  sinod  sau  împrăştiaţi,  ei  au  să-şi  deie  concursul  in  mod 
colectiv  la  statorirea  legilor  disciplinei  generale;  şi  în  întrebările 
de  credinţă,  ei  sunt  judecători,  adecă  ei  sunt  datori  să  concureze 
într’un  mod  direct  şi  pozitiv  la  definiţiunile  dogmatice,  în  calitate 
de  reprezentanţi  şi  de  ecouri  ale  credinţii  constante  din  Bisericile 
lor  respective.  Episcopii  au  în  felul  acesta  din  drept  dumnezeesc, 
o  putere  proprie  şi  ne-delegatâ;  ei  au  fost  instituiţi  de  lisus 
Hristos  pentru  conducerea  Bisericii  sale;  chiar  şi  papa  însuşi  e 

supus  episcopatului,  în  acel  înţeles,  că  episcopii  ar  putea  să-l  de¬ 
pună,  în  cazul,  ca  ar  cădea  în  erezie,  sau  dacă  ar  face  stricăciune 
în  mod  direct  binelui  general  al  Bisericii. 

Ceeace  se  află  comun  intre  opiniunile  ultramontană  şi  galli- 
cană,  este,  că  episcopii  se  bucură  de  autoritatea  lor  în  virtutea 
unei  taine,  adecă  a  unui  act  religios,  din  aşezare  divină,  care  le 
împrumută  un  caracter  sacru,  şi  care  face  în  felul  acesta  ca  au¬ 
toritatea  lor  să  se  derive  chiar  dela  Dumnezeu. 

Toate  Bisericile  catolice  orientale,  dintre  cari  cele  principale 
sunt  cea  grecească  şi  armeană,  sunt  de  aceiaş  părere  în  ce  pri¬ 
veşte  acest  punct  din  urmă,  cu  Bisericile  catolice  apusene.  Despre 
mai  multe  alte  puncte,  ele  mărturisesc  aceleaşi  credinţe,  ca  şi  Bi¬ 
serica  gallicană,  cu  aceea  deosebire,  că  aceasta  din  urmă  aeoardă 
episcopului  din  Roma  titluri  şi  prerogative,  din  drept  bisericesc 
occidental ,  pe  cari  Bisericile  Răsăritului  nu  i  le  recunosc.  Această 
deosebire  nu  atinge  fondul  doctrinei;  ea  provine  de  acolo,  că 
Bisericile  răsăritene,  începând  de  mai  multe  veacuri  n’au  mai 
luat  nici  o  parte  la  afacerile  bisericeşti  ale  Apusului:  câtă  vreme 
Biserica  gallicană,  care  a  format,  în  toate  vremile  partea  cea  mai 
activă  a  Bisericii  latine,  ş’a  dat  concursul  într’un  chip  direct,  şi 
cele  mai  adeseori  hotârîtor,  ia  conducerea  şi  instituţiunile  acestei 
Biserici.  Ea  îi  atribuie  prin  urmare  papei,  deşi  tăgăduindu-i  ab¬ 
solutismul,  titluri  onorifice  şi  o  iurisdicţiune,  pe  cari  Bisericile 
răsăritene  nu  le  admit. 

Se  poate  socoti,  că,  dacă  Bisericile  răsăritene  şi  apusene  ar 
fi  rămas  în  unire,  aceste  titluri  şi  această  iurisdicţiune  n’ar  fi  fost 
admise  cu  titlu  universal,  căci  Bisericile  Răsăritului  nu  ş’ar  fi 
dat  niciodată  învoirea  să  se  modifice  dreptul  primitiv.  Inovaţiunile 
occidentale,  cari,  astfel,  n’au  fost  nici  când  determinate  cum  se 
cade,  s’au  introdus  mai  curând  în  urma  unor  anumite  împrejurări, 
decât  în  virtutea  unor  legi  pozitive;  Bisericile  occidentale  Ii  s’au 
supus  cu  atât  mai  uşor.  cu  cât  episcopul  Romei  se  bucură  deja 
înaintea  lor  de  cea  mai  înaltă  autoritate,  ca  patriarh. 

Bisericile  orientale  nu  recunosc  mai  puţin  pe  papa  ca  în¬ 
tâiul  din  patriarhi,  adecă  ca  pe  întâiul  episcop  a!  Bisericii  uni¬ 
versale;  credinţa  lor  privitoare  Ia  autoritatea  şi  prerogativele  lui 
este  cea,  care  a  fost  determinată  de  cele  dintâi  sinoade  ecume¬ 
nice.  Hotărîrile  acestor  adunări  mari,  singurele,  în  cari  au  fost 
reprezentate  Bisericile  răsăritene  şi  apusene,  formau,  în  clipa  des¬ 
părţirii,  un  drept  bisericesc  universal.  Acest  drept  a  fost  modificat 
în  Occident,  în  ce  priveşte  papalitatea,  ale  căreia  titluri  şi  prero¬ 
gative  Biserica  latină  le-a  lărgit,  extins;  dară  trebuie  să  se  ob¬ 
serve,  că  aceste  modificări  nu’s  decât  nişte  instituţiuni  curat  dis¬ 
ciplinare,  şi  că,  încât  pentru  doctrina  fundamentală,  cu  alte  cu- 

vinte,  relativ  de  sediul  puterii  în  Biserică,  Bisericile  orientale  sunt 
în  deplin  acord  cu  Biserica  gallicană,  cu  vechea  Biserică  din 
Africa,  şi  cu  celelalte  Biserici  din  patriarhatul  din  apus,  anterioare 
veacului  al  XVlI-lea.  Credinţa  lor  comună  poate  fi  deci  privită 
—  cu  tot  dreptul,  ca  adevărata  credinţă  sobornicească ,  care  trebuie 
bine  deschilinită  de  opiniunea  ultramontană. 

In  sinul  protestantismului  observăm  două  biserici,  cari  pro¬ 
fesează  o  doctrină  intermediară  între  credinţa  catolică  şi  diferitele 
opiniuni  în  mod  radical  protestante.  Aceste  biserici  sunt  cea  din 
Anglia  şi  cea  din  Svedia.  Amândouă,  ocârmuite  de  episcopi, 
recunosc  acestor  episcopi  un  caracter  particular  care  stă  în  legă¬ 
tură  cu  hirotonirea  lor,  şi  care  le  dă  toată  autoritatea  pentru 
conducerea  Bisericii.  Ceeace  deosebeşte  credinţa  lor  de  cea  a 
Bisericilor  orientale  şi  galiicane,  este,  că  ele  nu  consideră  hiro¬ 
tonirea  ca  o  taină  propriu  zisă,  adecă  ca  fiind  din  aşezare  dum- 
nezească;  ele  nu  fac  din  ea,  decât  o  ceremonie  antică,  vrednică 
de  cinste,  apostolică,  dar  din  instituţiune  bisericească.  Asupra 
tuturor  celorlalte  puncte,  Bisericile  anglicană,  şi  svedeză  atribuesc 
episcopilor  o  autoritate  analogă  cu  cea,  pe  care  le-o  recunosc 
bisericile  catolice  orientale  şi  apusene. 

Bisericile  presbiteriane  protestante  nu  diferă  de  Bisericile 
episcopale,  decât  în  acel  înţeles,  că  ele  recunosc  preoţilor  drep¬ 
turile  şi  prerogativele,  pe  cari  celelalte  le  acoardâ  episcopilor. 
După  Bisericile  catolice  şi  Bisericile  episcopale  protestante,  preoţii 
n’au  decât  o  autoritate  delegată,  ei  nu  sunt  decât  vicarii  episco¬ 
pilor,  şi  nu  constituiesc  autoritatea  în  Biserica  lui  lisus  Hristos. 
Presbiterianii  nu  recunosc  decât  un  fel  de  autoritate :  aceea,  care 
rezultă  din  hirotonirea  bisericească;  de  această  se  bucură  prin 
urmare  toţi  preoţii;  şi  episcopii  nu  pot  fi  decât  nişte  preoţi  in¬ 
vestiţi  cu  prerogative  superioare  pentru  supravegherea  Bisericilor, 
prerogative  din  drept  bisericesc,  disciplinare,  care  nu  le  împru¬ 
mută  o  putere  esenţial  superioară  celeia  a  simplilor  preoţi. 

Intre  toate  aceste  opiniuni  sau  credinţe,  există  un  punct  de 
întâlnire:  adecă  lisus  Hristos  a  aşezat,  în  Biserica  Sa.  o  autoritate 
pentru  a  o  conduce,  pentru  a  cârmui  pe  credincioşi  pe  calea 
mântuirii;  şi  că  aceasta  autoritate  se  dă,  cu  ajutorul  unei  hiro¬ 
toniri,  care  imprimă  un  caracter  particular  celui  care  o  primeşte. 

Protestanţi-propriu  zişi,  nu  admit  aceasta  doctrină.  Ei  nu  văd 
în  Biserică  decât  pe  credincioşi.  Bătrânii,  miniştrii,  toţi  dignitarii 
Bisericilor  nu  sunt  decât  delegaţii  credincioşilor;  autoritatea,  de 
care  se  bucură,  le  vine  dela  aceştia;  rugăciunile  cari  însoţesc  de¬ 
sigilarea  lor  pentru  o  slujbă,  nu  formează  decât  o  ceremonie 
pioasă,  şi  nu  le  oferă  nimic,  ce  să-i  distingă  în  mod  adevărat  de 
simplii  credincioşi. 

In  afară  de  Bisericile  episcopale  şi  presbiteriatie,  despre  cari 
am  vorbit  toate  ramurile  protestantismului  sunt  de  acord  asupra 
acestui  punct:  că  nu  există  în  Biserică  nici  un  fel  de  autoritate 
propriu  zisă,  în  afară  de  corpul  credincioşilor.  Toate  celelalte 
Biserici,  din  contră,  cred,  că  aceasta  autoritate  a  fost  instituită  în 
chip  dumnezeese,  cu  toate  că  ele  variază  cu  privire  la  natura  şi 
valoarea  ordinaţiunei  (hirotonirei). 

Nu  voim  să  începem  nici  o  discuţie  cu  privire  la  aceste 
credinţe  diferite;  mult  mai  folositor  ni  s’a  părut,  să  împăcăm  pe 
toţi  oamenii  de  bună  credinţă,  să  culegem  cu  respect  tot  aceea, 
ce  ne-au  învăţat  cărţile  Noului-Testament  despre  Biserica  iui 
lisus  Hristos,  să  facem  din  toate  textele  un  studiu  comparativ, 
exact,  complet.  In  chipul  acesta  adevărul  va  putea  fi  auzit,  şi  cei 
ce  vor  fi  docili  în  faţa  glasului  lui,  vor  putea  vedea  ceeace,  din 
diferitele  credinţe,  este  conform,  sau  contrar  învăţăturii  dumnezeeşti. 

După  R.  F.  Guettee.  (Va  urma).  Trad,  de  I.  Belettţă. 


PROPAGANDA  UNAŢ1EI.1 

Mulţi  dintre  istoricii  noştri  români  s’au  silit,  şi  se  mai  nizuesc  şi 
acum  a  justifică  trecerea  Românilor  la  biserica  catolică  —  cu  pri¬ 
gonirile  ce  le-au  suferit  Românii  din  partea  reformaţilor.  Noi  însă 
am  arătat  în  capitlul  precedent,  că  cu  toate  acele  prigoniri,  cari 
nici  pe  departe  n’au  fost  aşa  de  grozave,  ca  cele  de  mai  nainte 
ale  catolicilor,  —  biserica  română  sub  reformaţiune  a  progresat 
într’atâta,  încât  s’a  văzut  deodată  desvoltată  într’o  biserică  naţio¬ 
nală  cu  limba  —  în  loc  de  cea  slavă  de  mai  nainte  —  acum  cu 
cea  română. 

*  Sub  acest  titlu  începem  publicarea  unui  interesant  studiu  istoric,  datorit  regre¬ 
tatului  şi  neobositului  cercetător  loan  cavaler  de  Puşcariu.  Acest  studiu,  care,  nu  ne 
îndoim,  va  îi  cetit  cu  plăcere  şi  cu  folos  de  toţi  cetitorii  revistei  noastre,  formează  ca¬ 
pitolul  V  din  o  operă  mai  mare  de  istorie  bisericească,  găsită  între  manuscriptele  râ¬ 
mase  dela  autor,  ii  suntem  mulţumitori  1.  P.  Cuvioşiei  Sale  pâr.  arhimandrit  Dr.  lla- 
rion  Puşcariu,  fratele  autorului,  pentru  bunăvoinţa  cu  care  ni-a  pus  ia  dispoziţie  acest 
studiu.  ’  Nota  Red. 

1  Cuvântut « unatia »  e  o  formaţiune  linquistieă  la  Români,  ce  contrazice  naturei  limbei 
lor,  dupăcum  contrazic  neologism»:  direcţie,  naţie,  staţie  etc.  Dar  deoarece  cuvântul 
« uniune *  e  prea  abstract,  poporul  nostru  s’a  dedat  cu  terminul  unaţia  şi  ca  expresiune 
privitoare  la  cazul  concret,  l-am  susţinut  şi  noi.  Cuvântul  catolic  încâ-1  întrebuinţăm  în 
sens  concret  pentru  biserica  apuseană  faţă  de  cuvântul  ortodox  numai  pentru  cea 
orientală,  —  cu  toate  că  ambele  susţin  a  fi  şi  catolice  şi  ortodoxe. 

întâlnindu-mă  odată  la  Academie  cu  răposatul  episcop  Melchisedec,  el  îmi  face 
observarea,  că  derivativul  în  tune  a  devenii  archaic,  —  Ia  ce-i  răspunsei:  Apoi  bine 
Preasfinţite!  de  aci  încolo  vom  cântă  în  biserică:  Rogaţiele  noastre  cele  de  seara  pri- 
meştele  sfinte  Doamne!  Toate  naţiunile  latine  şi  germane  au  susţinut  pe  n  în  acest  sufix 
derivativ,  numai  Slavii  şi  Ungurii  n’au  avut  lipsă  de  el.  Dela  şcolarii  piariştilor  unguri 
şi  franciscanilor  poloni,  deveniţi  dascăli  la  Români  s’au  importat  neologismele:  naţie, 
direcţie  etc.  cărora  li-a  urmat  şi  chestia  cu  capul  francez  şi  cu  coada  muscălească.  — 
Poftim  —  alegeţi! 

Mai  vine  d’a  se  luă  în  considerare  aci  şi  împrejurarea  foarte 
paradoxă,  că  tocmai  pe  timpul  când  Sârbii  refugiaţi  în  Ungaria 
căpătară  privilegiile  cele  mai  favorabile  pentru  existenţa  şi  au¬ 
tonomia  bisericii  lor  ortodoxe,  —  pe  atunci  Românii  de  aici  pă¬ 
răsesc  credinţa  avitică  şi  trec  la  biserica  papală. 

De  aci  se  vede,  că  nu  frica  de  reformaţiune,  a  cărei  periclu 
expirase,  ci  alte  cauze,  alte  interese,  şi  alţi  factori  au  influinţat 
aceasta  U naţie. 

Istoricul,  carele  e  condus  numai  de  momentele  dinaintea  na¬ 
sului,  fără  de-a  căuta  şi  la  izvoarele,  ce  le-au  produs,  ori  lucră 
din  necutioştinţă  de  cauză,  ori  apoi  e  boldit  de  intenţiuni,  de  a 
seduce  opiniunea  publică. 

Noi  în  silinţa  de  a  ne  feri  de  astfel  de  slăbiciuni  trebuie  să 
purcedem  şi  aci  dela  cauzele  mai  remote,  ca  pe  scara  logicei  să 
putem  deveni  la  concluziuni  mai  adevărate. 

Intre  cauzele  mai  depărtate  aie  proselitismului  religios  — 
după  cum  am  arătat  şi  în  capitolele  precedente,  —  principalul 
loc  îl  ţine  caracteristica  evului  mediu,  ce  se  concentrează  în  axioma: 
cuius  regio  illius  religio.  Domnitorii,  cari  se  identificau  pe  sine 
cu  staturile,  ce  le  stăpâneau,  susţineau,  că  un  stat  numai  aşa  e 
puternic,  dacă  toţi  locuitorii  aparţin  —  la  religiunea  domnitoare.  Aşa 
cucerirea  Orientului  prin  Califi  se  atribue  nu  numai  armelor  învingă¬ 
toare  ci  şi  siluirei  de-a  converti  la  mohamedanism  pe  toţi  cei  supuşi. 
Aşa  împăraţii  occidentali  ca  şi  cei  bizantini  mereu  se  adoperau 
a  converti  pe  supuşii  lor  la  catolicism,  sau  ortodoxism  —  fiecare 
cu  ajutorul  sau  la  mandatul  papilor  sau  patriarhilor  lor,  —  unul 
în  contul  celuilalt. 

Motivele  conducătoare  erau  nu  numai  zelotismul  pur  şi  ideal, 
ci  şi  tendinţa  de  a  ajunge  Ia  o  putere  mai  mare  ca  a  celuilalt, 
iar  această  putere  se  putea  realiză  numai  prin  adunarea  de  mi¬ 
jloace  fizice  şi  forţate,  cu  cari  să  prevaleze  şi  să  se  ridice  peste 
ceilalţi;  —  va  să  zică  în  ultima  analiză  —  rolul  principal  îl  jucau 
interesele  materiale,  şi  acestea  se  manifestau  mai  cu  samă  în  avere 
în  moşii,  în  decime  şi  alte  asemenea  venite  —  cu  un  cuvânt  — 
în  bani! 

Numai  cu  bani  se  puteau  susţinea  armatele  stăpânitorilor  lu¬ 
meşti,  ca  să-şi  întindă  puterea,  —  şi  şi  papii  în  ultima  analiză 
tot  numai  cu  puterea  banilor  puteau  supune  jurisdicţiunei  lor  bi¬ 
sericeşti  toate  popoarele,  cari  să-i  aducă  iară  —  bani !  şi  iarăşi  bani ! 

Numai  unde  puterea  morală  a  popoarelor  eră  sprijinită  de  eve¬ 
nimente  extraordinare  —  bine  folosite  —  mai  putea  să  resiste 
presiunilor  fizice  —  şi  mai  erâ  posibil  de-a  scăpă  din  acest  circul 
viţios. 

Deaceea  şi  papii  —  strâmtoriţi  pe  de-o  parte  prin  năvălirile 
Turcilor,  de  altă  parte  prin  mişcările  reformaţilor  —  la  urma  ur¬ 
melor  convingându-se,  că  nici  ei  nu  mai  pot  scoate  la  cale  con¬ 
vertirea  popoarelor  adicte  ritului  oriental  de-a  oblu  la  cel  occiden- 
tal-papist  nici  cu  expediţiunile  cruciate,  nici  cu  cinurile  teutonice 
şi  Ioanite,  şi  nici  cu  legiunile  misionarilor  de  propagandă,  se 
văzură  în  fine  constrânşi  de  a  mai  slăbi  din  curele,  şi  de  a  su¬ 
feri  ritul  oriental  în  bisericile  ce  ar  primi  primatul  lor  —  se  în¬ 
ţelege  însă  că  cu  rezervaţiunea  mentală,  ca  cu  încetul  cu  încetul 
şi  la  timp  oportun  să-i  papistăşească  cu  totul;  —  adecă  i-au 
pus  numele  lulea  să  nu  priceapă  că  e  pipă. 

Afară  de  acestea  ierarhia  catolică  convingându-se  şi  despre' 
aceea,  că  rnassele  poporului  nu  se  pol  câştigă  pentru  papism  cu 
nici  un  fel  de  mijloace,  luară  refugiul  Ia  maxima,  de  a  bate  sau 
de  a  câştigă  pe  păstorii,  ca  să  se  risipească  turma  lor. 

Şi  ia  toate  aceste  concesiuni  papale  în  fine  trebui  să  se  în- 
voiască  şi  puterea  lumească. 

De  aci  vom  vedea  adeseori  episcopi  şi  preoţi  uniţi  cu  papa 
—  dară  fără  popor. 

După  aceste  premise  putem  trece  la  cazurile  concrete  ale 
convertirilor  la  unaţie  —  mai  întâi  la  popoarele  vecine,  de  unde 
incendiul  s’a  iăţit  şi  peste  casele  Românilor,  ceeace  încă  dă  o 
zală  la  lanţul  cauzelor  de  unaţie  şi  la  Români. 

După  convertirea  Ungurilor  la  biserica  apusană  începând 
dela  Sft.  Ştefan  încoace,  cărora  le-au  urmat  apoi  şi  coloniştii  nemţi, 
bulgari,  francezi,  italieni,  bunevaţi  etc,  au  mai  rămas  credincioşi 
pe  lângă  biserica  orientală  în  Ungaria  numai  trei  popoară  mai 
compacte,  adecă  Slavii  meridionali,  Rutenii  septemtrionali  şi  Ro¬ 
manii  spre  Orient. 

Teritoriele  acestora  însă  erau  deja  împărţite  între  diecezele 
episcopilor  catolici,  cari  se  uitau  cu  ochi  galeşi  la  aceşti  orto¬ 
docşi  mai  cu  samă,  că  nu  le  plăteau  decimile  ca  credincioşii  lor; 
de  unde  apoi  urmă  naturalmente  râvna  spre  interesul  material  de 
a-i  îmbrăţişa  în  sânul  bisericei  singure  mântuitoare. 

Aşa  vedem  acţiunea  de  convertire  la  Slavii  meridionali  luată 
mai  cu  samă  în  mâna  episcopului  din  Agram,  la  Ruteni  în  mâna 
episcopului  din  Agria,  iară  la  Români  în  mâna  episcopilor  din 
Oradea-mare  şi  din  Alba-Iulia. 

Ca  să  putem  cuprinde  mai  bine  în  ce  chip  s’a  extins  pâr¬ 
jolul  Unaţiei  dela  Slavii  vecini  până  la  noi  Românii,  cred  a  fi 
de  lipsă  ca  să  facem  o  ochire  repede  peste  lăţirea  unaţiei  mai 
înainte  de  toate  la  Siavii  vecini,  apoi  să  trecem  şi  la  Români. 

A.  La  Slavii  meridionali. 

După  căderea  cea  înfricoşată  a  creştinilor  aliaţi  faţă  de  Turci 
în  vestita  bătaie  pe  câmpul  mierlelor,  la  Caşova  din  a.  1389,  în 
urma  căreia  statele  slavice  din  peninsula  balcanică  deveniră  la 
discreţiunea  Turcilor,  —  mulţi  creştini:  Sârbi,  Bulgari,  Greci,  Ma- 
cedo-Viachi  etc,  de  frica  silei  de  a  trece  la  Mohamedanism  şi  la 
obiceiurile  turceşti,  cum  se  întâmplă  cu  Begii  (aristocraţii  Bos¬ 
niei,  Albaniei,  etc.),  sau  a  deveni  sclavi,  preferiră  a  se  refugia  în 
părţile  Ungariei  vecine,  mai  cu  samă  prin  Croaţia,  Sirmiu,  Bacica, 
Vlasca  etc.  Acestora  în  decursul  ulterioarelor  bătăi  pierdute  cu 
Turcii,  le  urmară  şi  alte  grupe  de  refugiaţi,  între  cari  prevalează 
cei  veniţi  sub  conducerea  lui  G.  Brancovici  1.  la  a.  1438  —  cei 
aduşi  de  Paul  Kinizsi  la  an.  1482,  —  şi  cei  sosiţi  cu  Patriarhii 
de  Ipec  Arsenie  Cernovici  la  a.  1690  apoi  sub  Arsenie  Ivannovici 
Şacabent  la  a.  1737. 

Regii  Ungariei  având  trebuinţă  de  braţe  luptătoare  în  contra 
Turcilor  spre  Balcani,  şi  a  reformaţilor  din  Ungaria  superioară, 
au  format  din  numiţii  refugiaţi  —  graniţa  militară,  pentru  cari 
serviciu  li-au  dat  şi  oarecari  scutinţe  şi  privilegii,  de  a  se  admi¬ 
nistra  ei  pe  sine  autonom  atât  politiceşte  cât  şi  bisericeşte. 

Intre  aceste  privilegii  —  pe  lângă  cel  dela  Ferdinand  I  din 
a.  1564,  dela  Ferdinand  11  din  a.  1627,  dela  Ferdinand  111  din 
a.  1630  —  prevalează  cele  dela  Leopold  1  din  a.  1690  şi  1691, 
—  întărite  mai  târziu  şi  prin  Iosif  1  ia  a.  1706  prin  Carol  111  la 
1713  şi  prin  Maria  Therezia  la  a.  1743. 

in  puterea  acestor  privilegii  Sârbii  -  pe  lângă  un  voievod 
mai  târziu  numai  vice-voevod  (ultimul  a  fost  Monasterli)  pentru 
debile  politico- militare,  aveau  pe  mitropolitul  din  Carlovetz  (cu 
titlul  de  patriarh  de  Ipec)  —  ca  cap  absolut  al  bisericilor  sârbeşti 
ales  de  congresul  lor  naţional,  cu  dreptul  de  a  institui  episcopi 
eparhiali  şi  mănăstiri  ori  şi  unde  ar  afla  de  lipsă  şi  de  a  se  ad¬ 
ministra  în  toate  autonom  şi  după  canoanele  bisericei  orientale. 

De  aci  purcezând  ei  nu  numai  instituiră  episcopate  sârbeşti 
la  Carlovitz,  Pakracz,  Neopianta,  Mohâcs,  Seghedin,  Buda  etc. 
C!  puseră  mâna  şi  pe  vechile  episcopate  române  din  Timişoara- 
Lipova,  Caransebeş — Vârşeţ,  Arad — Jenopolea — Oradea-mare  etc. 
şi  în  oarecare  măsură  chiar  şi  pe  a  Românilor  rămaşi  ortodocşi 
din  Ardeal,  cari  erau  într’atâta  debelaţi  prin  persecuţiunile  pro- 
selitistice  ale  catolicilor  şi  reformaţilor,  încât  erau  constrânşi  de 
a  căută  scăpare  şi  scut  sub  privilegiile  sârbeşti. 

Ei !  dară  faţă  de  aceste  privilegii  eşite  mai  cu  samă  din  ple¬ 
nitudinea  puterii  absolute  a  regilor,  catolicismul  şi  guvernul  Un¬ 
gariei  se  uitau  cu  ochi  jaluzi  şi  galeşi  la  încuibarea  ortodoxis- 

mului  sârbesc,  de  care  se  temeau  ca  periculos  statului,  şi  deaceea 
ei  şi  protestară  în  mai  multe  rânduri,  în  contra  acelor  privilegii 
sârbeşti.  Dară  curtea  tot  mereu  se  scuză  cu  aceea,  că  Sârbii  — - 
ca  bejenari  —  îndată  dupăce  se  vor  reocupă  provincile  balcanice, 
de  unde  au  emigrat,  se  vor  retrimite  la  vetrele  lor,  şi  prin  aceea 
Ungaria  de  sine  va  scăpă  şi  de  ei  şi  de  privilegiile  lor,  iară  până 
atunci  având  lipsă  de  braţele  lor  luptătoare  în  contra  inimicilor 
externi  şi  interni,  trebue  încă  suferiţi  (vezi  Schvicher  Şerb. 
metrop.  Wien  1881  pag.  9). 

De  aceea  şi  vedem,  ca  îndată  ce  stăpânirea  mai  scapă  în- 
câtva  de  Turci  şi  de  alte  nevoi  interne,  începu  a  restrânge  şi 
scutinţele  Sârbilor  şi  a  slobozi  asupra  lor  frânele  proselitismului 
catolic  din  care  cauze  se  născu  apoi  cunoscuta  revoltă  a  lui 
Petro  Szegedinetz  etc.,  din  a.  1735  etc.  Această  revoltă  —  ce  e 
drept  —  se  sugrumă  îndată  la  începutul  ei,  dară  curtea  ocupată 
încă  cu  Turcii,  cu  sancţiunea  pragmatică,  cu  resbelul  de  succes- 
siune  etc.,  —  deteră  pace  Sârbilor,  cari  acum  ca  grăniceri  armaţi 
mai  aveau  şi  forţa  armelor  în  mână,  sub  jurisdicţiunea  coman- 
delor  militare  şi  a  cancelariei  aulice  illirice  separată  de  cea  un¬ 
gară,  —  nu  mai  gândeau  să  părăsească  terenul  ocupat,  ci  a  se 
apără  aci  până  la  extrem.  Apoi  ce  poate  face  un  popor  armat 
bine  şi  disciplinat,  s’a  văzut  dela  ţinuta  lui  Iellacich  în  a.  1848. 

Mai  rău  le  merse  Slavilor  şi  Valachilor  ortodocşi  din  păr¬ 
ţile  croatice-catolice.  Ei  încă  dela  primele  immigrări  fundară 
acolo  vestita  mănăstire  Mareea  în  părţile  Crişiului  croat,  locuit 
mai  cu  seamă  de  Valachi  slavisati,1  unde  susţineau  sute  de  că¬ 
lugări  basiliţi  cu  arhierei  mănăstireşti.  Acest  cuib  schismatic  nu 
le  conveniâ  episcopilor  catholici  din  vecinul  Agram,  de  aceea 
tendinţa  cea  vânjoasă  de  a-1  sparge  cu  ori  ce  preţ  —  eră  per¬ 
manentă.  — 

Fără  de-â  mai  reveni  la  primitivele  încercări  de  convertirea 
Slavilor  meridionali  deadreptul  la  ritul  latin,  precum  au  fost 
cele  din  sec.  XIII— XVI,  sub  cari  au  căzut  şi  Croaţii  catolici, 
ne  mărginim  acî  numai  la  momentele,  de  unde  s’a  ivit  adevărata 
unaţie  şi  pe  acolo. 

Un  episcop  catolic  din  Agram  cu  numele  Petru  Demitrovich , 
de  origine  sârb,  a  fost  cel  dintâiu,  carele  văzând  greşala  evi¬ 
dentă  a  predecesorilor  săi,  de  a  pune  imediat  brânca  de  convertire  la 
ritul  latin  pe  schismaticii  de  acolo,  iniţia  o  acţiune  mai  potrivită  prin 
aceea,  că  resignând  dela  directa  jurisdicţiune  asupra  schismaticilor 

1  Sârbii  şi  Croaţii  catolici  numiau  pe  şistnaticii  de  acolo  Vlachi,  unii  cred  că  în 
batjocură,  eu  însă  cred  câ  de  acolo,  pentrucâ  aceia  erau  de  origine  Macedo-Vlachi. 
Locuitorii  de  pe  valea  Crişului  în  Croaţia  şi  astăzi  se  mai  deosebesc  prin  port  şi  obi¬ 
ceiuri  de  Slavi,  dară  limba  au  pierdut-o  cu  totul,  Ar  fi  de  interes  cercetarea  etnico- 
istorică  a  elementului  român  din  Croaţia  şi  Bosnia. 

caută  a-i  câştigă  pentru  papism  prin  concesiunea  de-a  putea  ră¬ 
mânea  în  ritul  oriental,  şi  de-a  avea  un  cap  propriu  bisericesc 
însă  adict-unaţiei.  De  aceea  el  câştigă  pentru  ideea  sa  mai  întâiu 
pe  Arhimandritul  Simion  Vratanya,  om  ambiţios,  numindu-1  de 
episcop  unit  al  Swidnitzei  (1611)  ca  sufragan  al  său  cu  reşedinţa 
în  mănăstirea  Mareea.  Dar  acest  Vratanya  hezitând  între  bise¬ 
rica  latină  şi  cea  grecească  fu  destituit  prin  Patriarhul  din  Ipec 
şi  înlocuit  cu  un  călugăr  din  Mareea  cu  numele  Predovich.  Acesta 
deşi  fu  confirmat  şi  din  partea  catolicilor  de  episcop  unit  de 
Swidnitza,  el  cu  toate  încercările  episcopului  din  Agram  Vinco- 
vich  de  a-i  susţinea  pentru  catolicism,  rămase  în  credinţa  sa  până 
la  moarte.  Atunci  se  afla  în  mănăstirea  Mareea  alt  călugăr  Oavril 
asemenea  Predovich,  carele  pe  lângă  depunerea  confesiunei  ca¬ 
tolice  fii  prin  cancelaria  aulică  denumit  de  episcop  unit  al 
Swidnitzei,  dară  el  îndată  ce  puse  piciorul  pe  treapta  tronului 
episcopal,  alergă  la  consângenul  seu  Patriarhul  din  Ipec  Pre¬ 
dovich  (sau  Predvievici)  şi  se  sfinţi  acolo  de  episcop  ortodox. 

După  moartea  acestuia  regele  Ferdinand  III  denumi  pe  un 
Pater  Basiliu  din  Dalmaţia  de  episcop  al  Swidnitzei  supus  ar¬ 
hiepiscopului  de  Calocea.  în  contra  acestei  dispoziţiuni  însă  pro¬ 
testă  episcopul  de  Agram  sub  cuvânt  că  Swidnitza  se  ţine  de 
târla  lui.  In  decursul  acestei  controverse  pater  Basilius  muri  cum 
se  credea  otrăvit. 

După  acesta  urmă  Sava  Stanislavich,  carele  îndată  după 
depunerea  confesiunii  catolice  1648,  asemenea  aleargă  la  Patri¬ 
arhul  de  Ipec  şi  se  sfinţi  acolo  de  episcop  de  Ukranya  al  tu¬ 
turor  Slavilor  ortodocşi  dintre  Dunăre  şi  Marea  adriatică,  — 
pentru  care  având  destule  nevoi  din  partea  autorităţilor  militare  în 
fine  muri  Ia  a.  1662,  designând  de  următor  al  său  pe  călu¬ 
gărul  din  Mareea  Graviil  Miakich. 

Acesta  având  mai  mulţi  concurenţi  rivali  alergă  Ia  Viena 
unde  după  depunerea  confesiunei  catolice  se  confirma  în  a.  1663 
de  episcop  al  Swidnitzei  chiar  şi  în  contra  protestului  episco¬ 
pului  de  Agram,  carele  pretindea  jurisdicţiunea  pentru  sine.  — 
Miakich  deobligat  de  a  se  prezentă  Ia  Roma  şi  provăzut  cu  cele 
de  lipsă  pentru  călătorie,  merse  deadreptul  la  Ipec,  unde  se  sfinţi 
de  Arhiereu  ortodox. 

Luarea  lui  la  răspundere  acasă,  însă  se  încurcă  prin  revolta 
grănicerilor  dela  a.  1666,  şi  prin  conspiraţiunea  Iui  Zrinyi,  Fran- 
gepan  şi  Nâdasdy,  de  a  căror  participare  se  învinui  şi  Miakich 
carele  se  osândi  la  închisoare  pe  vieaţă. 

După  Miakich  urmă  Paul  Zorchich,  adevăratul  întemeietor 
al  u naţiei  în  Croaţia.  Acesta  fiu  de  grăniceriu  din  apropierea 
monastirei  Mareea  apucând  sub  creşterea  episcopului  din  Agram 

Petretich,  unde  cercetă  şcoala  lesuiţilor,  după  care  apoi  merse  la 
universitatea  din  Bologna,  făcu  cunoştinţa  cu  episcopul  din  Neu- 
stadt  Collonich  mai  târziu  Primate  şi  marele  patron  al  tuturor 
unaţielor  din  Ungaria,  carele  află  în  Zorcliich  un  instrument  bun 
pentru  stabilirea  unaţiei  şi  în  Croaţia.  Colonich  făcu  tocmeala  cu 
Zorchich,  ca  ajungând  episcop  în  locul  prigonitului  Miakich,  să 
capete  dominiul  Priobitz  din  care  să  susţină  şi  şese,  clerici  în 
seminarul  din  Agram  pentru  propagarea  unaţiei,  care  tocmeală 
mai  târziu  1682  se  şi  confirmă  prin  Leopold  I.  Zorchich  se  sfinţi 
în  Roma  după  ritul  grecesc  sub  titlu  de  Episcopus  Platensis  şi 
Vicariu  apostolic  şi  se  instală  în  mănăstirea  Mareea  sub  cuvânt 
că  a  fost  sfinţit  în  Moscova.  Dară  călugării  de  acolo  simţind 
înşelăciunea  şi  revoltându-se  asupra  lui  Zorchich,  acesta  se  mută 
în  reşedinţa  sa  în  oraşul  vecin  Criş  (Kreutz)  sub  scutul  coman- 
dantelui  grăniceresc  de  acolo.  Acesta  apoi  sili  cu  putere  armată 
pe  călugării  din  Mareea  să  primească  pe  Zorchich,  peste  noapte 
însă  călugării  părăsiră  mănăstirea,  pe  care  apoi  episcopul  o  ocupă 
cu  credincioşii  săi,  şi  începu  a  face  vizitaţiuni  canonice  prin  die¬ 
ceză,  dară  gonit  fiind  prin  grăniceri,  fugi  la  Agram,  unde  şi  muri. 

Inzadar  mai  fură  încercările  din  partea  autorităţilor  de-a 
câştigă  poporul  pentru  unaţie  şi  nu  folosi  nimic  nici  privilegiul 
din  a.  1692  dat  preoţilor  uniţi,  ca  şi  fiii  lor  să  fie  scutiţi  de  io¬ 
băgie  etc.,  poporul  alese  după  Zorchich  de  episcop  ortodox  pe 
Isaia  Popovics,  apoi  pe  Gavriil  Turcinovich ,  cari  se  puseră  sub 
scutul  Patriarhului  de  Ipec  Cernoevics. 

După  Turcinovich  urmă  Georgiu  Iagovics,  carele  aplecân- 
du-se  spre  unaţie,  provocă  în  contra  sa  revolta  poporului,  su¬ 
grumată  de  generalul  Heister  1718. 

După  acesta  urmă  Rafail  Markovics,  carele  declarându-se 
pentru  unaţie,  provocă  o  asemenea  revoltă  a  poporului  din  a. 
1727,  în  urma  căreia  făcându-se  conscripţiune  se  constată  că  în 
generalatul  Varasdinului,  de  care  se  ţinea  şi  Mareea,  nu  s’a  aflat 
nici  un  suflet  unit.  Cu  toate  acestea  episcopul  Markovics  cu  aju¬ 
torul  autorităţilor  locale  cercă  prin  punerea  în  lanţuri,  prin  tem¬ 
niţă,  prin  foame,  ba  chiar  şi  prin  bătăi  şi  împuşcături  a  sili  pe 
preoţi  la  unaţie,  dar  toate  înzadar! 

Intre  aceea  ivindu-se  la  a.  1735  revolta  Sârbilor  sub  Sze- 
gedinetz  stăpânirea  văzând  periclele  ce  pot  veni  din  atari  încer¬ 
cări  silnice  spre  convertire,  dispune  alungarea  episcopului  tiran 
Markovics  din  dieceză,  şi  concese  alegerea  de  episcop  ortodox 
pentru  Mareea  în  persoana  lui  Simion  Filipovics.  Dar  nici  acesta 
nu  avii  pace  de  proselitismul  catolic,  păşind  în  contra  lui  ca 
episcopi  de  Swidnitza  uniţi  mai  întâiu  Grigorie  Vuchinich  1727. 
apoi  Silvestru  Ivanovich  1734,  dară  fără  turmă,  până  ce  în  fine 

generalul  Strassaldo  introduce  cu  putere  armată  pe  Silvestru 
Palkovich  ca  episcop  unit  în  mănăstirea  Mareea,  faţă  de  care 
revoltându-se  poporul  1737  alungă  pe  episcopul  impus  carele 
fugind  la  Agram  acolo  şi  muri. 

Asemenea  păţi  şi  următorul  său  Teofil  Pasich,  alungat  fiind 
de  acolo  în  a.  1738. 

In  fine  papa  Benedict  XIV  se  învoi,  ca  regina  Maria  Te¬ 
rezia  pe  baza  dreptului  de  patronat  să  denumească  acolo  un 
episcop  unit  ceeace  se  şi  îndeplini  în  persoana  lui  Gavriil  Pal¬ 
kovich,  la  a  cărui  întrevenire  mănăstirea  Mareea  în  a.  1753  se 
luă  cu  puterea  mutând  pe.  călugării  ortodocşi  la  mănăstirea  Lu- 
povina.  Faţă  de  toate  acestea  revoltându-se  din  nou  grănicerii, 
urmarea  a  fost  că  Maria  Therezia  luând  mănăstirea  Mareea  din 
rnânile  atât  ale  uniţilor  cât  şi  ale  neuniţilor,  o  dete  piariştilor 
catolici,  şi  pentru  uniţi  creă  episcopia  din  Crişiu  (Kreutz — Koros) 
ce  se  confirmă  ca  atare  prin  papa  Piu  VI  în  anul  1777  şi  există 
până  în  prezent,  iară  neuniţii  de  acolo  se  adnectară  la  episcopia 
ortodoxă  din  Karlstadt.  Legea  ungară  din  a.  1741  art.  46  prin 
cari  numai  catolicii  puteau  exercită  drepturi  politice  în  Croaţia 
şi  Slavonia  —  înmulţi  elementul  unit  pe  când  toleranţa  lui  Iosif 
din  anul  1782  îl  împuţină. 

Aşa  se  fini  tragedia  vestitei  Mănăstiri  Marceal1 

B.  La  Ruteni. 

Cam  asemenea  procedură  ca  la  Slavii  meridionali  s’a  ob¬ 
servat  şi  la  convertirea  Rutenilor,  la  catolicism. 

Rutenii  se  extind  în  Ungaria  superioară  pe  sub  Carpaţi  în¬ 
cepând  dela  Slovacii  din  părţile  Scepusului  până  Ia  Românii  din 
Maramurăş  în  număr  de  circa  450.000  suflete. 

Ei  se  lăţiră  peste  aceste  locuri  naturalmente  ca  vecini  ai 
consângenilor  lor  din  Galiţia  şi  se  îmmufţiră  parte  ca  refugiaţi 
în  urma  persecuţiunilor  proselitistice  suferite  din  partea  Polonilor 
catolici,  cari  ocupau  mereu  posesiunile  Rutenilor  şismatici  —  parte 
în  urma  trecerii  lui  Todor  Koriatovics  cu  mai  mulţi  Ruteni  din 
Lithvania  pe  la  a.  1340,  primiţi  fiind  de  R.  Ludovic  I,  mai  cu 
seamă  pe  locurile  deşertate  de  Români  în  urma  emigrărilor  lui 
Dragoş  şi  Bogdan  îu  Moldova. 

Koriatovics  dotat  fiind  cu  mai  multe  moşii  lângă  Mohâcs, 
zidi  aci  monastirea  ortodoxă  a  Stului  Nicolau,  din  carea  se  re¬ 
crutau  episcopii  din  Munkâcs. 

1  Vezi:  Hisioria  Episcoporum  valachicorum  în  Slavonia  din  a.  1762  Mst.  în  bibi. 
academiei  ungare,  din  care  făcându-se  un  extract  în  10  coaie  scris  în  limba  germană 
Pe  spesele  lui  Şaguna  acesta  mi-o  a  dăruit  mie.  Vezi  şi  Schwicker  Geschichte  der  Union, 
w'ien  1874  la  Gerold  et  S. 

21* 

Dintre  boierii  români  emigraţi  din  Maramurăs  în  Moldova, 
în  urma  unei  revolte  de  succesiune  ridicate  asupra  lui  Sasu  Vodă, 
mai  mulţi  şi  anume  fiii  şi  nepoţii  acestuia  Balcu,  Dragu,  loan, 
Ştefan  şi  Dragomir  se  reîntoarseră  la  vetrele  lor  străbune  în 
Marmaţia,  unde  au  fost  bineprimiţi  de  R.  Ludovic,  şi  în  a.  1365 
dotaţi  cu  dominiui  Konyha  cu  apertinenţeie  lood,  Boscou,  Ket- 
vişiou,  Moiszin,  Boros,  Keetzerste  (Seliste)  confiscate  dela  Bogdan 
Vodă  pentru  trecerea  cu  necredinţă  în  Moldova.  Dintre  aceştia 
Balcu  numit  şi  Baiitza  Vodă  şi  Dragu  numit  şi  Dragmester  Ia  a. 
1391  fundară  monastirea  St.  Mihail  în  Marmaţia,  dotându-o  cu 
posesiunile  Zilagysâg,  Megyesalya,  Ugocsa,  Berzava,  Chicho,  Bal- 
vanus  şi  Almazigy.  Această  mănăstire  fu  canonizată  de  Patriarhul 
din  Constantinopol  la  a.  1391,  şi  confirmată  prin  R.  Ulladislau 
în  a.  1494  şi  1498,  punându-se  sub  reverenţa  episcopului  de 
Munkâcs  şi  sub  supunerea  şi  ascultarea  de  Arhiepiscopul  ortodox 
din  Alba-lutia  (Episcopo  de  Munkacs  sui  ordinis  reverentiam,  Ar- 
hiepiscopo  vero  de  Transilvania  subjectionem  et  obedientiam  prestare 
debeant)  Asemenea  şi  Izabela  cu  diploma  din  a.  1558  confirmă 
această  mănăstire  scutindu-o  de  impozitele  publice.  Episcopul  ca¬ 
tolic  din  Agria  reclamă  pentru  sine  jurisdicţiunea  bisericească  peste 
Ruteni  ca  aparţinătoare  sferei  sale  diecezane;  însă  Maximilian  II 
în  a.  1569  apără  pe  episcopul  din  Munkâcs  în  drepturile  şi  ve¬ 
nitele  sale. 

Insă  —  comisiunea  exmisă  în  a.  1570  ad  revisionem  status 
instaruni  partium,  precum  şi  camera  regească  din  Scepus  în  a. 
1571  aflară,  că  Rutenii  şi  Valahii  spre  Maramurăs,  fiind  şismatici 
hoţi  şi  tâlhari,  periculoşi  statului  .şi  catolicismului,  ori  să  se  supună 
tuturor  impozitelor  publice,  din  cari  ei  plăteau  numai  jumătate  şi 
decimele  pentru  episcopul  catolic  din  Agria,1  ori  să  se  scoată  din 
ţară,  şi  posesiunile  lor,  să  le  ocupe  coloniştii  catolici. 

Dieta  ţării  însă  nu  primi  aceste  propuneri,  ci  în  a.  1574  art. 
4  hotărî,  că  dacă  Rutenii  şi  Valahii  se  vor  dovedi,  că  au  comis 
vr’o  crimă,  să  se  judece  după  legile  penale,  dară  încolo  să  rămână 
în  status  quo,a  vând  de-a  plăti  jumătate  din  contribuţiuni,  ca  oa¬ 
meni  ce  se  ocupă  mai  mult  cu  pâstoritul  vitelor,  iară  de  decime 
să  rămână  scutiţi  şi  mai  departe. 

Aşa  rămase  treaba  până  după  moartea  episcopului  de  Munkâcs 
Basiliu  Tarasovich  în  anul  1646. 

Atunci  un  călugăr  basilit  cu  numele  Petru  Partenie  sculân- 
du-se  ca  pretendent  la  scaunul  episcopal  sub  cuvânt,  că  prede- 
cesorele  său  l-ar  fi  designat  de  următor  în  scaunul  episcopal,  şi 
sub  pretext  că  el  are  câştigaţi  pentru  unaţie  la  vr’o  400  de  preoţi, 
fu  denumit  de  episcop  al  Munkâcs-ului. 

1  Şi  atunci  nu  mai  sunt  hoţi  şi  iâlhari!!! 

insă,  ca  să  nu  se  deoache  unaţia  sa  înaintea  poporului,  ca¬ 
rele  pretindea  pe  altul  de  episcop,  Partenie  alergă  la  Alba-Iulia 
în  Ardeal,  unde  se  sfinţi  de  arhiereu  prin  mitropolitul  Ştefan  Si- 
monovici  cu  asistenţa  episcopului  Sava  din  Bistra  în  anul  1651. 

Mulţi  invinuesc  astăzi  pe  mitropolitul  Simonovici  pentru  sfin¬ 
ţirea  lui  Partenie  de  episcop,  despre  carele  el  trebuia  să  aibă  cu¬ 
noştinţă,  că  e  aplecat  unaţiei,  —  pe  când  alţi-1  învinuesc  că  a 
primit  condiţiunile  dela  Reformaţi  în  Alba-Iulia. 

Faţă  de  acestea  trebue  să  luăm  în  vedere,  că  pe  timpul  acela 
între  Alba-Iulia  şi  Munkâcs  nu  exista  cale  ferată,  telegraf  şi  te¬ 
lefon,  ca  astăzi,  şi  să  întrebăm  de  ce  Mitropoliţii  Ungro-Vlahiei 
din  Bucureşti  au  sfinţit  pe  Teofil  şi  pe  Athanasie  din  Ardeal, 
despre  a  căror  tendinţă  spre  unaţie  trebuiau  să  aibă  măcar  atâta 
cunoştinţă,  câtă  trebuia  să  aibă  Simonovici  de  Partenie?  După 
bătaie  toţi  sunt  eroi,  cari  ştiu  cum  trebuia  purces,  ca  să  nu  fie  bătuţi. 

Primatele  de  Strigoii  Liptay  se  supără  rău  pe  Partenie,  că 
s’a  sfinţit  la  Alba-Iulia,  dară  după  mai  multe  pertractări  încoace 
şi  încolo,  în  fine  la  a.  1655  exoperă  dela  Papa  Alexandru  con¬ 
firmarea  lui  Partenie  de  episcop  unit  la  Munkâcs  sub  titlu  de 
vicar  apostolic. 

Insă  —  cu  toate  acestea  poporul  rutean  încă  nu  eră  câştigat 
pentru  Unaţie,  ceeace  se  vede  şi  de  acolo,  că  până  când  cardi¬ 
nalul  Colonich  ca  Primate  al  Ungariei  nu  luă  în  mâna  sa  afa¬ 
cerile  unaţiei,  nu  se  mai  aminteşte  de  alt  episcop  unit  la  Munkâcs 
decât  Methodie  la  a.  1690. 

Rezultatul  armelor  imperiale,  cari  se  extindeau  peste  Un¬ 
garia  superioară  până  spre  Ardeal,  dădură  înaltului  cler  catolic 
din  Ungaria  ansă  de  a  atacă  episcopiile  şismatice,  ca  nişte  usur- 
paţiuni  înfurişate,  ce  trebuie  cassate  şi  predate  prelaţilor  catolici. 

Dară  curtea  imperială  mai  având  de  lucru,  deoparte  cu  Pro¬ 
testanţii  din  Ungaria  superioară  şi  de  altă  parte  cu  Turcii,  spre 
a  căror  debelare  se  folosea  bine  de  braţele  şismatice  ale  Sârbilor 
şi  Rutenilor,  află  de  consult,  de  a  câştigă  pe  Ruteni  pentru  ca¬ 
tolicism  pe  o  cale  mai  blândă  adecă  a  unaţiei. 

Spre  acest  scop  cardinalul  Collonich  găsi  pe  Melodie,  carele 
se  lăudă,  că  a  câştigat  pentru  unaţie  peste  422  de  preoţi  ruteni 
şi  români,  de  instrument  foarte  convenabil  scopurilor  sale. 

Mai  veni  la  mijloc  şi  incidentul,  că  Românii  din  Sătmar, 
voind  a-şi  zidi  o  biserică  ortodoxă,  fură  la  aceea  împiedecaţi 
tocmai  de  unde  nu  s’ar  fi  aşteptat,  adecă  dela  reformaţii  de  acolo, 
cari  acum  şi  ei  erau  prigoniţi  din  partea  catolicilor  ca  şi  Românii 
ortodocşi. 

Eşind  o  comisiune  oficioasă  la  faţa  locului  să  cerceteze  pri¬ 
cina  aceasta,  nu  află  alt  mijloc  de  mântuire  pentru  Români,  decât 
sfatul  să  se  facă  uniţi. 

La  23  August  1692  eşî  diploma  lui  Leopold  pentru  Ruteni, 
prin  care  acestora  se  promite,  că  trecând  la  Unaţie,  bisericile  şi 
preoţii  lor  se  vor  bucură  de  toate  prerogativele  şi  foloasele,  de 
cari  se  bucură  catolicii  şi  că  şi  copiii  preoţilor  vor  fi  scutiţi  de 
sarcinile  feudale.  In  urma  acestei  diplome,  adunându-se  la  vreo 
200  preoţi  în  sinodul  din  Munkâcs  se  declarară  pentru  unaţie 
(fără  d’a  mai  întrebă  şi  pe  popor).  La  conscripţiunea  din  a.  1700 
se  aflară  353  preoţi  uniţi  şi  416  neumţi. 

Curând  după  acestea  întrevenind  turburările  Rakoczyane  la 
cari  Rutenii  şi  Românii  uniţi  figurau  mai  cu  seamă  ca  Lobonczi, 
iar  cei  neuniţi  ca  Curuţi  ce-şi  apărau  vechia  lor  religiune,  ac¬ 
ţiunile  de  convertire  se  mai  domoliră,  respective  se  mai  amânară. 

Cu  toate  acestea  au  mai  figurat  ca  episcopi  uniţi  de  Munkâcs 
pe  la  anii  1705  Ioan  Hodermarsky,  1709  George  Biraticzi,  1734 
Emanuel  Olsavsky ,  1767  Ioan  Bradacs,  1773  And.  Bacsinsky  etc. 

Lui  Emanuil  Olsavsky  Ia  a.  1768  îi  succede  d’a  mijloci  la  M. 
Theresia  fundarea  episcopiei  unite  la  Munkâcs  —  ca  atare,  şi  do¬ 
tarea  ei.  După-ce  cu  timpul  trecură  toţi  Rutenii  şi  Românii  din 
părţile  Marmaţiei  şi  a  Sătmarului  la  Unaţie,  împăratul  Francisc, 
—  separând  părţile  vestnordice  de  Munkâcs,  înfiinţa  şi  dotă  în 
a.  1818  a  doua  episcopie  unită  din  Eperjes,  ambele  ca  sufragane 
Primatelui  de  Strigon. 

După  înfiinţarea  mitropoliei  gr.-cat.  din  Blaj  în  a.  1855  Ro¬ 
mânii  uniţi  din  dieceza  Munkâcs-ului,  separându-se,  se  încorporară 
la  episcopiile  din  Gherla  şi  Oradea-mare,  —  despre  cari  mai  pe 
larg  în  cele  următoare.  (Va  urma). 


„UN  PĂSTOR  MODE L.“ 

—  O  nouă  carte  a  lui  Petrov  In  româneşte.  — 

Simt  o  deosebită  bucurie  de  câteori  pot  să  anunţ  apariţia 
unei  noue  traduceri  în  româneşte  din  scrierile  fecundului  preot 
rus  G.  Petrov.  Scrisul  lui  e  totdeauna  plin  de  vieaţă  şi  cu  mare 
iscusinţă  ştie  să  înfăţişeze  învăţăturile  religioase-morale  ale  evan¬ 
gheliei  în  limba  şi  pentru  trebuinţele  oamenilor  de  astăzi. 

Până  acum  avem  traduse  în  româneşte  următoarele  opere 
ale  acestui  scriitor: 

1.  Calea  spre  Dumnezeu,  trad.  de  T.  V.  Păcăţianu. 

2.  Evanghelia  ca  fundament  al  vieţii ,  trad.  de  acelaş  şi  pu¬ 
blicată  în  «Telegraful  Român»;  cetisem  undeva,  că  această  scriere 
ar  fi  apărut  şi  în  volum  într’o  traducere  de  S.  Gr.  Berechet. 

3.  Nu  din  partea  aceia,  sau  datorie  de  episcop ,  trad,  de  S. 
Or.  Berechet.  O  frumoasă  interpretare  a  chemării  de  episcop. 

4.  Argatul  lui  Moş  Procopie.  O  mişcătoare  povestire. 

5.  Oraşe  şi  oameni.  O  descriere  de  călătorie  în  câteva  oraşe 
mari  ale  Europei.  Ambele  aceste  scrieri  au  fost  publicate  în  «Bi¬ 
blioteca  bunului  creştin». 

6.  Pe  urmele  lui  Hristos.  2  volume,  în  cari,  în  formă  de  ro¬ 
man,  se  interpretează  principiile  moralei  creştine  cu  aplicare  la 
referinţele  vieţii  moderne.  O  mai  potrivită  scriere  de  propagandă 
creştină,  mai  ales  printre  intelectualii  noştri  mireni,  cu  anevoie 
se  găseşte. 

7.  Un  mare  păstor.  O  frumoasă  povestire  cu  fond  istoric, 
din  timpul  când  sf.  loan  Gură  de  aur,  ca  preot  în  Antiohia.  a 
mângâiat  pe  Antiohenii  cari  se  temeau  de  furia  împăratului  ale 
cărui  statui,  într’un  moment  de  răsvrătire,  le  sfărmaseră. 

8.  Vieaţa  de  seminar.  O  povestire  în  care  se  oglindesc  de¬ 
fectele  educaţiei  clerului  în  seminarele  ruseşti,  dar  şi  ale  educaţiei 
clerului  din  alte  părţi. 

9.  Un  păstor  model.  E  o  continuare  a  scrierii  precedente, 
dar  se  poate  ceti  şi  de  aceia  cari  nu  cunosc  pe  cea  dintâi. 

Toate  scrierile  de  sub  Nrii  4 — 9  sunt  datorite  hărniciei  Prea 
Sfinţitului  episcop  Nicodem  al  Huşilor,  care  a  pătruns  în  felul 
de-a  scrie  a  lui  Petrov  şi  a  reuşit  să-şi  învesmânteze  traducerile 
într’o  bună  limbă  românească. 

La  timpul  său  a  fost  vorba  în  această  revistă  despre  toate 
scrierile  înşirate;  de  astădată  atragem  atenţiunea  cetitorilor  noştri, 
asupra  celei  din  urmă:  « Un  păstor  model»,  care  n’ar  trebui  să 
lipsească  din  casa  nici  unui  preot  de-ai  noştri.  Consistoarele 
noastre  ar  face  un  bine,  dacă  ar  impune  fiecărui  preot  procurarea 
acestei  scrieri. 

în  formă  de  povestire,  care  îţi  ţine  interesul  viu  dela  început 
până  la  sfârşit,  se  înfăţişează  vieaţa  unui  preot  tinăr,  pătruns  de 
duhul  apostolatului  creştin  şi  care,  între  toate  împrejurările,  ştie 
să  găsească  căi  şi  mijloace  pentru  a  lucră  la  întronarea  împără¬ 
ţiei  Iui  Dumnezeu  între  oameni.  Ieşit  de  curând  din  seminar, 
Pusnicu  —  căci  aşa-1  cheamă  —  se  căsătoreşte  cu  o  fiinţă  care-l 
înţelege,  intră  în  parohie  ducând  cu  sine  Noul  Testament  pe  care 
l-a  primit  dela  episcopul  său,  iar  în  inimă  focul  credinţii  şi  ho- 

tărîrea  nestrămutată  de-a  sluji  Domnului.  împarte  învăţături  şi 
poveţe  prin  predici,  se  duce  din  casă  în  casă  la  toţi  aceia  cari 
aveau  trebuinţă  de  sfaturi  creştineşti,  mângâie  pe  cei  sdrobiţi 
sufleteşte,  risipeşte  prejudiţiile  şi  rătăcirile  înrădăcinate  în  popor 
şi,  prin  o  asemenea  operă  de  păstorire  sufletească,  îşi  organizează 
parohia  şi  face  să  i-se  resimtă  influinţa  şi  asupra  satelor  dim¬ 
prejur.  Mutat  la  oraş  pe  urma  unor  intrigi,  îşi  găseşte  teren  de 
lucru  într’un  spital,  pătrunde  în  lumea  cultă,  face  educaţie  reli¬ 
gioasă  în  familiile  fruntaşe,  intră  în  azilele  săracilor,  în  cercul 
tineretului,  împrăştiind  pretutindenea  lumina  evangheliei,  desghe- 
ţând  inimile  amorţite  şi  punându-le  în  lucrare  pentru  a  servi 
aproapelui,  risipind  nedumeririle  şi  ideile  greşite,  cu  un  cuvânt: 
păşind  pe  calea  cea  largă  şi  luminoasă  «a  slujirei  lui  Dumnezeu 
prin  reînoirea  duhovnicească»  a  oamenilor  de  toate  categoriile. 
El  arată  cu  vorba  şi  cu  fapta,  cum  misiunea  pastorală  trebuie 
«scoasă  din  ramele  înguste  a  ierurgiilor  şi  transformată  într’o 
adevărată  servire  apostolică,  puternică  şi  înzestrată  cu  toată  in¬ 
fluenţa  pastorală  dorită  asupra  vieţii  în  toate  manifestările  ei  lu¬ 
minate  şi  întunecoase»  (pag.  161).  Acest  preot  e  ca  o  luminare 
care  se  consumă  pe  sine  ca  să  lumineze  pe  alţii. 

In  decursul  povestirei  se  dau  înţelepte  poveţe  pastorale,  ilu¬ 
strate  prin  exemplul  unui  păstor  de  model,  încât  această  scriere 
e  o  admirabilă  carte  de  teologie  pastorală  pentru  trebuinţele  zilelor 
noastre .  Dacă  romanul  lui  Potapenko  «//z  slujba  adevărată »  are 
darul  de-a  însufleţi  pe  cetitor  pentru  misiunea  preoţească  şi  e 
superior  sub  raport  artistic,  —  «£/zz  păstor  model »  de  Petrov 
arată  cum  entuziasmul  pastoral  trebue  pus  în  lucrare,  ca  să  pro¬ 
ducă  roadele  vieţii  creştineşti. 

Scrierea  aceasta  are  şi  părţi  apologetice,  în  cari  se  dau  lă¬ 
muriri  cu  privire  la  unele  nedumeriri  şi  prejudiţii  în  chestiunile 
religioase  Vom  cită  un  exemplu.  La  întrebarea  unui  medic: 
La  ce  ni-e  bună  biserica ,  pe  câtă  vreme  noi  avem  evanghelia 
care  propovăduieşte  dragostea,  şi  atât  ne  ajunge?  —  Pusnicu 
răspunde: 

«La  ce  vi-e  bună  ştiinţa,  doctore?,..  Există  lumea,  natura 
dimprejurul  dumneavoastră,  există  oamenii,  semenii  dumneavoa¬ 
stră  şi  dumneavoastră!  La  ce  mai  trebuie  şi  cunoştinţele  dobân¬ 
dite  de  alţii?  La  ce  să  mai  fie  încă  şi  acele  şcoli,  universităţi, 

academii,  lecţii,  profesori,  cărţi  de  şcoală,  manuale?  Dumneavoastră 
veţi  zice,  poate,  că  fără  astea  nu  se  poate.  Misterul  lumei  e  mare 
şi  se  descopere  treptat,  treptat.  Cunoştinţele  se  adună  cu  vea¬ 
curile  şi  se  dobândesc  prin  sforţările  a  generaţiunii  întregi.  Cele 
dobândite  mai  înainte,  trec  pe  calea  moştenirei  la  contimporani. 
Aceştia  şi  le  împropriază  şi  pe  cele  dobândite  îşi  zidesc  edificiul 
ştiinţei  şi  descopăr  mai  departe  alte  taine  nouă  ale  naturei  şi  ale 
lumei.  Nu  s’ar  putea  face  nici  un  pas  înainte,  dacă  fiecare  ar  zice: 
«Eu  şi  lumea,  şi  afară  de  astea  nu  mai  trebuie  nici  un  fel  de 
muncă  ştiinţifică».  Dumneavoastră  sunteţi  de  acord  cu  părerea  asta? 

«Negreşit,  —  adeveri  doctorul,  dând  afirmativ  din  cap. 

«Dacă-i  aşa,  atunci  veţi  pricepe  fără  doar  şi  poate,  că  vieaţa 
bisericei  este  şi  ea  tot  un  fel  de  muncă  comună  a  vremilor  şi 
generaţiunilor.  S’a  dat  omului  vieaţa;  i  se  dau  lui  şi  puteri  du¬ 
hovniceşti.  Eolosinduse  de  aceste  puteri,  omul  este  chemat  să 
întocmească  cât  mai  bine  şi  vieaţa  sa  şi  vieaţa  altora.  Cum? 
Asta-i  o  mare  înţelepciune,  o  ştiinţă  mai  însemnată  decât  me¬ 
dicina  dumneavoastră.  S’au  încercat  oamenii  să  reguleze  aceasta 
singuri,  dar  n’a  ieşit  nimic.  Socrat  învăţă  pe  ucenicii  săi  aşa: 
«Rugaţi  cerurile.  Poate  că  se  va  pogorî  cineva  din  cer,  să  ne  înveţe 
tainele  vieţii».  Şi  ’n  adevăr,  s’a  şi  pogorît  cineva  din  cer.  S’a 
pogorît  Cuvântul.  Cuvântul  s’a  făcut  trup,  s’a  întrupat  pe  pământ. 

«Acest  cuvânt  a  descoperit  lumii  taina  vieţii.  Puteţi  dum¬ 
neavoastră  să  ziceţi,  că  aţi  fi  singuri  în  stare  să  pricepeţi  toată 
adâncimea  înţelepciunei  acestui  cuvânt?  De  sigur,  nu.  Aci  dea- 
semenea  se  cere  o  necontenită  muncă  obştească.  Şi  Biserica  este 
societatea,  obştea  acelor  oameni,  cari  cred  în  sfinţenia  şi  adevărul 
Cuvântului  întrupat;  cari  pătrund  încet,  încet,  prin  sforţările  minţei 
şi  inimii  în  adâncurile  înţelepciunei  acestui  Cuvânt  şi  după  aceea 
prin  sforţările  voinţei  caută  să  realizeze  în  vieaţa  omenească  ade¬ 
vărul  priceput.  Dumneavoastră,  medicii,  cercetaţi  organismul  omului, 
căutaţi  mereu  leacuri  nouă;  adunaţi  după  aceea  toate  cunoştinţele 
la  un  loc,  şi  obţineţi  astfel  medicina.  Noi,  creştinii  credincioşi, 
pătrundem  cu  privirea  în  sufletul  omenesc,  căutăm  lecuirea  lui  la 
Dumnezeu  prin  Hristos  şi  alcătuim  o  singură  obşte,  Biserica,  în¬ 
văţătura  căreia  este  pentru  noi  visteria  cunoştinţelor  despre  Dum¬ 
nezeu  şi  mântuire,  despre  regularea  sufletului  nostru.  în  Biserică 
este  şi  se  păstrează  tot,  ce  în  această  privinţă  a  produs  mintea 

luminată  şi  inima  curată  şi  sfântă;  caie  produs  se  transmite  apoi 
generaţiilor  următoare  tot  prin  Biserică,  ca  cea  mai  bună  moştenire, 
lăsată  de  cei  mai  buni  oameni,  cari  au  fost  în  strânsă  comunicaţie 
cu  Dumnezeu. 

«A  renunţă  la  această  moştenire  şi  a  socoti,  că  treaba  Bi- 
sericei  poate  fi  făcută  prin  sforţările  personale  ale  fiecărui  om  în 
parte,  ar  însemnă:  sau  a  nu  pricepe  măreţia  lucrului  Bisericei  lui 
Dumnezeu,  care  s’ar  putea  face  cu  puterile  singurite  a  oricăruia 
din  noi ;  sau  a  exagerâ  peste  măsură  puterile  noastre,  care  în  pri¬ 
ceperea  şi  realizarea  celui  mai  înalt  ideal  al  lumei,  n’ar  aveă  nevoe 
nici  de  experienţa  vieţei  generaţiunilor  trecute,  nici  de  ajutorul 
rugăciune!  fraţilor  după  duh». 

După  aceste  lămuriri,  doctorul  ridică  o  altă  obiecţiune,  în 
contra  formelor  externe  ale  cultului,  obiecţiune  pe  care  adeseori 
ni-se  dă  ocazie  să  o  auzim  şi  noi  făcându-se  în  societatea  noa¬ 
stră  cultă:  «Dar  vedeţi,  în  biserică,  pe  lângă  adevărurile  propo¬ 
văduite  de  ea,  mai  sunt  încă  o  mulţime  de  aşezăminte  externe, 
tot  felul  de  simboluri  şi  rituale.  La  ce  toate  acestea?  Ce  sens 
au  ele?...  Ce  nevoie  e  de  toate  acele  ceremoniale  care  se  întâlnesc 
în  biserică  la  fiecare  pas»  ? 

«Tot  aceea,  care  în  genere  se  întâlneşte  în  vieaţă  la  fiecare 
pas,  —  răspunse  părintele  loan  tot  liniştit  şi  tot  cu  acel  ton 
plăcut  şi  curgător.  —  Căci  după  cum  bine  ştiţi,  noi,  fără  cere¬ 
moniale  de  un  fel  sau  altul,  nu  putem  face  nici  un  pas  în  vieaţă. 
De  ne  întâlnim,  de  pildă,  noi  în  stradă,  ne  dăm  bună-ziua  şi  ne 
urăm  unii  altora  sănătate.  Numai  singură  această  întâlnire  este 
însoţită  de  o  sumedenie  de  ceremonii:  ne  plecăm  unul  altuia,  dăm 
din  cap,  zâmbim,  ne  ridicăm  pălăria  de  pe  cap,  ne  strângem  mâna, 
ne  sărutăm,  ne  îmbrăţişăm,  ne  trimitem  sărutări  cu  mâna  unul 
altuia.  Ce  sunt  toate  acestea?  Tot  nişte  ceremonii;  forma  externă, 
un  fel  de  haină,  un  învăliş,  o  găteală,  o  împodobire  sau  un  ce¬ 
remonial  pentru  simţul  sau  dispoziţiunea  internă.  Şi  dup  Acum  e 
simţul  ce-1  simţim,  tot  aşa-i  şi  ceremonia.  Unuia  noi  numai  îi 
dăm  mâna,  altuia  îi  strângem  mâna  tare,  cu  altul  ne  îmbrăţişăm. 
La  ce  toate  acestea?  Cu  ce  scop?  Ce  sens  au?  Se  poate  oare 
zice,  că  toate  acestea  manifestări  ale  piăcerei  şi  prieteniei  sunt  o 
formalitate  goală  şi  cu  totul  de  prisos?  Inchipuiţi-vă,  că  dum¬ 
neavoastră  întâlniţi  pe  cel  mai  bun  prietin,  sau  un  alt  om  drag 

şi  iubit.  Acesta  tace  şi  nici  nu  vă  dă  din  cap,  nici  nu  vă  zim- 
beşte.  Sunt  încredinţat,  că  vă  veţi  ofensă.  Şi  oricum  v’ar  încre¬ 
dinţa  e!  apoi,  că  simţemintele  sale  faţă  de  dumneavoastră  sunt 
aceleaşi,  că  el  numai  nu  dă  nici  o  valoare  formelor  externe  de 
manifestare  a  acelor  sentimente,  dumneavoastră  tot  aţi  vrea,  ca 
simţemintele  omului  scump  să  vi  se  manifesteze  în  chip  exterior, 
să  fie  îmbrăcate,  ceremonializate  într’o  anumită  formă.  Asta-i  prea 
firesc  şi  prea  uşor  de  priceput.  La  cunoscuţii  învăţaţi  Lubbock, 
Spencer,  Tylor  şi  la  mulţi  alţii  întâlnim  chiar  tomuri  întregi  pentru 
explicarea  diferitelor  obiceiuri  şi  ceremoniale  ale  diferitelor  po¬ 
poare.  Noi  făcând  cunoştinţă  cu  vieaţa  popoarelor  străine,  ne 
mirăm  de  multele  lor  obiceiuri  şi  ceremonii,  nepricepute  de  noi, 
şi  le  socotim  adesea  stranii;  iar  învăţaţii  serioşi,  oamenii  cu 
minte  mare  şi  cu  întinse  cunoştinţe,  văd  în  ele  un  mare  înţeles. 
Tot  aşa-i  şi  cu  ceremoniile  bisericeşti.  Când  Iisus  Hristos  intră 
în  Ierusalim,  mulţimile  poporului  îl  întâmpinară  cu  strigătele 
de:  «Osana!»  îi  aşternură  pe  cale  hainele  lor  şi  purtau  în 
mâni  stâlpări.  Simţămintele  poporului  se  exprimau  în  forme  vii 
şi  ceremonioase.  Toate  simbolurile  şi  ceremoniile  bisericeşti  nu 
sunt  decât  tot  o  astfel  de  manifestare  a  simţămintelor  de  rugă¬ 
ciune  a  credincioşilor,  cari  îmtimpină  pe  Dumnezeu  cel  ce 
vine.  Aceste  simţăminte  de  rugăciune  a  credincioşilor  se  exprimă 
de  Biserică  în  cântări  sfinte  şi  în  ceremonii  şi  slujbe  Dum- 
nezeeşti  de-o  înaltă  poezie  şi  simbolism.  Noi  în  cele  mai  multe 
cazuri  nu  pricepem  numai  să  cetim  aceste  revărsări  inspirate  ale 
sufletelor  profund  credincioase  şi  de  cea  mai  curată  însufleţire 
poetică.  Nouă  ni-i  neînţeles  sensul  şi  frumseţea  cuprinsului  cere¬ 
moniilor  bisericeşti,  şi  de-aceea  ne  şi  atinge  foarte  puţin  porfira 
regală  a  formelor  cultului,  care  îmbracă  în  sine  rugăciunea  cre¬ 
dincioşilor  şi  strânsa  lor  unire  cu  Dumnezeu  în  taine.  Dar  asta-i 
vina  noastră  şi  a  educaţi  mei  noastre,  că  din  punct  de  vedere 
religios  noi  suntem  prozaişti  grosieri  şi  nu  ştim  să  pricepem  limba 
înaltă  a  poeziei  bisericeşti  celei  dulci  şi  curate,  iar  nici  de  cum 
lipsa  de  înţeles  şi  de  preţ  din  ceremoniile  bisericeşti». 

Cartea  costă  3  cor.  N.  Bălan . 

O  FRUMOASĂ  SERBARE  BISERICEASCĂ-NAŢIONALĂ. 

Ziua  înălţării  Domnului  la  cer  din  acest  an  a  fost  pentru 
Românii  din  Vârşeţ  o  zi  de  mare  sărbătoare.  In  acea  zi  Românii 
de  acolo  şi  împreună  cu  ei  întreagă  dieceza  Caransebeşului,  apoi 
şi  întreagă  mitropolia  ortodoxă  română  şi  întreg  neamul  româ¬ 
nesc,  au  serbat  înălţarea  unui  nou  Sion,  a  unei  prea  frumoase 
biserici  în  locul  cel  mai  expus  pentru  ortodoxismul  românesc, 
adecă  în  Vârşeţ.  Decâteori  se  înalţă  un  nou  altar  Domnului,  pe 
pământul  nostru  românesc,  o  mare  bucurie  ne  cuprinde  sufletele. 
Bucurie  izvorîtă  din  convingerea,  că  aceste  altare  sunt  până  azi 
singurele  cetăţi  nepătrunse,  în  cari  ne  păstrăm  mai  curate  comorile 
noastre  strămoşeşti:  legea  şi  limba  românească.  O  astfel  de  nespusă 
bucurie  vor  fi  simţit  şi  Românii  Vârşeţului,  când  şi-au  văzut 
ridicată  cetatea  lor  nebiruită.  Dar  bucuria  lor  trebuia  să  fie  şi 
acum  îndoită.  Ei  cari  au  avut  să  îndure  grele  suferinţe  din  partea 
străinilor  de  cari  erau  legaţi,  se  văd  acum  scăpaţi  şi  ocrotiţi  de 
o  mamă  iubitoare.  Puternica  biserică  sârbească  din  acel  oraş  îi 
ţinea  strâns  legaţi  pe  credincioşii  noştri.  O  bună  parte  din  Ro¬ 
mânii  de  acolo  îşi  pierduseră  aproape  cu  totul  conştiinţa  de 
român.  Acum  însă  glasul  duios  al  maicei  iubitoare  deşteaptă  şi 
pe  aceştia,  le  trezeşte  inimile.  Cu  toţii  aleargă  şi  află  scăpare  la 
sinul  ei.  O  puternică  cetate  a  românismului  se  înalţă  azi  în  oraşul 
Vârşeţ. 

Ziua  sfinţirii  bisericii  gr.-or.  rom,  din  Vârşeţ  s’a  ridicat  prin 
însemnătatea  ei  între  zilele  de  importanţă  istorică.  A  dovedit-o 
aceasta  în  frumoase  cuvinte  P.  S.  Sa  Episcopul  Caransebeşului : 
«Un  moment  de  însemnătate  istorică  nu  numai  pentru  Românii 
din  acest  oraş  şi  din  acest  mănos  şi  binecuvântat  ţinut,  nu  numai 
pentru  toţi  credincioşii  din  eparhia  Caransebeşului,  ci  peste  tot 
pentru  întreagă  mitropolia  ortodoxă  română  din  patrie,  prăznuim 
astăzi  aici  în  oraşul  Vârşeţ,  când  sfinţim  şi  predăm  întreitei  sale 
misiuni  —  creştineşti,  româneşti  şi  patriotice  —  această  sf.  bi¬ 
serică,  unde  mai  înainte  n’am  avut  nici  parohie,  nici  biserică 
românească,  ci  credincioşii  şi  cu  ei  mari  interese  vitale  ale  nea¬ 
mului  ni  s’au  pierdut  în  marea  străinismului». 

Biserica  din  Vârşeţ  s’a  zidit  prin  stăruinţa  oamenilor  cu 
tragere  de  inimă  cu  multe  jertfe  şi  osteneli.  S’a  ridicat  această 

casă  a  Domnului  mai  ales  la  îndemnul,  stăruinţa  şi  sprijinul  P. 
S.  Sale  episcopului  Dr.  E.  Miron  Cristea  şi  a  sfetnicilor  săi,  prin 
munca  neobosită  şi  conştientă  a  protopopului  tractual  Traian 
Oprea ,  prin  jertfele  şi  ostenelile  tuturor  fruntaşilor  şi  dreptcre- 
dincioşilor  din  acel  loc  şi  din  împrejurime.  Laudă  şi  cinste,  iar 
dela  Dumnezeu  har  şi  binecuvântare  li  se  cuvine  tuturora  pentru 
lucrul  bun  ce  l-au  făcut. 

Serbările  frumoase  ce  s’au  ţinut  cu  ocaziunea  sfinţirii  au 
fost  făcute  cu  multe  pregătiri  şi  au  decurs  cu  multă  pompă  şi 
ceremonie.  Ceice  au  luat  parte  la  ele  au  avut  tot  atâtea  momente 
de  adevărată  înălţare  sufletească.  Vorbirile  frumoase,  cari  s’au  ţinut, 
corurile  şi  muzicile  frumoase  şi  alte  producţii  au  mulţămit  pe 
deplin  pe  toţi  cei  prezenţi  şi  au  lăsat  urme  neşterse  în  inimile 
lor.  E  simpatică  şi  purtarea  prevenitoare  ce  au  arătat-o  Sârbii, 
îndeosebi  episcopul  locului  Zmejanovici,  în  tot  decursul  sărbă- 
rilor. 

Actul  sfinţirii  l-a  îndeplinit  P.  S.  Sa  Dr.  E.  Miron  Cristea 
episcopul  Caransebeşului,  însoţit  fiind  de  toţi  dignitarii  mai  înalţi 
ai  diecezei.  Prin  participarea  P.  S.  Sale  s’a  dat  o  mare  mângăere 
şi  nespusă  mândrie  poporului  din  acele  locuri  şi  s’a  ridicat  apoi 
foarte  mult  şi  solemnitatea  sărbătorilor,  mai  ales  în  faţa  autorităţilor 
şi  a  străinilor.  P.  S.  Sa  episcopul  sârbesc  şi  autorităţile  civile, 
între  cari  şi  prim-comitele,  au  fost  încântaţi  îndeosebi  de  solem¬ 
nitatea  înălţătoare  cu  care  s’a  săvârşit  serviciul  dumnezeiesc  în 
biserică. 

P.  S.  Sa  părintele  episcop  Cristea  a  ţinut  în  decursul  săr- 
bărilor  mai  multe  vorbiri  bine  potrivite  diferitelor  ocaziuni.  Ne 
oprim  asupra  frumoasei  cuvântări,  pe  care  a  ţinut-o  după  înde¬ 
plinirea  actului  sfinţirii  şi  a  sfintei  liturghii,  înaintea  bisericii  şi 
în  faţa  a  tot  poporul.  La  început  P.  S.  Sa  arată  importanţa  istorică 
a  zilei.  Spune  că  se  serbează  un  moment  de  însemnătate  istorică 
pentru  toţi  Românii.  «Accentuez  momentul  istoric  pentrucă  în 
urma  împrejurărilor,  între  cari  au  răsărit  aceste  nouă  scumpe 
ziduri,  pe  acest  teritor  de  frunte  din  centrul  oraşului,  această 
biserică  este  menită  să  fie  nu  numai  un  loc  de  închinare 
şi  de  rugăciune  pentru  credincioşii  parohiei  române,  înfiinţată  în 
anul  1912,  ci  şi  o  strajă,  o  sentinelă  neadormită  a  legii  noastre 
strămoşeşti  cu  toate  tradiţiunile  trecutului  ei  plin  de  lupte  şi  de 


suferinţe  şi  un  .sfânt  simbol,  care  cu  tărie  să  mărturisească  tu¬ 
turor,  cumcă  şi  în  membrele  cele  mai  răsleţe  şi  mai  extreme  dela 
marginea  mitropoliei  noastre  naţionale  s'a  deşteptat  cu  elementară 
putere  conştiinţa  ortodoxismului  român ,  creându-şi  acest  aşezământ 
de  manifestare  a  propriei  sale  vieţi  sufleteşti  şi  dovedind  lumii 
şi  prin  acest  caz,  că  iubirea  poporului  nostru  pentru  legea  îmbră¬ 
cată  în  haina  limbei  sale  naţionale  poate  fi  înăbuşită  pe  un  timp 
mai  scurt  sau  mai  lung ,  dar  de  stins  nu  se  stinge,  căci  focul  ei 
sacru  arde  ascuns  sub  spuza  nădejdii  de  a  se  aprinde  spre  o  nouă 
vieaţă».  Spune  apoi  că  dragostea  neţărmurită  faţă  de  lege  şi  limbă 
şi-o  arată  poporul  de  data  aceasta  prin  număroasa  lui  participare 
şi  prin  însufleţirea  de  care  este  cuprins.  Mulţumeşte  lui  Dumne¬ 
zeu  pentru  ajutorul  dat  la  ridicarea  «temeliei  puternice  pentru  des- 
voltarea  în  viitor  a  ortodoxismului  român  din  aceste  părţi  extreme 
şi  pentru  formarea  acestui  centru,  de  unde  sperăm  că  va  porni 
acel  vânt  favorabil,  care  va  suflă  spuza  de  pe  conştiinţa  tuturor 
fiilor  încă  înstrăinaţi,  reaprinzându-le  focul  dragostei  cătră  bise¬ 
rica  românească  şi  aşezămintele  ei».  Scoate  în  relief  zelul  şi  hăr¬ 
nicia  organelor  parohiale,  a  membrilor  din  comitet  şi  mai  ales 
hărnicia  fruntaşilor.  Mulţămeşte  tuturor  dăruitorilor  de  faţă  şi  de 
pretutindenea.  Sârbii  priviseră  cu  oarecari  susceptibilităţi  formarea 
parohiei  speciale  române.  P.  S.  Sa  le  spune,  că  «îi  asigură  pe 
fraţii  în  Hristos  Sârbi,  că  n'avem  nici  o  tendinţă  agresivă  şi  deci 
nu  dăm  anză  la  nici  o  nemulţămire  întemeiată.  Noi  vrem  să  ne 
apărăm,  după  vorba  lui  Eminescu,  sărăcia,  nevoile  şi  neamul*. 
Se  bucură  de  prezenţa  episcopului  sârbesc  şi  spune,  că  aceasta 
e  cea  mai  grăitoare  dovadă,  că  arhipăstorul  eparhiei  sârbeşti  este 
călăuzit  de  duhul  tolerant  al  celei  mai  frumoase  echităţi  şi  drepte 
judecăţi.  Exprimă  mulţumită  şi  recunoştinţa  bisericii  noastre  pen¬ 
tru  binele  ce  ni  l-au  făcut  nouă  şi  bisericii  mulţi  înalţi  arhipăstori 
ai  Sârbilor.  P.  S.  Sa  aduce  număroase  dovezi  istorice  referitor 
la  aceasta.  La  sfârşit  mângăe  poporul  şi-i  spune,  că  el,  biserica 
cea  vie,  să  întreacă  în  strălucire  noua  şi  strălucitoarea  biserică  prin 
curăţenia  credinţii  şi  a  vieţii  individuale,  familiare  şi  obşteşti  şi 
prin  cultivarea  tuturor  virtuţilor  propoveduite  de  religia  noastră 
răsăriteană. 

«Iar  ca  bunele  noastre  gânduri  să  se  poată  întrupa  implor 
ajutorul  celui  de  sus  şi  binecuvântându-vă  îl  rog  să  trimită  asu- 

pra  voastră  şi  a  urmaşilor  voştri  toate  darurile  sale  cele  bogate, 
căci  prin  această  biserică  şi  prin  toate  aşezămintele  noastre  Lui 
vom  să-i  slujim  acum  şi  pururea  şi  în  vecii  vecilor».  Întreg  po¬ 
porul  dreptcredincios  a  răspuns  cu  vii  aclamaţiuni  la  frumoasele 
cuvinte  ale  Arhipăstorului  lor.  N.  Ţandreu. 


DESPRE  ISPITĂ* 


Iubiţi  creştinii 


Şi  nu  ne  duce  pre  noi  în  ispită. 

Rug.  D-lui. 


Precum  se  schimbă  ziua  cu  noaptea,  aşa  se  schimbă  in  vieaţa  ome¬ 
nească  bucuria  cu  întristarea,  dulceaţa  cu  amărăciunea,  binele  cu  răul. 
Aşa  şi  în  natură;  odată  vreme  bună  cu  călduri,  după  aceea  vremi  grele, 
viscole,  grindine,  vărsări  de  ape,  ş.  a.  Odată  an  bun,  apoi  altul  rău.  De 
multeori  ne  arată  Dumnezeu  câmpurile  împodobite  cu  roade  de  tot  felul, 
dar  iată  că  o  secetă  îndelungată,  ori  ploile  peste  măsură  pot  nimici  toată 
munca  şi  osteneala  plugarului,  cum  a  fost  şi  în  anul  trecut  şi  în  multe 
locuri  şi  în  anul  acesta. 

Ne  întrebăm  în  inima  noastră,  oare  pentruce  ni  le  arată  Dumnezeu, 
şi  apoi  prin  o  vreme  grea,  o  grindină  sau  altă  pacoste,  ni  le  nimiceşte? 
Această  schimbare,  iubiţilor,  o  face  Dumnezeu  pentru  păcatele  noastre. 

Pentru  păcate  ne  ceartă  Dumnezeu  cu  ani  răi,  cu  pagube,  cu  boale, 
foamete,  cu  moarte  de  vite  ş.  a. 

Astfel  a  certat  Dumnezeu  cetăţile  cele  frumoase  Sodoma  şi  Gomora 
pentru  păcatele  locuitorilor  de  acolo  —  deşt  s'a  rugat  Avraam  ca  să  le 
cruţe  de  vor  fi  50 — 10  oameni  drepţi  în  ele. 

Şi  astăzi  pedepseşte  Dumnezeu  pentru  păcate  ca  ura,  pisma,  sumeţia, 
necurâţia,  mândria,  beţia  ş.  a.  Acestea  sunt  păcate,  care,  precum  opreşte  norul 
razele  soarelui  şi  precum  vântul  uscă  umezeala  pământului,  aşa  usca  aceste 
păcate  râul  induraţii  şi  opreşte  mila  lui  Dumnezeu,  de  nu  ajunge  la  noi, 
fiindcă  oamenii  s’au  stricat,  nu  mai  ţin  legea  cum  se  cade,  nu  mai  cerce¬ 
tează  biserica  dupăcum  se  cuvine  —  deci  nu-i  mirare  dacă  Dumnezeu 
ne  ceartă  cu  vremi  grele  şi  cu  ani  răi. 

Am  zis,  că  pentru  păcate  ne  ceartă  Dumnezeu. 

Deci  ce  este  păcatul?  Şi  cine  îndeamnă  pe  om  a  face  păcate?  — 
Diavolul  prin  ispitele  lui.  De  aceea  ne  rugăm:  «Şi  nu  ne  duce  pre  noi 
în  ispită». 

Omul,  iubiţilor,  este  alcătuit  din  două  părţi,  din  trup  şi  suflet.  O 
parte  din  aceste,  adecă  trupul,  este  aplecat  spre  păcate,  se  lasă  a  fi  ispitit 
de  diavolul,  care  nu  face  alta  decât  îndeamnă  pe  oameni  la  păcate. 


Predica  rostita  la  conferinţa  religioasă  ţinută  în  Vărd 

Sufletul,  această  parte  dumnezeiască,  se  împotriveşte  şi  vrea  să 
oprească  pornirile  rele  ale  trupului,  să  nu  păcătuiască,  să  nu-şi  atragă 
mânia  şi  pedeapsa  lui  Dumnezeu  asuprăşi. 

Dumnezeu,  care  nu  voieşte  moartea  păcătosului,  a  sădit  în  inima  lui 
conştiinţa.  Aceasta,  de  câte  ori  vrea  să  facă  sau  a  făcut  omul  vre-o  faptă 
rea,  îl  bate  la  inimă  şi-l  mustră,  îi  aduce  aminte  de  judecata  lui  Dum¬ 
nezeu,  de  care  nici  unul  nu  vom  scăpă.  Aşa  se  luptă  conştiinţa  cu  duhu¬ 
rile  cele  rele,  cu  ispitele,  cu  gândurile  cele  rele,  care  vin  dela  diavolul. 

Diavolul  a  cerut  dela  Dumnezeu  să-l  lase  ca  să  ispitească  pe  Iov. 
Dumnezeu  i-a  dat  voie,  el  însă  ispiteşte  pe  toţi  oamenii  şi  îi  îndeamnă  să 
facă  rău.  Dar  Dumnezeu  a  dat  şi  omului  putere  şi  arme  în  contra  dia¬ 
volului  ca  să  nu-1  poată  învinge  acesta;  şi  dacă  omul  va  folosi  aceste 
arme  —  să  vie  toţi  diavolii  din  iad,  asupra  iui,  nu-1  vor  putea  înşelă,  nici 
birui.  Armele  cu  care  putem  luptă  şi  birui  noi  oamenii  pe  diavolul  sunt : 
aducerea  aminte  de  moarte,  credinţa  şi  nădejdea  noastră  în  puterea  lui 
Dumnezeu  şi  în  darul  lui,  care  lucrează  întru  noi  şi  ne  întăreşte  în  Supta 
noastră  contra  duhurilor  celor  rele  ale  intunerecului,  care  vin  asupra 
noastră  cu  vicleşug. 

Doamne  armă  asupra  diavolului  crucea  ta  o  ai  dat  nouă,  că  se  scu¬ 
tură  şi  se  cutremură,  nesuferind  a  căută  spre  puterea  ei  (Cântarea  la  sf. 
maslu).  Apoi  Dumnezeu  a  lăsat  omului  vo!a  liberă;  dela  aceasta  atârnă 
biruinţa  în  lupta  noastră  contra  păcatului. 

Diavolul  ispiteşte  pe  om  şi-l  îndeamnă  să  păcătuiască,  dar  el  nu  te 
poate  sili  cu  puterea  să  păcătueşti,  pentrucă  nu-1  lasă  Dumnezeu  ca  să 
te  poată  sili,  fără  numai  dacă  tu  te  apleci  cu  voinţa  ta  şi  de  bună  voie 
te  laşi  să-ţi  pună  căpăstru,  să  te  ducă  unde  vrea  el.  Dacă  tu  însă  nu  te 
pleci  lui  şi  nu  vrei  să  faci  aceia  ce-ţî  şopteşte  el  prin  gând,  n’are  ce-ţi 
face  şi  se  întoarce  dela  tine  ruşinat. 

Când  ne  ispiteşte  diavolul  şi  ne  îndeamnă  să  păcătuim,  tot  atunci  şi 
conştiinţa  pe  care  Dumnezeu  o  a  sădit  în  inima  noastră,  a  fiecăruia,  ne 
desmântă  ca  să  nu  ascultăm  de  diavolul,  să  nu  ne  învoim  la  aceia  ce  ne 
îndeamnă  el  prin  gândurile  cele  rele,  şi  dacă  omul  ascultă  de  conştiinţă 
şi  nu  de  diavolul,  atunci  l-a  învins  şi  alungat  dela  sine. 

Diavolul  însă  iară  se  întoarce  şi  te  ispiteşte  de  nou.  îţi  aduce  aminte 
prin  gând  de  o  poftă,  o  plăcere,  să  ţi-o  îndeplineşti;  te  îndeamnă  la  păcat; 
dar  tot  atunci  conştiinţa  noastră  care  priveghează  ca  o  strajă  neadormită, 
se  luptă  cu  ajutorul  Iui  Dumnezeu  contra  ispititorului,  şi-ţi  zice:  Da,  vei 
aveă  omule  dulceaţa  plăcerii  în  o  vreme  scurtă,  dar  plăcerea  şi  dulceaţa 
aceasta  trece  ca  un  vis,  iar  păcatul  rămâne  pururea,  cum  zise  David: 
«Fărădelegea  mea  eu  o  cunosc  şi  păcatul  meu  înaintea  mea  este  pururea». 
Dar  auzi  mai  departe  ce  zice  Dumnezeu:  Nu  face  fărădelege,  că  de-a 
dreapta  ta  stă  Dumnezeu  şi  vede  fapta  ta  cea  rea,  acela,  care  vindecă  pe 
cei  necuraţi,  —  deci  înfrânează-ţi  pofta;  dacă  ai  ascultat  acest  glas  al  con¬ 
ştiinţei  tale  ai  învins  pe  ispititorul  tău. 

Altădată  te  ispiteşte  diavolul  eu  averi,  să  te  îmbogăţească,  te  în¬ 
deamnă  să  furi,  să  înşeli  pe  care-i  poţi,  să  Iucri  în  Dumineci  şi  sărbători, 
să  aduni  avere  fie  şi  pe  nedrept.  Dar  atunci,  când  îţi  aduce  diavolul  gân¬ 
duri  de  aceste  în  capul  tău,  tot  atunci  păzitoarea  sufletului  tău,  conştiinţa 
şi  îngerul  cel  bun  îţi  strigă: 

Da  omule,  vei  câştigă  cu  înşelăciuni  şi  cu  strâmbătate  avere  mai  multă, 
dar  averea  câştigată  pe  nedrept  nu  ajunge  la  al  3-lea  neam,  la  nepoţi; 
şi  ce  ai  adunat  pe  nedrept,  de  puţin  folos  îţi  va  fi,  «că  ce  va  folosi  omului 
de  ar  dobândi  lumea  toată,  iar  sufletul  său  şi-l  va  pierde»  —  zice  Mân¬ 
tuitorul  nostru. 

Dar  auzi  ce  mai  zice  Dumnezeu:  Nu  tinde  mânile  tale  la  nedreptate* 
că  de-a  dreapta  stă  judecătorul  cel  drept  şi  te  vede,  acela,  care  trimite  pe 
lucrătorii  cei  nedrepţi  acolo  unde  este  plângere  şi  scrâşnireajdinţilor,  adecă 
în  iad. 

Nu  face  păcatul,  că  înaintea  ta  stă  şi  te  vede  celce  urmăreşte  pe  ceice 
fac  fărădelege.  Nu  fură,  nu  înşelă,  nu  te  îmbată,  nu  înjură,  că  înaintea 
ta  stă  celce  vede,  aude  şi  cunoaşte  toate,  şi  va  judecă  po  toţi  cei  neînfrânaţi. 

Deci,  iubite  creştine,  când  te  ispiteşte  diavolul,  şi-ţi  bagă  gânduri 
slabe  in  capul  tău,  ascultă  ce-ţi  zice  glasul  conştiinţii  tale,  acela  te  va  des- 
mântă  ca  să  nu  asculţi  de  şoaptele  ispititorului  tău,  că  n’are  ce-ţi  face. 

Dumnezeu  nu  i-a  dat  putere  ca  să  te  poată  sili  să  faci  aceea  ce  te 
îndeamnă  el,  că  precum  a  pus  D-zeu  hotar  la  mare,  ţărmurii,  de  care  se 
izbesc  valurile  ei,  zicând:  Până  acî,  şi  mai  departe  nu!  aşa  a  pus  D-zeu 
şi  diavolului  hotar  în  lupta  sa  cu  omul. 

El  poate  ispiti,  poate  băgă  gânduri  rele  în  capul  omului,  dar  n’are 
putere  să  te  silească,  să  faci  aceea  ce  te  îndeamnă  el,  dacă  tu  nu  vrei. 
Nu  poate  omul  să  se  desvinovăţească  cu  păcatul  sau  cu  vorba  aceea,  că 
l-ar  fi  silit  diavolul.  Diavolul  nu  l-a  silit,  că  n’a  putut,  dar  el,  omul,  s’a  învoit 
şi  s’a  plecat  la  fărădelege  cu  voia  lui. 

Celuice  se  împotriveşte  ispitei  diavolului,  îi  zice  D-zeu  prin  Psal- 
mistul  David:  Iată,  dau  vouă  putere  ca  să  călcaţi  peste  şerpi  şi  scorpii  şi 
peste  toată  puterea  vrăjmaşului  şi  nimica  nu  vă  va  vătăma  pe  voi. 

Multe  istorii  frumoase  se  află  în  vieaţa  sfinţilor,  din  care  am  putea 
lua  pildă  de  învăţătură;  dar  la  mulţi  nu  le  place  să  le  ţină  preotul  predici 
lungi,  n’au  răbdare  şi  plăcere  ca  să  le  asculte,  de  aceea  eu  voiu  aminti 
numai  una  pe  scurt. 

A  fost  un  om  sfânt  cu  numele  Antonie;  acesta  a  întemeiat  rânduiala 
călugărilor  în  mănăstiri.  Diavolul  s’a  încercat  în  mai  multe  rânduri  ca  să-l 
ispitească  barem  în  vis,  dacă  altcum  n'a  putut. 

Intr’o  noapte  i-a  pus  în  vedenie  prin  vis  câteva  muieri  din  cele  mai 
frumoase  care-I  desmerdau  şi  ademeneau,  trăgându-1  spre  păcătuire. 

Trezindu  se  sfântul  din  somn  şi  vis,  a  văzut  că  acelea  nu  sunt  femei, 
ci  toţi  draci  împelîţaţî  împrejurul  lui.  Atunci  sfântul  îndată  a  pus  mâna 
pe  o  cruciuliţă  de  lemn  ce  o  aveâ  in  apropiere  la  îndemână  şi  a  strigat: 

Veniţi  voi  diavolilor,  veniţi  toţi  dracii  câţi  sunteţi  in  iad  că  nu  mi  frică  de 
voi,  şi  făcând  semnul  sf.  cruci  asupra  lor,  toţi  au  pierit  dinaintea  lui. 

Iubiţilor:  La  nici  un  român  creştin  să  nu-i  fie  frică  de  diavolul  şi 
de  ispitele  lui.  Când  vrea  să  ne  ispitească  cu  gânduri  rele,  sa  zicem  cân¬ 
tarea  dela  sf.  maslu:  Doamne,  armă  asupra  diavolului  crucea  ta  o  ai  dat 
nouă,  că  se  scutură  şi  se  cutremură  neputând  a  căută  spre  puterea  ei. 

Şi  iară: 

«Sfântă  cruce  a  Domnului 
Când  te  însemn  pe  trupul  meu 
Fuge  satana  şi  piere 
De  nespusa  ta  putere. 

Vers.  s.  cruci. 

Aminl 

Agnita,  19/V.  1913.  Ioachim  Pârău, 

preot  ort.  rom. 

Notiţe  despre  întâmplările  contemporane,  scrise  de  loan  cavaler 
de  Puşcariu.  Sibiiu  1913,  pag.  220.  Preţul  broş.  cor.  3. 

Părintele  Arhimandrit  Dr.  Ilarion  Puşcariu  face  nu  numai  un  act  de 
pietate  faţă  de  fratele  P,  Cuvioşiei  Sale,  ci  şi  un  bun  serviciu  istoriografiei 
române,  publicând  această  lucrare  postumă  a  distinsului  fiu  al  bisericii  şi 
naţiunii  române,  care  a  fost  loan  cavaler  de  Puşcariu.  îndeosebi  genera- 
ţiunea  tinără  de  astăzi  poate  scoate  din  această  scriere  multe  informaţi  şi 
aprecieri  valoroase  asupra  trecutului  nostru  mai  recent.  Căci  —  cum  spune 
editorul  în  prefaţă  —  această  scriere,  care  s’ar  putea  numi  un  Memoriu 
despre  fapte  şi  întâmplări  la  Românii  din  Ardeal  şi  Ungaria  în  viaţa  po¬ 
litică,  bisericească,  culturală  şi  socială  de  la  anul  1848  încoace,  —  scoate 
la  iveală  întâmplări  şi  episode  necunoscute,  iar  Ia  alte  cunoscute,  dară 
rămase  până  astăzi  nu  deplin  înţelese,  dă  explicări  preţioase.  întâmplările 
prezentate  în  acest  manuscris  sunt  pentru  generaţiunile  mai  nouă  cu  atât 
mai  interesante  şi  instructive,  cu  cât  ele  sunt  scrise  şi  apreciate  de  un 
bărbat  competent,  care  a  fost  martor  al  timpului,  factor  şi  împreună  lu¬ 
crător  la  cele  mai  multe  din  ele. 

«La  început  premerge  în  manuscris  —  continuă  editorul  —  o  scurtă 
autobiografie  a  autorului,  care  nu  poate  fi  fără  orice  interes,  ştiut  fiind,  că 
loan  cavaler  de  Puşcariu  prin  activitatea  sa  mănoasă  pe  toate  terenele 
vieţii  publice,  prin  zelul  şi  căldura  inimei  sale  pentru  promovarea  cauzelor 
naţionale,  bisericeşti  şi  culturale  s’a  ridicat  între  personagiile  cele  mai  mar¬ 
cante  ale  timpului  său.  La  această  parte  am  aflat  de  bine  a  face  la  finea 
cărţii  un  adaus  despre  anii  din  urmă  ai  vieţii  sale  petrecute  la  moşioara 
sa  în  Bran,  precum  şi  despre  moartea  sa  şi  celealalte  ce  au  urmat». 

Deocamdată  ne  mărginim  să  anunţăm  apariţia  acestei  scrieri  pre¬ 
ţioase  şi  interesante,  atrăgând  atenţiunea  cetitorilor  asupra  ei  şi  recoman- 
dându-Ii-o,  dar  vom  reveni  mai  pe  larg. 

* 

Biserica  ortodoxă  română  din  Bihor  luptă  cu  unirea  1700—1750. 

Schiţă  istorică  de  Nicolae  Firu.  Caransebeş  1913.  Preţul  1  cor. 

* 

Povăţuiri  pentru  monahi,  de  Arhim.  Dionisie  Romano.  P.  C.  Sa 
păr.  Arhim.  V.  Puia  tipăreşte  din  nou,  în  Biblioteca  « Mănăstirea >  ce-o 
redactează  pe  seama  monahilor,  această  scriere  care  a  apărut  prima  dată, 
ca  o  prelucrare  din  franţuzeşte,  la  anul  1858  în  laşi.  Se  cuprind  sfaturi 
bune  pentru  a  ridică  vieaţa  sufletească  din  mănăstiri.  Preţul  20  bani. 

* 

Cu  lisus  pe  drumul  cătră  Golgota,  de  Arhiereul  Antim  Petrescu- 
Botoşeneanu.  Iaşi  1913.  Preţul  50  bani.  E  a  doua  ediţie  a  acestei  scrieri, 
dar  o  ediţie  îndreptată  şi  provăzută  cu  ilustraţii  frumoase,  cari  fac  să  crească 
valoarea  scrierii.  Se  recomandă  ca  lectură  mai  ales  pentru  popor  în  timpul 
postului  sf.  Paşti. 

* 

Mănunchiu,  cuprinzând  rugăciunile  ce  trebue  şi  este  dator  a  ştî  de 
pe  rost  adevăratul  creştin  ortodox,  extrase  din  sfintele  cărţi  bisericeşti  de 
Stavr.  Alex.  Cristea.  Iveşti  1913.  Preţul  20  bani.  Cuprinde  rugăciuni  bine 
alese  şi  e  potrivită  pentru  a  se  răspândi  în  popor. 

* 

Chestiunea  manualelor  în  şcoalele  noastre  secundare,  de  Dr. 

Onisifor  Ghibu.  Sibiiu  1913.  Lucrarea  aceasta  a  servit  ca  material  pregă¬ 
titor  pentru  o  discuţie  ce  s’a  urmat  şi  pentru  unele  măsuri  ce  avea  să  se 
iee  la  o  sfătuire  a  profesorilor  în  cadrul  secţiei  şcolare  a  Asociaţiunii. 

* 

Anuarul  1  ai  şcoalei  diecezane  civile  de  fete  cu  caracter  de  publi¬ 
citate  şi  împreunată  cu  internat  din  Arad  pe  anul  1912/13,  publicat  de 
Direcţiunea  şcoalei.  Arad  1913.  Cuprinde  informaţiuni  privitoare  la  înfiin¬ 
ţarea  şcoalei  şi  la  întocmirile  ei  de  azi. 

* 

Anuarul  XXIX  al  Seminarului  „Andreian"  pe  anul  1912/13,  pu¬ 
blicat  de  Dr.  Eusebiu  R.  Roşea.  Cuprinde  un  studiu  apologetic  despre 
«Scepticismul  religios»,  de  Dr.  Nicolae  Bălan,  apoi  informaţiuni  cu  privire 
la  învăţământ  şi  mijloacele  Iui. 

* 

Anuarul  institutului  teologic  şi  pedagogic  român  gr.-or.  al  diecezei 
Caransebeşului  pe  anul  1912/13,  publicat  de  Direcţiunea  şcoalei.  Cuprinde 
un  frumos  studiu  despre  «Literatura  religioasă  şi  istorică  la  Români  la 

22* 

începutul  veacului  al  XiX-lea»  de  Dr.  V.  Loichiţă ,  apoi  informaţiuni  şco¬ 
lare  privitoare  la  instrucţie  şi  mersul  învăţământului. 

* 

Anuarul  XLIX  al  gimnaziului  gr.-or.  român  din  Braşov  şi  al  şcoalei 
reale  pe  ai  63-lea  an  şcolar  1912/13,  publicat  de  Virgit  Oniţiu.  Partea  li¬ 
terară  cuprinde  un  articol  de  loan  Petroviciu  despre  internatul  din  Braşov 
şi  discursul  funebra!  rostit  la  înmormântarea  prof.  Lazar  Nastasi  de  prof. 
Aurel  Ciortea ,  apoi  informaţiuni  despre  starea  învăţământului  etc. 


CRONICA  BISERICEASCĂ-CULTURALĂ. 

Răsboiul  balcanic  şi  regimul  Sfântului  Munte  Atos.  Mica  penin¬ 
sulă  presărată  cu  mănăstiri  trăia  până  acum  sub  stăpânirea  politică  a  Tur¬ 
ciei,  iar  bisericeşte  sub  stăpânirea  Patriarhului  din  Constantinopol. 

După  o  corespondenţă  din  Atena,  această  republică  monahală  ar  avea 
acum  ca  la  7.000  de  călugări,  împărţiţi  în  douăzeci  de  mănăstiri  mari, 
aproape  toate  greceşti,  afară  de  Xilurgon  (din  sec.  XII),  Zografon,  Filoteon, 
Xenofondos  şi  Pavlon  (XV  secol),  care  sunt  bulgăreşti;  Hilindaru,  sâr¬ 
bească;  Panteleimon  (Rosikon)  rusească. 

Acest  ţinut  mănăstiresc  este  administrat  după  un  regulament  mănăs¬ 
tiresc  revăzut  în  anul  1783  şi  prin  care  direcţiunea  legislativă  este  încre¬ 
dinţată  unei  adunări  de  douăzeci  de  deputaţi,  iar  puterea  executivă  unei 
comisiuni  (nazilar  kejeti)  compuse  din  patru  funcţionari  (epistates),  dintre 
care,  unul  prezident  cu  reşidenţa  în  Karies. 

Până  la  începerea  răsboiului,  autoritatea  politică  eră  exercitată  în  nu¬ 
mele  Sultanului  de  un  caimacan  turc,  de  care  atârnă  administraţiunea  ci¬ 
vilă  a  călugărilor  (ari  3  din  regulamentul  mănăstirilor). 

Grecii  punând  acum  mâna  pe  peninsula  Muntelui  Atos,  ar  voi  să 
intre  în  toate  drepturile  pe  cari  mai  nainte  ie  aveau  Turcii.  La  aceasta  însă 
se  opune  Rusia,  care  având  şi  ea  mănăstiri  acolo  şi  fiind  încă  în  stare 
de  duşmănie  faţă  de  mănăstirile  greceşti,  n’ar  vrea  să  mai  întărească  pu¬ 
terea  acestor  din  urmă  şi  prin  puterea  politică.  Deşi  păgâni,  mai  conve¬ 
nabili  erau  Turcii,  fiindcă  ei  neavând  nici  un  interes,  nu  aveau  de  ce  să 
sprijine  pe  unii  mai  mult  decât  pe  alţii. 

De  aceia  Ruşii  vor  pentru  muntele  Atos  un  regim  de  autonomie 
politică  care  s’ar  alipi  la  autonomia  administrativă,  de  care  monahii  greci 
şi  slavi  totdeauna  s’au  bucurat  din  vremuri  străvechi  şi  pe  care  sultanii 
au  confirmat-o  în  schimbul  unui  tribut  destul  de  mic  la  început.  Această 
autonomie,  tratatul  din  Berlin  a  ratificat-o  în  termeni  cam  vagi  şi  pe  care 
guvernul  grecesc  a  promis  solemn  că  o  va  menţine  şi  preciza. 

Art.  22  al  tratativelor  preliminare  dela  San-Stefano,  stabileâ  că  mo¬ 
nahii  ruşi  din  Muntele  Atos,  vor  fi  menţinuţi  în  stăpânirile  lor  şi  în  drep- 

turile  trecute  şi  vor  continua  să  se  bucure  în  cele  trei  mănăstiri  ale  lor  şi 
în  schiturile  care  se  ţin  de  ele  de  aceleaşi  drepturi  şi  prerogative  ca  şi  cele 
care  au  fost  acordate  celorlalte  stabilimente  religioase  şi  mănăstiri  din 
Muntele  Atos.  Art.  LXII  (aliniatul  8)  însă  al  tratatului  de  Berlin,  mai  puţin 
lămurit,  şi  a  cărui  redacţiune,  întregită  de  d’Oubril,  al  treilea  delegat  rus, 
e  datorită  marchizului  de  Salisbury,  prevede  că  monahii  din  muntele  Atos, 
oricare  ar  fi  ţara  lor  de  origină,  vor  fi  menţinuţi  în  proprietăţile  şi  drep¬ 
turile  anterioare  şi  fără  nici  o  excepţiune,  se  vor  bucură  de  o  întreagă 
egalitate  de  drepturi  şi  prerogative. 

Această  stare,  guvernul  grecesc  promite  să  o  păstreze  şi  mai  departe, 
garantând  Sfântului  Munte  privilegiile  şi  imunităţile  comunale  care,  ca  şi 
în  trecut,  va  continuă  să  atârne  de  Patriarhat.  Rusia  cere  însă  o  comisiune 
cu  reşidenţa  în  Karies,  însărcinată  cu  administraţiunea  politică  a  ţinutului 
şi  care  să  fie  compusă  din  câte  un  delegat  al  fiecărui  Stat  ortodox,  Această 
comisiune  apoi  va  aveâ  să  fie  sprijinită  de  o  miliţie  interbalcanică... 

Aceasta  e  starea  care  se  pregăteşte  Sfântului  Munte.  Nu  ştim  dacă 
se  va  realiză.  In  tot  cazul  însă,  credem  că  pentru  noi  e  o  soluţiune  mai 
potrivită  decât  trecerea  peninsulei  în  stăpânirea  politică  a  Statului  grecesc. 

Arhim.  Scriban. 

* 

Unirea  bisericilor.  Sub  acest  titlu  renumitul  profesor  de  dogmatică 
dela  universitatea  din  Atena  Dimitrie  Sittiu  Bacanos  îşi  desfăşură  părerile 
cu  privire  la  unirea  bisericilor,  chestie,  care  în  timpul  mai  nou  a  fost  dis¬ 
cutată  mult,  şi  care  şi  azi  mai  preocupă  şi  agită  minţile. 

«In  ce  priveşte  desvoltarea  vieţii  religioase  —  zice  el  —  mărturisesc, 
că  nu  pot  înţelege  în  ce  măsură  unirea  cu  biserica  occidentală  ar  fi  în 
stare  a  promova  vieaţa  noastră  religioasă.  Biserica  apuseană  nu  odată  dă 
semne  de  lipsa  unei  vieţi  religioase  adevărate.  Unitatea  atât  de  mult  trim- 
biţată  e  de  tot  sau  aproape  numai  aparentă.  Conştiinţa  religioasă  a  cer¬ 
curilor  mai  înaintate  din  această  biserică  se  află  mai  mult  sau  mai  puţin 
într’o  luptă  continuă  cu  formalismul  extern,  iar  religiositatea  maselor  mari 
ale  credincioşilor  de  rând,  se  apropie  tot  mai  mult  de  o  crasă  superstiţie. 
Biserica  apuseană,  atât  de  zeloasă  în  urmărirea  scopurilor  ei,  înstrăinează 
pas  de  pas  pe  credincioşii  săi  dela  sine.  Aproape  peste  tot  locul  în  această 
biserică  vedem  lupte  îndârjite  între  biserică  şi  stat,  între  simţământul  reli¬ 
gios  şi  cel  naţional. 

«Ce  folos  ar  rezultă  pentru  biserica  răsăriteană,  care  trăeşte  într’o  ar¬ 
monie  atât  de  desăvârşită  cu  statul,  care  serveşte  cu  atâta  abnegaţie  idealele 
naţionale,  ce  folos  ar  rezultă  pentru  ea  din  unirea  cu  o  biserică,  care  sim¬ 
ţământul  naţional  nu-1  bagă  în  seamă  şi  îl  calcă  în  picioare.  Ce  folos  am 
aveâ  din  unirea  cu  o  biserică,  care  numai  cu  puţini  ani  mai  înainte  nu 
s’a  sfiit  a  decretă  şi  propoveduî  ca  dogmă  concepţia  imaculată  a  Născă¬ 
toarei  de  Dzeu  şi  infalibilitatea  papei,  lucruri  cari  au  stârnit  batjocură  şi 
resenz  chiar  şi  în  cele  mai  alese  pături  ale  lumii  catolice.  Ce  foloase  am 


326 


avea  din  unirea  cu  o  biserică,  care  cu  puţin  mai  înainte  pe  Alphons  Li- 
guori,  autorul  celor  mai  faimoase  reguli  de  mărturisire,  l-a  propoveduit  ca 
cel  mai  mare  filosof  şi  care  şi  azi  prin  indexul  cărţilor  oprite  cearcă  a 
înăduşi  ori  şi  ce  înaintare  în  ştiinţă  şi  ori  şi  ce  libertate  de  cercetare.  Sun¬ 
tem  convinşi  că  nici  in  Orient  vieaţa  religioasă  azi  nu  se  află  într’o  stare 
de  înflorire  vrednică  de  invidiat,  dar  cauza  acestei  stări  a  vieţii  religioase 
din  Orient  e  a  se  ascrie  împrejurărilor  externe  şi  mediului  şi  ea  nici  decum 
nu  zace  în  însăşi  firea  bisericei,  care  şi  azi  lasă  deschise  toate  cărările  spre 
înaintare  şi  spre  o  ridicare  la  înălţimea  zilelor  sale  de  mărire. 

Unirea  bisericilor  e  frumoasă  ca  idee,  dar  —  cel  puţin  pentru  pre> 
zent  —  e  nerealizabilă.  Unirea  bisericilor  nu  se  poate  face  prin  mijloace 
artificiale  şi  acordări  de  anumite  foloase,  ci  ea  reclamă  înainte  de  toate 
o  unire  sufletească  a  tuturor  credincioşilor. 

Dacă  aceasta  lipseşte,  ori  şi  ce  nădejde  în  o  unire  apropiată  a  bise¬ 
ricilor  e  o  chimeră.  A.  P. 

* 

Dă  cât  ai  I  Mulţimea  care  urmase  Mântuitorului  trebuia  săturată. 
Acesta  eră  un  lucru  anevoios,  căci  nu  aveau  decât  cinci  pani  şi  doi  peşti, 
iar  guri  flămânde  erau  ca  la  5,000.  Învăţăceii  nu  ştiau  cum  s’ar  puteâ 
sătura  atâta  mulţime  cu  puţina  hrană  ce-o  aveau.  Dar  ei  n’au  stat  mult 
pe  gânduri,  ci  i-au  dat  Mântuitorului  cât  aveau,  şi  Mântuitorul  a  săturat 
mulţimea,  încât  a  mai  rămas  hrană. 

Ce  învăţătură  frumoasă!  Mulţimea  poporului  are  trebuinţă  de  hrană 
sufletească  şi  de  mântuire,  căci  flămânzeşte  după  ea.  Dumnezeu  are  tre¬ 
buinţă  tocmai  de  tine,  ca  să  dai  poporului  hrana  aceasta.  Dar  tu  răspunzi: 
«Eu  nu  sunt  in  stare  să  fac  acest  lucru,  nu  sunt  destul  de  pregătit,  n'am 
de  unde  să  împart  atât  de  multă  hrană  sufletească».  Fă  ca  apostolii:  dă 
atâta,  cât  ai  tu!  Dumnezeu  va  binecuvântâ  şi  va  spori  ceeace  vei  da 
tu,  şi  mulţimea  se  va  sătura.  Din  un  lucru  mic,  pus  in  slujba  împărăţiei 
lui  Dumnezeu,  se  poate  desvoltâ  un  lucru  mare.  Dacă  tu  îţi  vei  pune 
vieaţa  şi  puterile  tale,  oricât  de  modeste  ar  fi,  in  slujba  lui  Dumnezeu 
—  de  aici  poate  să  vină  mântuirea  pentru  mii  de  oameni.  Dar  trebuie  să 
pui  în  slujba  lui  Dumnezeu  între  oameni  puţinul  ce-1  ai  tu.  Nu  uită  că 
Domnul  a  săturat  cu  cele  cinci  pani  şi  doi  pescuţi,  ce  i-au  adus  apostolii, 
mii  de  oamenii 

* 

Roze  şi  ghimpi.  O  legendă  povesteşte  că  Mântuitorul,  în  copilăria 
sa,  avea  o  grădină,  pe  care  o  cultivă  cu  toată  îngrijirea.  Trandafiri  roşii 
şi  crini  albi  împodobeau  cărările  acelei  grădini.  In  fiecare  seară  şi  dimi¬ 
neaţă  udâ  dumnezeescul  prunc  florile  sale  şi  le  scutea  chiar  de  arşiţa 
razelor  fierbinţi  ale  soarelui.  Când  trandafirii  vor  fi  înflorit  bine,  avea  să 
pregătească  din  ei  cunună  frumoasă,  ca  să-şi  împodobească  capul  cu  ea. 

La  început  au  răsărit  numai  mici  boboci  verzi,  dar  după  vreme  scurtă 
s’au  desvoltat  în  toată  frumseţa  lor. 

Micul  grădinar  erâ  încântat  de  frumseţa  trandafirilor  roşii.  Toţi  ceia- 
laiţi  copii  cari  locuiau  in  vecini  au  fost  chemaţi  să  vadă  şi  să  se  bucure 
şi  ei  de  podoaba  florilor,  căci  de  inima  Mântuitorului  erâ  străin  tot  ego¬ 
ismul  şi  nu  voia  să  se  bucure  numai  El  de  atâta  frumseţă. 

Cete  întregi  de  copii  au  venit  în  grădina  cea  minunată,  dar  ei  nu 
se  mulţumiră  numai  cu  aceea,  ca  să  miroase  şi  să  privească  florile,  ci 
le-au  rupt  până  ce  n’a  mai  rămas  nici  una.  Pruncul  Isus  şedea  Ia  o  parte 
şi  privea  cum  ceialalţi  prunci  rup  florile. 

«Ce  păcat!»  —  au  zis  pe  urmă  copiii  —  «acum  nu-ţi  poţi  face  cunună 
de  trandafiri,  căci  noi  ţ’am  luat  toţi  trandafirii  şi  ţie  nu  ţi-a  rămas  nici  unul». 

«Voi  a-ţi  uitat  că  au  mai  rămas  ghimpii»  —  zise  micuţul  Isus  cu 
blândeţă. 

Ceialalţi  copii  au  adunat  atunci  ghimpii  şi  din  micile  crenguţe  cu 
ghimpi  au  împletit  o  cunună,  pe  care  au  pus-o  pe  capul  lui  Isus.  Nici 
un  trandafir  nu  împodobea  cununa,  ci  ici-colea  străluceau  dintre  frun¬ 
zuliţe  şi  ghimpi  stropi  de  sânge  roşii  ca  rubinul,  căci  ghimpii  ascuţiţi  au 
pătruns  adânc  în  fruntea  albă  şi  în  capul  nevinovat  al  Mântuitorului. 

Legenda  aceasta  se  potriveşte  cu  vieaţa  Mântuitorului.  El  a  dat  tran¬ 
dafirii  altora,  iar  pentru  sine  a  păstrat  ghimpii.  Aceasta  a  făcut-o  El  în 
decursul  petrecerii  sale  între  oameni  pe  pământ,  —  dar  aceasta  o  face 
şi  astăzi,  învitându-ne  în  aierul  din  grădina  darurilor  sale.  Insă  adeseori 
noi  îi  lăsăm  lui  numai  ghimpii,  pe  când  trandafirii  cei  frumoşi  îi  luăm  noi. 

* 

Sapă  adânc!  Celce  vrea  să  găsească  o  baie  de  aur  trebuie  să  cer¬ 
ceteze  foarte  mult  după  ea;  dar,  dupăce  a  găsit-o,  n'are  să  facă  decât  un 
lucru:  să  sape  adânc ,  pentruca  să  scoată  aurul  ascuns  în  adâncimile  ei. 
Baia  de  aur  a  noastră,  a  creştinilor,  este  sf.  Scriptură ,  în  care  se  găseşte 
aurul  înţelepciunii  cei  dumnezeeşti.  Daeă  vrem  să  avem  folos  din  această 
baie  preţioasă,  trebuie  să  facem  şi  noi  ca  băieşii  cei  harnici :  să  săpăm 
adânc,  în  sf.  Scriptură,  adecă  să  ne  adâncim  cu  mintea  şi  cu  inima  în 
învăţăturile  ei  cele  mântuitoare.  Despre  cunoaşterea  sf.  Scripturi  trebuie  să 
vorbim  totdeauna  cu  mare  modestie.  Dacă  am  întrebă  pe  cei  mai  buni 
cunoscători  ai  sf.  Biblii,  pe  savanţii  cei  mai  «tari  în  Scriptură»,  de  cunosc 
ei  bine  această  sfântă  carte,  ni-ar  răspunde:  «Nu,  nu  o  cunoaştem  bine, 
căci  bogăţiile  ei  sunt  fără  margini!»  Ea  e  o  baie  în  care  se  ascund  comori 
neistovite,  de  aceea  trebuie  să  săpăm  adânc  şi  să  lucrăm  cu  stăruinţă  ca 
să  ajungem  la  comorile  ei. 

* 

A  cui  inimă  bate  mai  tare?  Un  om  evlavios  din  Elveţia  a  fost 
osândit  la  moarte  pe  rug  pentru  credinţa  sa.  înainte  de-a  se  fi  urcat  pe 
rug,  şi-a  exprimat  dorinţa  să  pună  o  întrebare  celor  ce  l-au  judecat.  «Vă 
rog»  —  zise  el  cătră  judecătorii  săi  —  «veniţi  mai  aproape  şi  puneţi-vă 
mâna  întâi  pe  pieptul  meu,  apoi  pe  al  vostru,  şi  mărturisiţi  drept  înaintea 
întregului  popor:  a  cui  inimă  bate  mai  tare  de  frică  şi  cutremur,  a  mea 

ori  a  voastră?  Eu  merg  liniştit  şi  mângâiat  la  Acela,  în  care  cred,  dar 
cum  stă  inima  voastră,  voi  ve^i  şti  mai  bine».  Judecătorii  n’au  putut  răspunde 
nimic,  ci  au  dat  poruncă  să  aprindă  focul,  dar  de  pe  faţa  lor  se  putea 
cetî  că  erau  mai  plini  de  cutremur  decât  mucenicul.  Acesta  eră  împăcat 
cu  Dumnezeu  şi  conştiinţa  lui  bună  îi  dădea  o  linişte  netulburată  nici 
chiar  îri  faţa  morţii.  Este  şi  a  ta  conştiinţă  împăcată  cu  Dumnezeu,  ca 
să  nu  te  înfricoşezi  de  gândul,  că  în  orice  clipă  ai  putea  merge  la  El? 


Tipicul  cultului  religios. 

Cazuri  liturgice,  date  şi  indigitări  tipiconale  pe  luna  August ,  1913. 

Duminecă  în  4  August.  St.  7  coconi  din  Efes,  dumineca  a  9-a  după  Rosalii, 
glas  8,  voscr.  9.  Evanghelia  liturghiei  dela  Mateiu:  «în  vremea  aceea  silit-a  Iisus  pe  în¬ 
văţăceii  săi  să  între  în  corabie». 

Luni  în  5  August  la  vecernie.  «Doamne  strigat-am»  cu  stihirile  Mitieiului  şi 
«mărire  —  şi  acum  —  Mai  nainte  închipuind  învierea  ta  Hristoase  Dumnezeule».  Vohod 

—  Lumină  lină  şi  dacă  nu  se  face  litie  după  ectenii  stihoavna  Mineiului  cu  «mărire 

—  şt  acum  —  Lui  Petru  şi  lui  loan  şi  Iui  lacob».  După  «Tată!  nostru»  troparul  prazni¬ 
cului  de  3  ori  şi  otpustui. 

Marţi  în  6  August.  Sfta  schimbare  la  faţă  a  Domnului  Dumnezeului  şi  Mântui¬ 
torului  nostru  Iisus  Hristos.  La  utrenie:  La  «Dumnezeu  este  Domnui»  troparul  prazni¬ 
cului  de  3  ori  apoi  sedelnele  Mineiului  cu  ecteniile  obicinuite  —  polileu  —  pripeleie 
praznicului  şi  celelalte  din  Mineiu.  Evanghelia  utreniei  dela  Lttca:  «în  vremea  aceea 
luând  Iisus  pe  Petru,  pe  loan  şi  pe  lacob» — psalmul  50 — catavasiile  crucii.  La  peasna 
a  9-a  în  loc  de  imnul  Născătoarei  de  Dumnezeu  să  cântă  pripeleie  din  Mineiu.  Sfetilna 
praznicului  de  3  ori  —  hvalitele  Mineiului  cu  «mărire  —  şi  acum  —  Suit-a  Iisus  pe 
Petru».  Doxologia  pe  antifonul  glasului  8.  La  liturghie  în  loc  de  «binecuvintează  suflete 
al  meu»  antifonul  I,  înainte  de  «Unule  născut»  antifonul  II  şi  în  loc  de  fericiri  aniifonul 
III.  în  Ioc  de  «Cuvinesă  cu  adevărat,  cântăm  irmosul  praznicului  şi  la  priceastnă  «întru 
lumina  feţei  Tale  Doamne  vom  umbla  şi  întru  numele  Tău  ne  vorn  bucură  în  veci.» 

Sâmbătă  în  10  August  la  vecernie.  «Doamne  strigat-am»  cu  10  siihiri  4  ale 
învierii  (glas  1)  3  ale  praznicului  şi  3  ale  Sfântului.  «Mărire»  a  praznicului,  «şi  acum» 
dogmatica  glasului  1.  La  stihoavnă  punem  stihirile  învierii  cu  «mărire  —  şi  acum»  a 
praznicului. 

Duminecă  în  11  August  la  utrenie.  La  Dumnezeu  este  Domnul».  1  troparul 
învierii  (glas  1),  de  2-ori,  «mărire»  troparnl  Sfântului,  «şi  acum»  al  praznicului.  Evan¬ 
ghelia  utreniei  a  10-a.  Catavasiile  praznicului.  Sfetilna  învierii  —  «mărire»  a  sfântului, 
«şi  acum»  a  praznicului.  La  hvaiite  punem  4  siihiri  ale  învierii  din  Octoih  şi  4  ale  praz¬ 
nicului  (dela  stihoavnă).  «Mărire»  stihira  evangheliei,  «şi  acum»  —  «Preabinecuvântată 
eşti»  apoi  doxologia.  La  liturghie  evangelia  dela  Mateiu:  «In  vremea  aceea  s'a  apropiat 
de  Iisus  un  om».  în  loc  de  «Cuvinesâ  cu  adevărat»  irmosul,  iar  la  priceastnă  «Lăudaţi». 

Mercuri  în  14  August  la  vecernie.  La  «Doamne  strigat-am  stihirile  Mineiului  pe 
8  «mărire  —  şi  acum  •  -  Cu  voia  cea  dumnezeeşte  stăpânitoare»  pe  8  glasuri.  Vohod 

—  prohimenul  zilei  —  paremiile  Mineiului  —  ecteniile  obicinuite  -  stihoavna  din  Mi¬ 
neiu  cu  «mărire  -  şi  acum  --  Când  te-ai  dus  Născătoare  de  Dumnezeu  Fecioară». 
După  «Tatăl  nostru»  troparul  praznicului  de  3  ori. 


